
1. Judecătorul-sindic – reprezentantul instanţei
Judecătorul-sindic este persoana ce reprezintă instanţa, mai precis Tribunalul în jurisdicţia căruia îşi are sediul debitorul şi care a  judecat cererea de deschidere a procedurii de faliment împotriva acestuia, cel care conduce procedura insolvenţei şi poate să  controleze în orice moment derularea în condiţii de legalitate a procedura de faliment.

Judecătorul-sindic este desemnat în dosare prin repartizare aleatorie în sistem informatizat de către instanța de judecată competente, în conformitate și în condițiile prevăzute de art.53 din Legea nr.304/2004,
 privind organizarea judiciară. În cazul judecătorilor repartizaţi la Curtea de apel, în vederea judecării recursurilor împotriva hotărârilor emise de judecătorul-sindic, în primă instanță, repartizarea judecătorilor din secțiile specializate ale Curții de apel, se face tot în acelaşi mod. Atribuțiile judecătorului-sindic în general sunt fie atribuții jurisdicționale fie atribuții de control al activității administratorului judiciar desemnat în cauză sau al lichidatorului. Judecătorul-sindic este persoana care pe timpul procedurii insolvenței, de la deschidere și până la închiderea procedurii, pronunță hotărâri, decisive în bunul mers al procedurii și în direcția în care atât creditorii cât și debitorii vor trebui să se îndrepte, cu excepția acelora, atacate cu recurs. Toate celelalte atribuții care reveneau în vechea Lege nr.64/1995, privind reorganizarea și lichidarea societăților comerciale, judecătorului-sindic, revin acum adiministratorului judiciar/lichidatorului, fiind în conformitate cu prevederile art.10, alin.(2)-teza final, la rându-i sub controlul creditorilor prin organele acestora, adunarea şi comitetul creditorilor. 

Criteriul care determină competenţa teritorială a Tribunalului este un criteriu unitar şi anume sediul debitorului, care figurează în Oficiul Registrului Comerţului, registrul societăţilor agricole sau al asociaţiilor şi fundaţiilor, după caz (ratione personae vel loci), acest criteriu apropiind practic Legea nr.85/2006, privind procedura insolvenţei, o lege specială de cea a noului Cod civil (NCc) care consacră două criterii: principalul stabiliment comercial,
 pentru persoana fizică şi sediul social, pentru societăţile comerciale, indiferent de forma lor de înregistrare. 

După deschiderea procedurii, mutarea sediului social al societăţii într-o altă zonă teritorială, nu influienţează competenţa judecătorului-sindic investit cu cererea iniţială de deschidere a procedurii. Procedurile incidente debitorilor aflați în dificultate financiară, cărora le este aplicată Legea nr.85/2006, privind procedura insolvenţei, în conformitate cu art.1, din Legea nr.85/2006, sunt: procedura generală
 şi procedura simplificată 
.

Hotărârile pronunţate de judecătorul-sindic de regulă, în ședințe publice, sau alte ori în Camera de consiliu, se numesc încheieri sau sentinţe şi vor trebui să fie rezultatul cercetării şi aprecierii făcute în fiecare caz în parte.

În procedura necontencioasă: la cererea debitorului se poate deschide procedura simplificată a falimentului prin încheiere de şedinţă, sau atunci când această intenţie este prezumată, prin nedepunerea de către debitor a documentelor prevăzute la art.28), alin.(2), sau ori de câte ori debitorul se află în una din situaţiile prevăzute de art.1) alin.(2) din Legea nr.85/2006.

În procedura contencioasă : hotărârile pronunţate de judecătorul-sindic se numesc sentinţe şi se referă la următoarele situaţii a) respingerea contestaţiei debitorului; b) în cazul exprimării de către debitor a intenţiei de a propune un plan de  reorganizare, conform art.33), alin.(6), în procedura iniţiată de creditor; c) în cazul în care debitorul declară că se află în una din situaţiile enumerate de art.1), alin.(2), când se solicită intrarea în procedură simplificată; d) în cazul în care debitorul a mai beneficiat de procedura reorganizării în ultimii 5 ani şi solicită deschiderea procedurii simplificate.

În ceea ce priveşte atribuţiile Tribunalului, în conformitate cu prevederile art.6) din Legea nr.85/2006, acesta are competenţa de soluţionare în primă instanţă a procedurilor instituite de legea insolvenţei, exercitate de către un judecător-sindic.

În faza de recurs, prin derogare de la art.300), alin.(2) şi (3) din C. proc. civ., hotărârile judecătorului-sindic nu pot fi suspendatede către instanţa de recurs, decât în cazurile expres prevăzute de lege, iar aceasta poate opera la cerere şi numai după depunerea unei cauţiuni.

Având în vedere principiul celerităţii şi caracterul de urgenţă în care se desfăşoară procedura insolvenţei, hotărârile judecătorului-sindic sunt definitive şi executorii.
În textul Legii nr.85/2006 este prevăzut faptul că hotărârile judecătorului-sindic, conform pot fi atacate cu recurs, conform art. 8, alin.(1) şi (2) din Legea nr. 85/2006, privind procedura insolvenţei ”Curtea de apel va fi instanţa de recurs pentru hotărârile pronunţate de judecătorul-sindic in temeiul art.11) (pronunţarea motivată a hotărârii de deschidere a procedurii şi, după caz, de intrare în faliment atât prin procedura generală, cât şi prin procedura simplificată). Termenul de recurs este de 10 zile de la comunicarea hotărârii, dacă legea nu prevede altfel.”

În textul legii însă, actele pronunţate după deschiderea procedurii nu îşi găsesc un regim juridic explicit, desfiinţarea în recurs a hotărârii judecătorului-sindic având efect retroactiv, iar normal ar fi ca odată cu înregistrarea recursului să se suspende executarea sentinţei de deschidere a procedurii, conform art.8), alin. (5). 
Prevederile prin care: 

”prin derogare de la prevederile art. 300) alin.(2) şi (3) din C. proc. civ., cu modificările şi completările ulterioare, hotărârile judecătorului-sindic nu vor putea fi suspendate de instanţa de recurs. Prevederile alin.(4) nu se aplică în cazul judecării recursului împotriva următoarelor hotărâri ale judecătorului-sindic: a) sentinţa de respingere a contestaţiei debitorului, introdusă în temeiul art. 33) alin.(4); 
b) sentinţă prin care se decide intrarea în procedura simplificată; c) sentinţa prin care se decide intrarea în faliment, pronunţată în condiţiile art. 107); d) sentinţa de soluţionare a contestaţiei la planul de distribuire a fondurilor obţinute din lichidare şi din încasarea de creanţe, introdusă în temeiul art. 122) alin. (3).”nu rezolvă fondul problemei, întrucât posibilitatea formulării unei cereri de suspendare în aceste situaţii de excepţie este o oportunitate pentru cel interesat de a suspenda efectele hotărârii judecătorului-sindic, însă în practică este posibil ca cererea de suspendare să fie respinsă, fie pentru că s-a fixat un cuantum prea mare a cauţiunii (situaţie existentă, însă mai rar întâlnită în practica judiciară odată cu micşorarea cuantumului cauţiunii), fie chiar pe fondul ei, astfel că, hotărârea judecătorească fiind pusă în executare, poate produce efecte dăunătoare averii debitorului, afectând însă interesele creditorilor. Din acest motiv, pentru a evita producerea unor consecinţe dăunătoare asupra averii debitorului, consider că ar fi potrivit ca şi în cazul celor patru excepţii, recursul să fie suspensiv, chiar prin derogare de la dreptul comun, iar în cazul mai multor recursuri, se va putea constitui un singur dosar, pe care judecătorul-sindic îl va trimite la Curtea de apel.

Astfel, în practică se întâlnesc destul de des situaţii în care, după sentinţa de deschidere a procedurii insolvenţei care este executorie şi numirea administratorului judiciar, debitorul să atace cu recurs hotărârea, care la Curtea de apel este casată şi retrimisă la instanţa de fond pentru rejucecare. Nu împărtăşesc întrutotul idea că în cazul casării cu trimitere a hotărârii Curţii de apel, nu este necesară schimbarea judecătorului din dosarul de fond, întrucât, în conformitate cu prevederile art.40 şi 41 din noul Cod de proc. civ.(NCpc) nu este prevăzută nici o excepţie, însă, în marea majoritate a dosarelor mari, respectiv a dosarelor complexe, este dificil ca un alt judecător să studieze în detaliu ceea ce a făcut anterior judecătorul iniţial şi conform principiului celerităţii procedurii, s-ar pierde foarte mult timp, ce ar dăuna bunului mers al dosarului. Trebuie avut în calcul deasemenea că orice zi întârziere în luarea unei decizii de acest fel, conduce la acumulare de datorii şi penalităţi în plus pentru o firmă, iar problema salariaţilor este şi ea una suficient de mare. Poate că un anume text în legea specială ar putea clarifica mai bine situaţia, având în vedere complexitatea procedurii insolvenţei. 

Întrebările care se pun însă sunt: cine îşi poate asuma aceasta, dacă totuşi în noul Cod de procedură civilă este prevăzut altfel, ?  iar altfel spus: de ce trebuie să supralegiferăm ceva care este legiferat şi încă de foarte scurt timp. 
Din punctul de vedere economic, desigur că aceste pierderi ar fi infime pentru o firmă, în comparaţie cu celelalte efecte ale declanşării insolvenţei, având în vedere publicitatea negativă în faţa creditorilor, ce aşteaptă recuperarea creanţelor şi a furnizorilor de materii prime sau materiale necesare continuării activităţii. Toate aceste pierderi practic, sunt contabilizate în contul debitotului, firmă care va suferi pierderi de multe ori iremontabile, ce ulterior se pot dovedi că au fost inutile, dacă în recurs, Curtea de apel consideră că hotărârea pronunţată a fost greşită. Cine va achita aceste pierderi ?
În lege nu este prevăzut acest aspect, iar instituţia repunerii în situaţia anterioară nu există nici în legislaţie şi nici într-o altă formă, firma fiind nevoită a suporta toate cheltuielile din această perioadă, care, de multe ori poate fi şi de câteva luni, dacă ne gândim că recursul poate fi judecat cu celeritate în minim 30 de zile de la declarare. 

În plus, urmare a deschiderii procedurii şi numirii administratorului judiciar, până la revocarea sentinţei de deschidere a procedurii, acesta este obligat prin lege ca în termen de 20 de zile, conform art.20, alin.(1), lit.a), să depună un raport amănunţit examinând situaţia economică a debitorului şi a documentelor, conform art.28 şi 35 din Legea nr.85/2006, în care să propună fie intrarea în procedură simplificată, fie continuarea perioadei de observaţie care nu va putea depăşi 20 de zile de la desemnarea acestuia. Aşadar, suspendarea cestor măsuri, intreprinse de către debitor, în perioada de după numirea sa şi judecarea recursului, poate influienţa foarte mult continuarea activităţii debitorului, întrucât, din cauza timpului ce trece în exclusivitate în defavoarea debitorului, acestuia îi este practic imposibilă lăsată şansa redresării, datorită unor operaţiuni obligatorii pe care administratorul judiciar le poate efectua în cadrul procedurii, precum: plăţi din contul averii debitorului, care sunt atributul său în exclusivitate şi aici se poate nuanţa, denunţarea sau păstrarea unor contracte anterioare, acţiuni în instanţă în vederea recuperării unor creanţe ale debitorului, cheltuieli de procedură, inclusiv desemnarea unor persoane de specialitate şi orice alte măsuri dispuse chiar de către judecătorul-sindic. Acest lucru duce în mod aproape sigur spre acelaşi deznodământ, adică falimentul, poate chiar declanşarea procedurii simplificate în cele mai multe cazuri, iar statistic, faptul că doar circa 1% din firmele aflate în insolvenţă se pot redresa, sau pot propune un plan de reorganizare fără a eşua, se datorează acestui fapt. 
Dacă ar fi să facem o comparaţie în care o normă este aplicată în mod diferit în două situaţii asemănătoare, am putea compara această măsură a declanşării procedurii de insolvenţă cu cea a arestării preventive în cazul procesului penal, care prin consecinţele ulterioare, nu conduc la acelaşi rezultat. Dacă în cazul arestării preventive, inculpatul în multe din cazuri, ulterior are posibilitatea de a-şi putea dovedi nevinovăţia, în cazul insolvenţei, perioada dintre deschiderea procedurii insolvenţei şi judecarea recursului prin care se invocă neexistenţa stării de insolvenţă, este una extrem de nefavorabilă pentru debitor, care conduce în cele mai multe cazuri la faliment, din cauza faptului că recursul nu suspendă executarea hotărârii de deschidere a procedurii insolvenţei, ceea ce în opinia mea personală este o eroare. Procedura insolvenţei, reglementată prin Legea nr.85/2006, este o lege specială şi cu atât mai mult, în conformitate cu prevederile art.8), alin. (5), desfiinţarea în recurs a hotărârii judecătorului-sindic având efect retroactiv, odată cu înregistrarea recursului să se suspende executarea sentinţei de deschidere a procedurii, astfel încât, textul pe care îl propun este următorul: 

”în conformitate cu  prevederile art. 300) alin.(2) şi (3) din C. proc. civ., cu modificările şi completările ulterioare, hotărârile judecătorului-sindic vor putea fi suspendate de instanţa de recurs.” lăsând la latitudinea instanţei de recurs această posibilitate, în funcţie de complexitatea dosarului.   

7.2.    Atribuţiile judecătorului-sindic în cadrul procedurii
Judecătorul-sindic este persoana desemnată prin legea privind procedura insolvenţei de a conduce procedura falimentului şi nici o altă persoană nu poate exercita această funcţie în locul său, (decât un alt judecător-sindic). Acesta este numit înaintea deschiderii procedurii de faliment, în conformitate cu dispoziţiile art.53), din Legea nr. 304/2004, privind organizarea judiciară, potrivit principiului imparţialităţii justiţiei.Așadar, putem discuta despre atribuțiile judecătorului-sindic în șase etape și anume: 

a) atribuţiile judecătorului-sindic înaintea deschiderii procedurii;

b) atribuţiile judecătorului-sindic după deschiderea procedurii;

c) atribuţiile judecătorului-sindic pe parcursul procedurii;

d) atribuţiile judecătorului-sindic la închiderea procedurii;

e) atribuţiile judecătorului-sindic după închiderea procedurii.

a) atribuţiile judecătorului-sindic înaintea deschiderii procedurii

Repartizarea cauzelor având ca obiect procedura prevazută de prezenta lege a judecătorilor desemnaţi ca judecători-sindici se realizează potrivit art.56), alin.(1) din Legea nr.304/2004 privind organizarea judiciară, republicată ,,repartizarea cauzelor pe complete de judecată se face în mod aleatoriu, în sistem informatizat” şi în conformitate cu dispoziţiile art.9), din Legea nr.85/2006, cu menţiunea că art.9 din lege face referire la art.53, din Legea nr.304/2004, devenit ulterior art.56. Aşadar, pentru actualizare,  ar trebui modificat art.9 din Legea nr.85/2006. 

· deschiderea procedurii insolvenţei, împotriva unui debitor, se poate realiza în două feluri: la cererea debitorului, prin procedură voluntară, în conformitate cu prevederile art.27, alin.(1), sau la cererea unui creditor, conform prevederilor art.33, alin.(1) din lege. 

· în cazul cererii voluntare, în conformitate cu prevederile art.27, alin.(1), din Legea nr.85/2006, privind procedura insolvenţei, judecătorul-sindic comunică cererea, debitorul fiind “obligat să adreseze tribunalului o cerere pentru a fi supus dispoziţiilor prezentei legi, în termen de 30 de zile de la apariţia prezentei legi;” 
· în cadrul aceleiaşi faze, în conformitate cu prevederile art.27, alin.(1^1) judecătorul-sindic verifică dacă “la data expirării termenului prevăzut la alin.(1), debitorul este angrenat cu bună-credinţă în negocieri extrajudiciare”, pentru restructurarea datoriilor sale, acesta având obligaţia ca în termen de 5 zile să adreseze o cerere în acest sens tribunalului, în termen de 5 zile de la eşuarea negocierilor.
· dacă în timpul unei proceduri de concordat preventiv sau mandat ad-hoc, în conformitate cu prevederile art.27, alin.(1^2), debitorul ajunge în stare de insolvenţă, existând indicii că rezultatele negocierilor ar putea duce la încheierea unui acord extrajudiciar, debitorul, de bună credinţă, va trebui să “introducă cererea de deschidere a procedurii insolvenţei în condiţiile alin. (1^1), iar în caz contrar debitorul va trebui să introducă cererea de deschidere a procedurii insolvenţei în termen de 30 de zile de la apariţia stării de insolvenţă.
· în conformitate cu prevederile art.27, alin.(2), vor putea adresa cerere de deschidere a procedurii insolvenţei şi debitorii a căror stare de insolvenţă este iminentă, iar în conformitate cu prevederile art.27, alin.(3), este necesar ca cererea să fie semnată de reprezentantul legal al societăţii debitoare, sub sancţiunea anulării acesteia.
· cererea debitorului, în conformitate cu prevederile art.27, alin.(5) din Legea nr.85/2006, privind procedura insolvenţei, modificată prin Legea nr.169/2010, “va fi judecată în termen de 5 zile, în cameră de consiliu, fără citarea părţilor,” însă, în conformitate cu prevederile art.27, alin.(4), din aceeaşi lege, “introducerea prematură, cu rea-credinţă a cererii de către debitor, atrage răspunderea patrimonială a debitorului pentru prejudiciile pricinuite”.   
· judecătorul-sindic verifică îndeplinirea comunicării cererii către debitor, depunerea tutoror documentelor ce trebuiesc anexate, în conformitate cu prevederile art.28, alin.(1), lit.a)-l), solicitând relaţii despre debitor de la ORC cu privire despre sediul debitorului, în conformitate cu prevederile art.87, pct.2), şi art.95), din Codul de procedură civilă, actualul art.117 şi art.158, din noul Cod de procedură civilă.
· în conformitate cu prevederile art.28, alin.(2) din lege judecătorul-sindic va verifica dacă debitorul, “nu dispune de vreo una din informaţiile prevăzute la art.28, alin.(1), lit. a)-f) şi h), va putea înregistra cererea la tribunal, în termen de 5 zile”, sub sancţiunea decăderii din dreptul de a propune un plan de reorganizare.
· în cazul cererilor introduse de societăţile în nume colectiv, în comandită simplă sau a grupurilor de interes econmic, sau de membrii acestora, în conformitate cu prevederile art.29, alin.(1)-(3), cererea “nu va fi considerată a fi făcută şi de asociaţii cu răspundere nelimitată,” ori în condiţiile art.31-33 şi împotriva lor.    
· în conformitate cu art.7, alin.(1) din Legea nr.85/2006, citarea părţilor, precum şi comunicarea oricăror acte de procedură, a convocărilor şi notificărilor se efectuează prin Buletinul procedurilor de insolvenţă.

· în conformitate cu prevederile art.30, din Legea nr.85/2006, privind procedura insolvenţei, nu pot formula cerere de reorganizare judiciară, debitorii care au mai formulat cereri de reorganizare în termen de 5 ani anteriori formulării cererii, lucru care va fi verificat tot de către judecătorul-sindic.

· în cazul în care tribunalului îi va fi adresată o cerere de deschidere a procedurii de către un creditor, judecătorul-sindic va verifica dacă, sunt îndeplinite condiţiile art.31, din Legea nr.85/2006, privind procedua insolvenţei, cu modificările ulterioare şi va deschide sau va respinge, după caz, cererea creditorului. 

· dacă există contestaţii, formulate de către debitor, în termen de 10 zile de la primirea copiei, judecătorul-sindic, în conformitate cu prevederile art.33, alin.(2) şi alin.(4) din Legea nr.85/2006, cu prevederile art.33, alin.(5), din Legea nr.85/2006, art.1169,1170 – Cod civil, respectiv art. 243 din noul Cod de proc. civilă, va soluţiona contestaţia. 

· în acelaşi timp, în funcţie de cererea formulată, judecătorul-sindic respinge contestaţia debitorului, la deschiderea procedurii, admite cererea creditorului privind deschiderea procedurii sau respinge cererea creditorului şi dispune afişarea sentinţei la uşa instanţei, altfel spus respinge cererea introductivă de deschidere a procedurii.

· tot în aceeaşi fază, înaintea deschiderii procedurii, poate obliga creditorii să consemneze o cauţiune, în termen de 15 zile de la depunerea cererii, în cuantul de maxim 10% din valoarea creanţelor, cauţiune care va fi restituită în cazul în care cererea creditorilor este admisă. Aceast cauţiune este folosită pentru acoperirea pagubelor şi cheltuielilor suferite de debitor, în cazul în care cererea a fost respinsă.

b) atribuţiile judecătorului-sindic după deschiderea procedurii

Imediat după deschiderea procedurii, judecătorul-sindic poate desemna prin încheiere de şedinţă, administratorul judiciar stabilindu-i remuneraţia, în conformitate cu prevederile art.11), alin.(1), lit.a), din Legea nr.85/2006, privind procedura insolvenţei.

· în conformitate cu prevederile art.32), alin.(1) şi alin.(2) din Legea nr.85/2006,  prin procedură voluntară, judecătorul-sindic deschide procedura prin încheiere, dacă debitorul nu contestă cererea, sau prin sentinţă, dacă debitorul contestă deschiderea procedurii.

· în conformitate cu prevederile art.11, alin.(1), lit.c), judecătorul-sindic poate desemna motivat, prin încheierea de deschidere a procedurii insolvenţei administratorul judiciar sau lichidatorul, practician în insolvenţă compatibil, până la prima adunare generală a creditorilor, care va desemna lichidatorul, stabilindu-i atribuţiile şi remuneraţia; acesta va desemna administratorul judiciar solicitat de creditor la deschiderea procedurii, de creditorul ce deţine cel puţin 50% din valoarea totală a creanţelor sau de debitor, dacă cererea îi aparţine; dacă există însă o cerere a unui creditor anterioară cererii debitorului, acesta nu mai poate desemna administratorul judiciar sau lichidatorul, acest atribut revenindu-i creditorului; dacă prin cererea de deschidere a procedurii nu se solicită nimirea unui administrator judiciar, sau lichidator, judecătorul-sindic va desemna administratorul judiciar sau lichidatorul, cel puţin până la prima adunare a creditorilor, iar în cazul conexării dosarelor acesta va ţine cont de ordinea mărimii creanţelor.

· în conformitate cu prevederile art.32, alin.(2) şi art.131, din Legea nr.85/2006, privind procedura insolvenţei, judecătorul-sindic poate pronunţa o sentinţă de închidere a procedurii în orice stadiu al acesteia, dacă va constata că bunurile existente nu sunt suficiente pentru a acoperi cheltuielile administrative şi nici un creditor nu se oferă să avanseze sumele necesare continuării procedurii, soluţionând în acelaşi timp opoziţiile la deschiderea procedurii formulate de creditori în termen de 10 zile de la înregistrarea opoziţiei. 

· în conformitate cu prevederile art.33, alin.(1)-(7) din Legea nr.85/2006, privind procedura insolvenţei, judecătorul-sindic va analiza cererea şi va dispune în consecinţă, în cazul deschiderii procedurii dispunând administratorului judiciar sau lichidatorului efectuarea notificărilor în conformitate cu prevederile art.61 din lege.

· în legătură cu prevederile art.34 şi 54, alin.(1), din Legea nr.85/2006, privind procedura insolvenţei, judecătorul-sindic va verifica dacă debitorul are sau nu, administrator. În cazul în care debitorul nu are administrator, va desemna un administrator, sau după caz un lichidator, (în cazul deschiderii procedurii simplificate) stabilindu-i atribuţiile şi remuneraţia, în conformitate cu prevederile art.11, alin.(1), lit.c), coroborat cu art.19, alin.(1) şi art.20 din Legea nr.85/2006.

· în conformitate cu prevederile art.28, alin.(1), art.35, în termen de 10 zile de la deschiderea procedurii, în conformitate cu prevederile art.33, alin.(4), sau după caz art.33, alin.(6), judecătorul-sindic va verifica termenul, iar debitorul este obligat să depună la dosarul cauzei actele şi informaţiile prevăzute la art.28, alin.(1).
· în conformitate cu prevederile art.36, şi art.37, din Legea nr.85/2006, de la data deschiderii procedurii, “se suspendă toate acţiunile judiciare, extrajudiciare sau de executare silită” pentru realizarea creanţelor asupra debitorului sau bunurilor sale, iar în vederea aplicării prevederilor art.36, prin sentinţa de deschidere a procedurii, judecătorul-sindic “va dispune comunicarea acestora către instanţele judecătoreşti” în a căror jurisdicţie se află sediul debitorului, declarat la ORC şi tuturor băncilor unde debitorul are deschise conturi.
· în conformitate cu prevederile art.38, din Legea nr.85/2006, în perioada de observaţie sau de reorganizare, “orice furnizori de servicii nu are dreptul să refuze sau să întrerupă temporar un astfel de serviciu” către debitor, “în cazul în care acesta are calitatea de consumator captiv” potrivit legii.  

· administratorul judiciar desemnat va trebui ca în termen de 30 de zile să depună un raport amănunţit asupra cauzelor şi împrejurărilor care au condus la situaţia încetarii de plăţi.

· în conformitate ce prevederile art.61, alin.(3) şi art.62, din Legea nr.85/2006, privind procedura insolvenţei, administratorul desemnat va notifica creditorii din tabelul creditorilor, publicând convocatorul în Buletinul procedurilor de insolvenţă, în vederea înregistrării creanţelor şi stabilirea primei şedinţe de adunare a creditorilor.

· judecătorul-sindic va aplica în procedură, în această fază, prevederile art.40-60 din Legea nr.85/2006, privind procedura insolvenţei.

· orice termene de prescripţie, a acţiunilor prevăzute la art.36, se suspendă prin deschiderea procedurii de insolvenţă şi se vor aplica prin grija judecătorului-sindic, în conformitate cu prevederile art.40 şi 41 din lege şi nici o majorare sau penalitate nu va putea fi adăugată creanţelor născute înaintea deschiderii procedurii.

· în conformitate cu prevederile art. 42, alin.(1), prin excepţie de la prevederile art.42, alin.(1),  creanţele garantate se înscriu în tabelul definitiv, până la valoarea garanţiei stabilite prin evaluare.

·  în conformitate cu prevederile art. 44, debitorul are obligaţia de a pune la dispoziţia administratorului judiciar sau a lichidatorului, după caz, “toate informaţiile cerute de acesta, precum şi toate informaţiile apreciate ca necesare, cu privire la activitatea şi averea sa, precum şi lista cuprinzând plăţile şi transferurile patrimoniale, făcute de el în termen de 120 de zile anterioare deschiderii procedurii”, sub sancţiunea prevăzută de art. 108^1, alin.(1), lit.d) şi e) din C. proc. civ., actualul art.182, alin.(1) din noul Cod de procedură civilă (NCpc), lucru care va fi controlat de către judecătorul-sindic, prin raportul depus de administratorul judiciar sau de către lichidator.

· judecătorul-sindic va verifica deasemenea, în conformitate cu prevederile art.45, alin.(1) din lege dacă, după deschiderea procedurii de insolvenţă, toate actele şi corespondenţa transmisă de debitor, vor cuprinde în mod obligatoriu şi cu caractere vizibile, în limbile română, engleză şi franceză menţiunea: în insolvenţă, in insolvency, en procedure collective, iar în conformitate cu prevederile art.45, alin.(2) din lege, după deschiderea procedurii de faliment, toate actele vor cuprinde în mod obligatoriu: în faliment, in bankruptcy, en faillite.
·   în conformitate cu prevederile art.46, alin.(1) şi (2), în afara operaţiunilor prevăzute de art.49, cât şi cele prevăzute de art.49, sau cele autorizate de judecătorul-sindic, toate actele operaţiunile şi plăţile efectuate de debitor, ulterior deschiderii procedurii sunt nule, iar debitorul sau administratorul judiciar sunt obligaţi să păstreze o listă a tuturor încasărilor, plăţilor şi compensările efectuate după deschiderea procedurii.

·  în conformitate cu prevederile art.47, alin.(1), (2) şi (3), judecătorul-sindic va putea ridica în totalitate sau în parte, dreptul de administrare asupra averii a administratorului statutar, pe care îl va transfera administratorului judiciar sau lichidatorului, după caz.

· în conformitate cu prevederle art.48, alin.(1) şi (2), judecătorul-sindic va da dispoziţie tuturor băncilor, sub sancţiunea amenzii, să nu dispună de acestea fără un ordin al administratorului judiciar sau a lichidatorului.

· în conformitate cu prevederile art.49, alin.(1), (2) şi (3) din lege, pe perioada de observaţie, debitorul îşi va putea continua activitatea curentă, iar în cazul unor înstrăinări de bunuri din averea debitorului, se va ţine seama de prevederile art.39, referitoare la creanţele garantate, cu acordul comitetului creditorilor, convocat de administratorul special.

·   în conformitate cu prevederile art.52, în exercitarea atribuţiilor sale, judecătorul-sindic,  va trebui să ţină cont de dreptul unui creditor de a invoca “compensarea creanţei sale cu cea a debitorului asupra sa” atunci când sunt îndeplinite condiţiile prevăzute de lege în materie de compensare, la data deschiderii procedurii.

· în conformitate cu prevederile art.53, şi art.54, judecătorul-sindic va analiza şi va decide asupra raportului depus de administratorul judiciar în 20 de zile de la numirea sa, asupra continuării perioadei de observaţie sau intrarea în procedură simplificată, în condiţiile în care bunurile vândute din averea debitoarei sunt dobândite libere de sarcini, precum: ipoteci, garanţii, drepturi de retenţie de orice fel, ori măsuri asigurătorii, inclusiv măsuri asigurătorii instituite în cursul procesului penal. 

·  în conformitate cu prevederile art.54, alin.(3),  judecătorul-sindic va supune dezbaterii părţilor intrarea debitorului în faliment prin procedura simplificată, în max. 15 zile de la primirea raportului administratorului judiciar/lichidatorului, iar în conformitate cu prevederile alin.(4), al aceluiaşi articol, după audierea părţilor va pronunţa o sentinţă, fie pentru deschiderea procedurii simplificate, în condiţiile art.107, alin.(1), lit.D, fie una de respingere a acesteia.

· în conformitate cu prevederile art.56, 57, 58, din Legea nr.85/2006, modificată, pentru celeritatea procedurii, în condiţiile art.1, alin.(2), lit.c) sau d),  judecătorul-sindic poate stabili pentru debitor sau administratorul judiciar desemnat, să prezinte note scrise, înscrisuri sau alte probe referitoare la debitor sau la administrarea societăţii, relaţii referitoare la sediul social al acesteia prin ORC, date privind bunurile patrimoniale sau relaţii de la toate instituţiile care ar putea oferi relaţii în legătură cu debitorul.

· în cazul deschiderii procedurii simplificate, în conformitate cu prevederile art.59 din lege, administratorul judiciar va întocmi un raport pe care îl va prezenta judecătorului-sindic, în termen maxim de 40 de zile de la desemnarea administratorului judiciar sau lichidatorului, după caz, asupra cauzelor şi împrejurărilor în care s-a ajuns la o asemenea situaţie, cu menţionarea persoanelor cărora le-ar fi imputabilă situaţia, propunerea de intrare în procedura simplificată fiind supusă aprobării adunării creditorilor, conform art. 59, alin.(4), din Legea nr.85/2006, privind procedura insolvenţei.

· în condiţiile şi conformitate cu prevederile art.59, alin.(4), şi art.60, alin.(2), adunarea creditorilor va hotărî asupra deschiderii procedurii insolvenţei, în conformitate cu prevederile art.107, alin.(1), lit.D, şi în legătură cu desemnarea lichidatorului, iar judecătorul-sindic se va pronunţa în conformitate cu prevederile art.59, alin.(2), asupra desemnării acestuia, dacă nu există propunerea unui plan de reorganizare.   

c) atribuţiile judecătorului-sindic la prima şedinţă după deschiderea procedurii

· la prima şedinţă după deschiderea procedurii insolvenţei, în termen de 10 zile, de la deschiderea procedurii insolvenţei, în condiţiile art.33, alin.(4) sau după caz, ale art.33, alin.(6), judecătorul-sindic va verifica dacă debitorul a depus la dosarul cauzei actele şi informaţiile prevăzute la art.28, alin.(1). 

· în cazul depunerii de către debitor a unui plan de reorganizare, în conformitate cu prevederile art.33, alin.(6) din Legea nr.85/2006, privind procedura insolvenţei, judecătorul-sindic verifică dacă debitorul a mai depus vreun plan de reorganizare în ultimii 5 ani de activitate, sau dacă acesta a fost condamnat definitiv pentru infracţiuni precum: bancrută frauduloasă, gestiune frauduloasă, abuz de încredere, fals, uz de fals, înşelăciune, delapidare, mărturie mincinoasă, dare sau luare de mită, infracţiuni contra intereselor publice sau private ale persoanelor sau cele incriminate de Legea nr.21/1996.

· în conformitate cu prevederile art.21, alin.(1) şi art.54, alin.(1), din Legea nr. 85/2006, judecătorul-sindic verifică dacă administratorul judiciar numit la prima şedinţă, prin încheierea de deschidere a procedurii, a depus la dosar un report amănunţit cu privire la cauzele care au condus la starea de fapt cu indicarea persoanelor cărora le este imputabilă situaţia debitoarei.

· în conformitate cu prevederile art.16, alin.(1), din Legea nr.85/2006,  judecătorul-sindic, după depunerea tabelului preliminar de creanţe, în conformitate cu prevederile art.16, alin.(2),  va judeca în cameră de consiliu, cererea creditorilor de desemnare a unui comitet al creditorilor format din 3-5 persoane şi a unui preşedinte al acestuia, conform art.16, alin.(3), (în funcţie de mărimea creanţei); procesul-verbal al adunării creditorilor, depus prin grija administratorului judiciar, în termen de 5 zile la dosarul cauzei; dacă acest comitet nu se poate constitui, din diverse motive, atribuţiile vor fi preluate de adunarea creditorilor, până la prima adunare a comitetului creditorilor, când în conformitate cu prevederile art.16, alin.(4), judecătorul-sindic va lua act de alegerea comitetului creditorilor.

· în conformitate cu prevederile art.15, alin.(1), judecătorul-sindic va verifica dacă la şedinţele comitetului creditorilor, prin procesul-verbal încheiat, au participat titularii a minim 30% din valoarea totală a creanţelor, iar hotărârile au fost luate cu majoritatea titularilor de creanţă prezenţi.

· în conformitate cu prevederile art.16, alin.(5) din Legea nr.85/2006,  judecătorul-sindic va putea păstra comitetul creditorilor desemnat anterior, dacă acesta nu poate fi ales la prima adunare, iar în conformitate cu prevederile art.16, alin.(6), acesta va putea cere comitetului creditorilor asistenţă în derularea întregii procedurii.

· în conformitate cu prevederile art.17, alin.(1), lit. a)-f) şi alin.(2)-6), din Legea nr.85/2006, judecătorul-sindic va analiza cererile depuse de comitetul creditorilor, conform atribuţiilor acestora şi va decide prin încheiere în termen de 5 zile împotriva contestaţiilor depuse de orice creditor participant la procedură.

· în conformitate cu prevederile art.18, din Legea nr.85/2006 judecătorul-sindic va lua act de numirea de către adunarea generală a acţionarilor debitorului şi, dacă este cazul, de numirea administratorului special.

· în conformitate cu prevederile art. 19, alin. (2) din Legea nr. 85/2006 judecătorul-sindic desemneaza administratorul propus de creditori şi dispune încetarea atribuţiilor administratorului pe care l-a desemnat prin încheierea de deschidere.

· în conformitate cu prevederile art.19, alin.(3), judecătorul-sindic soluţionează prin sentinţă contestaţia formulată de creditorii nemulţumiţi de decizia de numire a administratorului de către  judecătorul-sindic la începerea procedurii sau de adunarea creditorilor;

· în conformitate cu prevederile art.20, alin.(1),  judecătorul-sindic va verifica dacă în termen de 20 de zile de la numirea sa, administratorul judiciar sau lichidatorul desemnat a depus la dosar un raport, conform art.28 şi 35 din Legea nr.85/2006, din care să rezulte propunerea de intrare în procedura simplificată, sau continuarea perioadei de observaţie în cadrul procedurii generale.

· în conformitate cu prevederile art.138, alin.(2) din Legea nr. 86/2006, dacă acţiunile nu au fost introduse de administratori sau lichidator,  judecătorul-sindic autorizează comitetul creditorilor să introducă acţiuni pentru anularea unor transferuri cu caracter patrimonial făcute de debitor în dauna creditorilor.

· în conformitate cu prevederile art. 22, alin.(1), (3) sau (4) din Legea nr. 85/2006, judecătorul-sindic, pentru refuzul numirii într-un dosar, poate amenda administratorul judiciar desemnat, fiind aplicabile prevederile art.19 şi 34 din lege, urmând a se aplica în mod corespunzător prevederile 108-4 şi 108-5 din Codul de procedură civilă, actualele art. 

185, 186 din noul Cod de procedură civilă (NCpc).

· în conformitate cu prevederile art. 22, alin.(2) din Legea nr. 85/2006, judecătorul-sindic, prin încheiere sau sentinţă, în orice stadiu al procedurii, poate înlocui administratorul judiciar sau lichidatorul, după caz, pentru dol sau culpă gravă.

· în conformitate cu prevederile art.94, din Legea nr. 85/2006, judecătorul-sindic va verifica depunerea planului de reorganizare de către:

a) - debitor, cu aprobarea Adunării generale a acţionarilor/asociaţilor în termen de 30 de zile de la afişarea tabelului definitiv, cu condiţia formulării potrivit art.28, a intenţiei de reorganizare;

b) -  administratorul judiciar sau lichidatorul de la data desemnării sale şi până la împlinirea unui termen de 30 de zile de la data afişării Tabelului definitiv consolidat;

c) - unul sau mai mulţi creditori care şi-au anunţat această intenţie până la votarea raportului prevăzut de art.59, alin.(2), deţinând împreună cel puţin 20% din valoarea totală a creanţelor cuprinse în tabelul definitiv al creanţelor la termen de 30 de zile de la data afişării tabelului definitiv de creanţe.

· în conformitate cu prevederile art.37, din Legea nr. 85/2006, judecătorul-sindic va trimite o copie de deschiderii procedurii instanţelor în a căror jurisdicţie se află sediul debitorului declarat la Oficiul Registrului Comerţului şi tuturor băncilor unde debitorul are deschise conturi.

· în conformitate cu prevederile art.23, din Legea nr. 85/2006, judecătorul-sindic va putea desemna, la cererea administratorului judiciar sau a lichidatorului, persoane de specialitate, stabilindu-le remuneraţia conform art.4 din lege, prin comitetul creditorilor, fiind citaţi în camera de consiliu, adiministratorul judiciar sau lichidatorul.

· în conformitate cu prevederile art.21, alin.(2)-(4) din Legea nr. 85/2006, judecătorul-sindic va verifica dacă: debitorul, persoană fizică, administratiorul special al debitorului, persoană juridică şi orice altă persoană interesată, în termen de 3 zile de la depunerea raportului, prevăzut la art.21, alin.(1), au depus contestaţie la raport, pe care o va soluţiona în cameră de consiliu cu citarea contestatorului, a administratorului judiciar şi a comitetului creditorilor  în termen de 5 zile de la depunere, la cererea contestatorului putând să suspende executarea măsurii contestate.

· în conformitate cu prevederile art.77-85 din Legea nr.85/2006, judecătorul-sindic soluţionează acţiunile introduse de administrator sau lichidator privind situaţia unor acte juridice ale debitorului şi obiecţiunile după notificarea privind închiderea procedurii.

· în conformitate cu prevederile art.24, alin.(1)-(3) din Legea nr. 85/2006, odată cu trecerea la procedura de faliment, judecătorul-sindic va numi un lichidator, aplicându-se în mod corespunzător prevederile art.19, 20, 21, 22, 23 şi ale art.102, alin.(5) din lege.

· în conformitate cu prevederile art.25, lit.a)-l) din Legea nr. 85/2006, judecătorul-sindic va urmări în cadrul procedurii dacă lichidatorul desemnat îşi îndeplineşte atribuţiile stabilite prin lege, sau de către acesta.

· în conformitate cu prevederile art.27, alin.(4) din Legea nr. 85/2006, judecătorul-sindic va urmări în cadrul procedurii dacă au fost introduse cereri premature sau cu rea credinţă de către debitor, dispunând atragerea răspunderii patrimoniale a acestuia.

· în conformitate cu prevederile art.28, alin.(1), lit.a)-l) şi alin.(2) şi art.31, alin.(1), lit.a)-d), şi alin.(2)-(5) din Legea nr. 85/2006, judecătorul-sindic va urmări dacă în cazul cererii de deschidere a procedurii falimentului de către debitor sau creditori, sunt depuse la dosar toate documentele doveditoare, acţionând în consecinţă, sau sunt depuse şi alte cereri de deschidere a procedurii împotriva aceluiaşi debitor, caz în care dosarele întocmite fiind conexate la primul, în ordine cronologică.

d) atribuţiile judecătorului-sindic pe parcursul procedurii

· în conformitate cu prevederile art.105, alin.(1) şi art.107, alin.(1), lit.c) din Legea nr. 85/2006, judecătorul-sindic va decide în condiţiile art.32), începerea procedurii falimentului, dacă debitorul nu se conformează planului, la cererea: 

i)       administratorului judiciar sau a lichidatorului;

ii) comitetului creditorilor;

iii) administratorului special;

iv) oricăruia dintre creditori.

· în conformitate cu prevederile art.54, din Legea nr. 85/2006, judecătorul-sindic va analiza raportul depus în 20 de zile de la desemnare de către administrator privind intrarea în procedura simplificată sau continuarea perioadei de observaţie din cadrul procedurii generale, iar în termen de 15 zile de la primirea raportului va dezbate propunerea în şedinţă publică, va decide asupra aprobării acestuia şi intrarea în faliment în condiţiile art.107, alin.(1), lit.D.

· în conformitate cu prevederile art.21, alin.(1), judecătorul-sindic va stabili un termen de continuare a procedurii, în care administratorul judiciar va expune în sinteză măsurile luate în această perioadă, cuprinse în raportul de activitate, stabilindu-se remuneraţia acestuia şi modalitatea de calcul.

· în conformitate cu prevederile art.21, alin.(2),(3) şi (4), judecătorul-sindic va verifica dacă împotriva măsurilor luate de administratorul judiciar, au fost depuse contestaţii în termen de 3 zile de la depunerea raportului, putând suspenda măsurile luate de acesta.

· în conformitate cu prevederile art.23 din Legea nr.85/2006, judecătorul-sindic numeşte şi stabileşte nivelul retribuţiei personalului de specialitate necesar îndeplinirii atribuţiilor administratorului judiciar/lichidatorului în cameră de consiliu. 

· în conformitate cu prevederile art.47, alin.(5) din Legea nr.85/2006, judecătorul-sindic
            soluţionează cererea de a se ridica dreptul debitorului de administrare formulată de:

i) unul din creditori;

ii) comitetul creditorilor;

iii) administratorul judiciar.

· în conformitate cu prevederile art.114, alin.(1) şi (2) din Legea nr.85/2006, judecătorul-sindic verifică inventarierea averii debitorului, care va trebui să fie prezent, iar dacă nu va fi prezent se va consemna acest lucru într-un proces verbal, iar administratorul judiciar va deveni depozitarul judiciar al acestora.

· în conformitate cu prevederile art.115, 116, 117, alin.(1), (2) şi art.118 din Legea nr.85/2006, judecătorul-sindic verifică dacă cererea de vânzare este admisă de adunarea creditorilor, iar sumele obţinute au fost consemnate la bancă în contul averii debitorului.

· în conformitate cu prevederile art.94, alin.(1), lit.a), b), şi c), alin.(2) - (5), art.95, alin.(1) – (8), art.96, alin.(1), (2) din Legea nr.85/2006, judecătorul-sindic va pronunţa o hotărâre de aprobare sau respingere a planului de reorganizare. 

· în conformitate cu prevederile art.97, art.98), alin.(1)–(4) şi art.99, alin.(1)-(4) din Legea nr.85/2006, judecătorul-sindic va verifica dacă planul de reorganizare a fost depus la grefa tribunalului, a fost transmis către ORC, sau Registrului societăţilor agricole, fiind comunicat în acelaşi timp debitorului, prin administratorul special administratorului judiciar şi comitetului creditorilor, iar prin grija administratorului judiciar va fi publicat în 5 zile în Buletinul procedurilor de insolvenţă. 

· în conformitate cu prevederile art.99, alin.(2)^1 din Legea nr.85/2006, judecătorul-sindic va verifica dacă planul de reorganizare a fost supus votării şedinţei adunării creditorilor în termen de 20-30 de zile de la publicarea anunţului în Buletinul procedurilor de insolvenţă.

· în conformitate cu prevederile art.100, alin.(3) din Legea nr.85/2006, judecătorul-sindic va verifica dacă se vor vota separat următoarele categorii de creanţe: 

i) creanţe garantate;

ii) creanţe salariale;

iii)       creanţe bugetare;

iv)       creanţe chirografare stabiliţi conform art.96, alin.(1);

v) celelale creanţe chirografare.

· în conformitate cu prevederile art.101, alin.(1)–(5) din Legea nr.85/2006, judecătorul-sindic va stabili ca în termen de 15 zile de la depunerea planului la tribunal de către administratorul judiciar, să fie pus spre aprobare adunării creditorilor, putând să ceară o opinie şi practicianului în insolvenţă desemnat. 

· în conformitate cu prevederile art.101, alin.(1), lit.A-C din Legea nr.85/2006, judecătorul-sindic va verifica dacă planul este acceptat de cel puţin jumătate plus una din categoriile de creanţe menţionate în programul de plăţi, cu condiţia ca minim una din categoriile de creanţe defavorizate să accepte planul.

· în conformitate cu prevederile art.101, alin.(1), lit.E din Legea nr.85/2006, judecătorul-sindic va verifica dacă planul îndeplineşte condiţiile art.95.

· în conformitate cu prevederile art.107, alin.(1), din Legea nr.85/2006, judecătorul-sindic va dispune să înceapă procedura de faliment dacă nici un plan nu este confirmat de creditori, caz în care va numi lichidatorul.

· în conformitate cu prevederile art.61, alin.(1)-(3) şi art.62 din Legea nr.85/2006, judecătorul-sindic va verifica dacă au fost transmise notificări tuturor creditorilor care au depus declaraţii de creanţă, având în vedere verificarea termenului de 45 de zile de la deschiderea procedurii, sub sancţiunea decăderii din dreptul de a depune declaraţie de creanţă.

· în conformitate cu prevederile art.62, alin.(1), lit.c) din Legea nr.85/2006, judecătorul-sindic va verifica în termen de 20 de zile în cazul procedurii generale şi în termen de 10 zile în cazul procedurii simplificate, verificarea, întocmirea, afişarea şi comunicarea tabelului preliminar de creanţe, sub sancţiunea decăderii din dreptul de a depune un plan de reorganizare, prin trecerea la faliment în condiţiile art.94, alin.(5) din lege.

· în conformitate cu prevederile art.116, alin.(1)-(4), din Legea nr.85/2006, judecătorul-sindic va dispune începerea lichidării, imediat după finalizarea inventarierii bunurilor, metoda de vânzare a acestora fiind stabilită de către adunarea creditorilor.

· în conformitate cu prevederile art.121, alin.(1)-(3), din Legea nr.85/2006, judecătorul-sindic va verifica modalitatea de împărţire a sumelor rezultate în urma vânzării bunurilor.

· în conformitate cu prevederile art.130, din Legea nr.85/2006, judecătorul-sindic va aproba raportul final şi va dispune distribuirea tuturor fondurilor din averea debitorului, iar prin sentinţă va dispune în conformitate cu prevederile art.131 şi 132, alin.(2) din lege închiderea procedurii şi radierea firmei de la registrul în care a fost înmatriculată.

e) atribuţiile judecătorului-sindic la închiderea procedurii

· în conformitate cu prevederile art.133, lit.b) din Legea nr.85/2006, dacă judecătorul-sindic va constata că au rămas bunuri din averea debitorului, lichidatorul va notifica administratorul special şi va dispune trecerea acestora în patrimoniul asociaţilor/acţionarilor, în conformitate cu cotele fiecăruia din societate.
· în conformitate cu prevederile art.135, din Legea nr.85/2006, judecătorul-sindic va notifica direcţia finanţelor publice locale, ORC sau Registrul societăţilor agricole, după caz, în vederea efectuării de menţiuni.
· în conformitate cu prevederile art.136, din Legea nr.85/2006, judecătorul-sindic va descărca de orice îndatoriri şi responsabilităţi pe toţi cei care au participat în procedura insolvenţei.
f) atribuţiile judecătorului-sindic după închiderea procedurii

· în conformitate cu prevederile art.137, din Legea nr.85/2006, judecătorul-sindic va pronunţa o sentinţă prin care va descărca de orice responsabilităţi şi obligaţiile pe care le avea înaintea deschiderii procedurii pe debitor, cu condiţia ca acesta să nu fi săvârşit infracţiunea de bancrută frauduloasă, plăţi sau transferuri frauduloase.

· în conformitate cu prevederile art.138 din Legea nr.85/2006, judecătorul-sindic va  continua judecarea acţiunii de antrenare a răspunderii materiale sau penale, după caz a administratorului cărora le este imputabilă ajungerea firmei în procedura insolvenţei. 

Aşadar, judecătorului-sindic are două categorii de atribuţii, ambele de mare impotranţă, ceea ce îl poziţionează ca ocupând poziţia centrală în cadrul procedurii de faliment:

Atribuţiile jurisdicţionale reglementate de art.1 din Legea nr.85/2006, privind procedura insolvenţei)

- deschiderea sau închiderea procedurii de insolvenţă;

- rezolvarea contestaţiilor (la tabelul creanţelor sau la unele măsuri ale administratorului judiciar sau lichidatorului);

- aprobarea planului de reorganizare judiciară sau trecerea la procedura de faliment, după caz;

- anularea unor acte frauduloase ale debitorului, a transferurilor sau drepturilor patrimoniale, încheiate de debitor în mod fraudulos;

- pronunţarea unei hotărâri în favoarea antrenării răspunderii patrimoniale contra persoanelor care au contribuit la starea de insolvenţă a debitorului, persoană juridică;

- alte hotărâri prevăzute în legea privind procedura insolvenţei;

- atribuţii de control judiciar asupra activităţii administratorului judiciar şi a lichidatorului.

Atribuţiile de control a activităţii administratorului judiciar sau lichidatorului şi a actelor depuse de participanţii la procedură în dosarul cauzei. 

Aceste două mari categorii de atribuţii ale judecătorului-sindic, conferă acestuia calitatea sa neutră în cadrul procedurii insolvenţei, rolul din ce în ce mai clar şi practic în administrarea dosarului, consolidează poziţia judecătorului-sindic de magistrat, de arbitru al procedurii insolvenţei.

Art.10, alin.(2), limitează competenţele judecătorului-sindic, la aceste două mari categorii de atribuţii, legiuitorul urmărind ca judecătorul-sindic să fie magistrat, care să nu se implice în administrarea bunurilor debitorului, în gestionarea lor, sau în procedurilede evaluare, contabilitate, plăţi sau alte operaţiuni de acest fel, care sunt în exclusivitate în sarcina lichidatorului desemnat de adunarea creditorilor (şi nicidecum, aşa cum o bună perioadă de timp a fost posibil şi în legislaţia trecută, de către judecătorul-sindic).

În art.11), din Legea nr.85/2006, privind procedura insolvenţei, se precizează că atribuţiile jurisdicţionale ale judecătorului-sindic sunt exclusive şi ar fi greşit să se extindă această interdicţie la litigiile prin care debitorul ar avea de recuperat creanţe de la debitorii săi, acţiunile pentru recuperarea creanţelor fiind suspendate, tocmai în vederea asigurării scopului procedurii insolvenţei. 

Tot din motivele de mai sus, cauzele relative procedurii insolvenţei sunt supuse unei singure căi de atac, recursul, neexistând apelul, astfel ca ciclul judiciar se înceheie la Curtea de apel din raza localităţii unde îşi are sediul tribunalul, instanţa investită a judeca falimentele.

Referitor la art.11), acesta prezintă principalele atribuţii ale judecătorului-sindic, şi anume: 

a) pronunţarea motivată a hotărârii de deschidere a procedurii şi, după caz, de intrare în faliment atât prin procedura generală, cât şi prin procedura simplificată; 

b) judecarea contestaţiei debitorului împotriva cererii introductive a creditorilor pentru începerea procedurii; judecarea opoziţiei creditorilor la deschiderea procedurii; 

c) desemnarea motivată, prin sentinţa de deschidere a procedurii, dintre practicienii în insolvenţă compatibili care au depus ofertă de servicii în acest sens la dosarul cauzei, a administratorului judiciar provizoriu sau, după caz, a lichidatorului care va administra procedura până la confirmarea ori, după caz, înlocuirea sa de către adunarea creditorilor sau creditorul care deţine cel puţin 50% din valoarea creanţelor, fixarea remuneraţiei în conformitate cu criteriile stabilite de legea de organizare a activităţii practicienilor în insolvenţă, precum şi a atribuţiilor acestuia pentru această perioadă. Judecătorul-sindic va desemna administratorul judiciar provizoriu sau lichidatorul provizoriu solicitat de către creditorul care a solicitat deschiderea procedurii sau de către debitor dacă cererea îi aparţine.
În situaţia în care cel care a introdus cererea de deschidere a procedurii nu solicită numirea unui administrator judiciar sau lichidator, numirea se va face de către judecătorul-sindic din rândul practicienilor care au depus oferte în dosarul cauzei. În caz de conexare se va ţine seama de cererile creditorilor în ordinea mărimii creanţelor, sau de cererea debitoarei dacă nu există o cerere din partea unui creditor. 

d) confirmarea, prin încheiere, a administratorului judiciar sau a lichidatorului desemnat de adunarea creditorilor sau de creditorul care deţine cel putin 50% din valoarea creanţelor, confirmarea onorariului negociat. Dacă nu există contestaţii împotriva hotărârii adunării creditorilor sau a deciziei creditorului care deţine cel putin 50% din valoarea creanţelor, confirmarea se va face în cameră de consiliu, fără citarea părţilor, după depunerea procesului-verbal al adunării creditorilor;

       e) înlocuirea, pentru motive temeinice, prin încheiere, a administratorului judiciar sau a lichidatorului; 

       f) judecarea cererilor de a i se ridica debitorului dreptul de a-şi mai conduce activitatea; 

      g) judecarea cererilor de atragere a răspunderii membrilor organelor de conducere care au contribuit la ajungerea debitorului în insolvenţă, potrivit art. 138), sesizarea organelor de cercetare penală în legătură cu săvârşirea infracţiunilor prevăzute la art. 143)-147); 

      h) judecarea acţiunilor introduse de administratorul judiciar sau de lichidator pentru anularea unor acte frauduloase şi a unor constituiri ori transferuri cu caracter patrimonial, anterioare deschiderii procedurii; 

      i) judecarea contestaţiilor debitorului, ale comitetului creditorilor ori ale oricarei persoane interesate împotriva măsurilor luate de administratorul judiciar sau de lichidator; admiterea şi confirmarea planului de reorganizare sau, după caz, de lichidare, după votarea lui de către creditori; 

       j) soluţionarea cererii administratorului judiciar sau a comitetului creditorilor de întrerupere a procedurii de reorganizare judiciară şi de intrare în faliment; 

       k) soluţionarea contestaţiilor formulate la rapoartele administratorului judiciar sau ale lichidatorului; 

       l) judecarea acţiunii în anulare a hotărârii adunarii creditorilor; 

       m) pronunţarea hotărârii de închidere a procedurii. 

Atribuţiile judecătorului-sindic sunt limitate la controlul judecătoresc al activităţii administratorului judiciar şi/sau al lichidatorului, la procesele şi cererile de natură judiciară aferente procedurii insolvenţei, la controlul activităţii administratorului judiciar sau lichidatorului şi al participanţilor la procedură, iar atribuţiile manageriale aparţin administratorului judiciar ori lichidatorului sau, în mod excepţional, debitorului, dacă acestuia nu i s-a ridicat dreptul de a-şi administra averea. Deciziile manageriale pot fi controlate sub aspectul oportunităţii de către creditori, prin organele acestora.

Judecătorul-sindic face parte şi el din categoria de “participanţi“ la procedura insolvenţei, aşa cum sunt definite persoanele în art.5), alin.(1) şi (2) din Legea nr.85/2006, privind procedura insolvenţei. 

Atribuţiile judecătorului-sindic sunt limitate la controlul judecătoresc al activităţii administratorului judiciar şi/sau al lichidatorului şi la procesele şi cererile de natură judiciară aferente procedurii insolvenţei. 

Atribuţiile manageriale aparţin administratorului judiciar ori lichidatorului sau, în mod excepţional, debitorului, dacă acestuia nu i s-a ridicat dreptul de a-şi administra averea. Principalele atribuţii ale judecatorului-sindic,
 în dirijarea operaţiunilor de faliment, sunt:

1) de a supraveghea activitatea lichidatorului desemnat;

a. de a decide în legătură cu actele şi rapoartele întocmite de lichidator;

b. de a se pronunţa în cazul existenţei unor disensiuni între părţi şi a asigura continuitatea procedurii;

c. de a examina cererile depuse de către lichidator, creditori şau debitori, hotărând asupra acestora;

d. de a emite hotărâri urgente ce rezultă din actele depuse de lichidator în procedura de faliment, în vederea asigurării celerităţii şi a unui echilibru constant între interesele creditorilor şi cele ale debitorilor;

e. de a studia documentele depuse la dosar de către lichidator, creditori şi debitori, hotărând în derularea procedurii de faliment;

f. de a colabora cu lichidatorul în vederea asigurării celerităţii procedurii;

g. de a examina corectitudinea şi oportunitatea operaţiunilor efectuate de către lichidator, conform legii, pronuntând hotărâri de accelerare a procedurii de faliment;

h. de a convoca Comitetul creditorilor ori de câte ori consideră oportun, cu înştiinţarea şi sub îndrumarea lichidatorului desemnat;

i. de a emite hotărâri urgente în vederea păstrării patrimoniului debitoarei şi îndestulării creditorilor înscrişi la masa credală;

j. de a autoriza lichidatorul în vederea administrării patrimoniului debitoarei şi angajării de către acesta în caz de necesitate a unor persoane de specialitate;

k. de a examina actele emise de lichidator în ceea ce priveşte situaţia reală a conturilor debitoarei;

l. de a emite hotărâri tuturorautorităţilor a căror colaborare o consideră necesară, colicitând date şi informaţii în vederea asigurării unei proceduri rapide şi corecte;

m. de a se pronunţa în legătură cu continuarea sau închiderea procedurii în momentul oportun.

Dispoziţiile art.24), alin.(1) din privind incompatibilitatea nu sunt aplicabile judecătorului-sindic care pronunţă succesiv hotărâri în acelaşi dosar, cu excepţia situaţiei rejudecării , după casarea hotărârii în recurs.

                   Toate acestea reprezintă un complex de măsuri şi de competenţe ale judecătorului-sindic de care el poate dispune în diferite stadii ale procedurii, în vederea realizării obiectivului propus în operaţiunile efectuate de instanţa de judecată, cu sprijinul nemijlocit al administratorului judiciar şi apoi al lichidatorului în vederea îndestulării creditorilor înscrişi la masa credală, într-o perioadă de timp cât mai scurt posibilă.

Atribuţiile judecătorului-sindic în cazul unor legi speciale

Dacă ar fi să ne raportăm însă la atribuţiile judecătorului-sindic în cazul Legii nr.503/2004, a O.G. nr.10/2004, aprobată prin Legea nr.278/2004, din 23 iun. 2004, privind redresarea financiară şi falimentul instituţiilor de credit şi a sociatăţilor de asigurare,
 desigur că judecătorul-sindic are în general aceleaşi atribuţii însă altfel nuanţate în acest caz, conform art.11) din lege
 şi anume:

a) controlul activităţii administratorului special, administratorului sau lichidatorului;

b) stabilirea programului şedinţelor adunării creditorilor ori de câte ori consideră necesar şi presidează şedinţele;

c) avizarea planului de reorganizare, anterior supunerii acestuia spre aprobarea creditorilor şi remiterea planului aprobat tribunalului, în vederea confirmării;

d) avizarea planului de distribuire a sumelor obţinute din lichidare şi supunerea acestuia tribunalului spre confirmare;

e) luarea măsurilor care se impun din analiza rapoartelor prezentate de lichidator şi soluţionarea obiecţiilor la acestea, inclusiv avizarea modalităţii de lichidare a tranzacţiilor de cumpărare de active şi asumare de pasive;

f) introducererea de acţiuni pentru anularea actelor frauduloase încheiate de instituţia de credit debitoare în dauna drepturilor creditorilor în cei 3 ani anteriori deschiderii procedurii;

g) introducerea de acţiuni pentru anularea constituirilor de garanţii sau transferuri de drepturi patrimoniale către terţi şi pentru restituirea de către aceştia a bunurilor transmise şi a valorii altor prestaţii executate, realizate de instituţia de credit debitoare în dauna intereselor creditorilor, prin:

- acte de transfer cu titlu gratuit, efectuate în 3 ani premergători deschiderii procedurii; sunt exceptate sponsorizările în scop umanitar, derulate conform prevederilor legale;

- operaţiuni comerciale în care prestaţia instituţiei de credit debitoare o depăşeşte vădit pe cea primită, efectuate în cei 3 ani anteriori deschiderii procedurii;

- acte încheiate în cei 3 ani anteriori deschiderii procedurii, cu intenţia tuturor părţilor implicate în aceasta de a sustrage bunuri de la urmărirea de către creditori, sau de a le leza în orice fel drepturile;

- acte de transfer de proprietate către un creditor pentru stingerea unei datorii anterioare sau în folosul acestuia, efectuate în cele 180 de zile anterioare deschiderii procedurii, dacă suma pe care creditorul ar putea să o obţină în caz de faliment al instituţiei de credit debitoare este mai mică decât valoarea actului de transfer;

- constituirea ori perfectarea unei garanţii reale pentru o creanţă care era chirografară în cele 120 de zile anterioare deschiderii procedurii;

- plăţi anticipate ale datoriilor efectuate în cele 120 de zile anterioare deschiderii procedurii, dacă scadenţa lor fusese stabilită pentru o dată ulterioară deschiderii procedurii;

- acte încheiate cu persoane aflate în relaţii speciale cu instituţia de credit debitoare, în anul anterior deschiderii procedurii; persoanele aflate în relaţii speciale cu instituţia de credit debitoare sunt cele stabilite în O.G. nr.39/1996, privind înfiinţarea şi funcţionarea Fondului de garantare a depozitelor în sistem bancar, republicată;

   h) admiterea planului de lichidare a unor bunuri din averea instituţiei de credit debitoare până la acoperirea pasivului;

   i) sesizarea tribunalului cu orice problemă care ar impune o soluţionare de către acesta, în conformitate cu atribuţiile conferite prin ordonanţă;

j) efectuarea oricăror acte de procedură cerute de ordonanţă.

Procedurile prevăzute de ordonanţă, cu excepţia recursului, sunt de competenţa tribunalului în circumscripţia căruia se află sediul social al instituţiei de credit debitoare, aşa cum figurează aceasta înregistrată la Oficiul Registrului Comerţului, fiind exercitate de către un judecător-sindic. 

Principalele atribuţii ale judecătorului-sindic, potrivit ordonanţei sunt: 

a) emiterea hotărârii de deschidere a procedurii;

b) judecarea contestaţiei instituţiei de credit debitoare împotriva cererii introductive formulate de către Banca Naţională a României sau de creditori în vederea deschiderii procedurii;

c) desemnarea, prin hotărâre a lichidatorului, stabilirea atribuţiilor acestuia, controlul activităţii sale şi, dacă este cazul, înlocuirea sa;

d) judecarea acţiunolor introduse de lichidator, ori de comitetul creditorilor, pentru anularea unor constituiri de garanţii sau a unor transferuri cu caracter patrimonial, anterioare hotărârii de deschidere a procedurii;

e) judecarea contestaţiilor formulate de către reprezentantul acţionarilor instituţiei de credit debitoare sau de creditori împotriva măsurilor luate de lichidator;

f) luarea măsurilot care se impun din analiza rapoartelor prezentate de lichidator şi soluţionarea obiecţiilor la acestea;

g) confirmarea planului de distribuire a sumelor obţinute din lichidare;

h) autentificarea actelor juridice încheiate de lichidator, pentru a căror validitate este necesară forma autentică;

i) aprobarea modalităţilor de lichidare şi a tranzacţiilor de cumpărare de active şi asumare de pasive;

j) stabilirea răspunderii civile a organelor de conducere, a cenzorilor şi a personalului de execuţie sau cu atribuţie de control din instituţia de credit ajunsă în stare de insolvenţă;

k) emiterea hotărârii de închidere a procedurii.

Prin hotărârea judecătorească privind deschiderea procedurii falimentului, judecătorul-sindic desemnează lichidatorul şi stabileşte atribuţiile acestuia. 

Potrivit prevederilor art.16) aşa cum a fost modificat acesta: 

(1) la primul termen de judecată, judecătorul-sindic va analiza cererea şi, în situaţia în care instituţia de credit debitoare nu contestă starea de insolvenţă în cazul cererilor introduce de părţile prevăzute la art.13) şi 14) din lege, va emite o hotărăre privind deschiderea procedurii de faliment. 

(2) Contestaţia împotriva cererii de deschidere a procedurii falimentului se poate face în termen de 5 zile de la data comunicării cu privire la depunerea acestei cereri.
(3) Judecătorul-sindic se va pronunţa asupra contestaţiei în termen de 10 zile de la înregistrarea contestaţiei.
(4) În urma pronunţării hotărârii de deschidere a procedurii falimentului, judecătorul-sindic va comunica aceasta de îndată persoanelor prevăzute la art.12) şi 13), lichidatorului Fondului de garantare a depozitelor sistemului bancar, precum şi Oficiului Registrului Comerţului la care instituţia de credit este înregistrată, pentru înscrierea menţiunii: ”instituţie de credit în faliment.”

Comunicarea va fi făcută publică în două ziare de circulaţie naţională. 

Dacă în forma iniţială a ordonanţei erau reglementate distinct principalele atribuţii ale tribunalului de cele ale judecătorului-sindic, potrivit prevederilor art.3) şi 5) ale cap.II,
 prevăzându-se că procedurile prevăzute în ordonanţă, cu excepţia recursului, sunt de competenţa exclusivă a tribunalului în circumscripţia căruia se află sediul social al instituţiei de credit debitoare, astfel cum aceasta figurează în Oficiul Registrului Comerţului, şi sunt exercitate de tribunal şi un judecător-sindic, ulterior, prin Legea nr.278/2004,de aprobare a ordonanţei din 23 iun. 2004,
 s-a prevăzut în mod expres că procedurile prevăzute în ordonanţă, cu excepţia recursului, sunt de competenţa exclusivă a tribunalului în circumscripţia căruia se află sediul social al instituţiei de credit debitoare, astfel cum aceasta figurează în Oficiul Registrului Comerţului şi sunt exercitate de un judecător-sindic, ordonanţa reglementând în prezent doar principalele atribuţii ale judecătorului-sindic. Aceste atribuţii sunt similare cu cele ale judecătorului-sindic din vechea Lege nr.64/1995, privind reorganizarea şi falimentul, abrogată odată cu apariţia Legii nr.85/2006, privind procedura insolvenţei.

Procedurile privind redresarea financiară şi falimentul societăţilor de asigurare

                        Potrivit art.1), alin.(1), procedurile privind redresarea financiară şi falimentul societăţilor de asigurare instituite prin lege,
 se aplică asigurătorilor şi/sau reasigurătorilor, aşa cum sunt definiţi în art.2) din Legea nr. 32/2000, privind societăţile de asigurare şi supravegherea asigurărilor, cu modificările şi completările ulterioare, inclusive sucursalelor acestora cu sediul în străinătate, precum şi sucursalelor şi filialelor societăţilor de asigurare de alte state terţe, cu sediul în România. Dispoziţiile legii nu se aplică intermediarilor de asigurări, astfel cum sunt definiţi prin Legea nr.32/2000, cu modificările şi completările ulterioare, aceştia fiind supuşi reglementărilor dreptului comun în materie de reorganizare judiciară şi faliment, cuprinse în vechea Lege nr.64/1995, cu modificările şi completările ulterioare. Legea reglementează procedura redresării financiare a societăţii de asigurare, precum şi procedura falimentului în caz de insolvabilitate, urmărind protejarea intereselor legitime şi a drepturilor creditorilor de asigurări. 

Fiind o lege specială, desigur că aceasta conţine şi anumite particularităţi în ceea ce priveşte atribuţiile judecătorului-sindic, aşa cum dealtfel este prevăzut şi în art.35), alin.(1), ca în urma declanşării procedurii falimentului se interzice, sub sancţiunea nulităţii, acţionarilor semnificativi ai societăţii de asigurare debitoare sau persoanelor careau deţinut funcţii de conducere, să înstrăineze acţiunile deţinute la societatea de asigurări debitoare, fără avizul prealabil al Comisiei de Supraveghere a Asigurărilor şi fără aprobarea judecătorului-sindic.

Judecătorul-sindic va dispune indisponibilizarea acţiunilor, potrivit prevederilor art.1), în registrele de evidenţă ţinute de societatea de asigurare debitoare sau în registrele independente. 

Procedura falimentului prevazută în prezentul capitol, cu excepţia recursului prevăzut la art.38), alin.(2), este de  competenţa exclusivă a tribunalului în a cărui rază teritorială se află sediul central al societăţii de asigurare debitoare, care figurează în evidenţele Oficiului Registrului Comerţului şi este exercitată de un judecător-sindic desemnat în condiţiile legii. 

Principalele competenţe ale judecătorului-sindic în cadrul acestei proceduri, sunt următoarele:

a) sesizarea tribunalului despre orice problemă care necesită soluţionarea de către acesta;

b) stabilirea obligaţiilor societăţii de asigurare debitoare, precum şi a termenelor de îndeplinire a acestora;

c) desemnarea lichidatorului, controlul asupra activităţii acestuia, precum şi, dacă este cazul, înlocuirea sa;

d) stabilirea programului şedintelor adunărilor creditorilor de asigurări în toate cazurile în care consideră necesar, precum şi prezidarea acestor şedinţe;

e) luarea măsurilor care se impun din analiza rapoartelor lichidatorului, precum şi soluţionarea obiecţiilor împotriva acestora;

f) avizarea planului de distribuire a sumelor obţinute din lichidare şi supunerea acestuia tribunalului, spre confirmare;

g) admiterea planului de lichidare a unor bunuri din patrimoniul societăţii de asigurare debitoare, cu avizul prealabil al Comisiei de Supraveghere a Asigurărilor, până la acoperirea pasivului;

h) aprobarea concordatului, cu avizul prealabil al Comisiei de Supraveghere a Asigurarilor;

i) efectuarea oricăror acte de procedură cerute de prezenta lege;

j) judecarea contestaţiei societăţii de asigurare debitoare împotriva cererii introductive formulate de Comisia de Supraveghere a Asigurărilor sau de creditorii de asigurări, după caz, pentru începerea procedurii de faliment;

k) judecarea contestaţiilor formulate de Comisia de Supraveghere a Asigurărilor, de societatea de asigurare debitoare ori de creditorii de asigurări, după caz, împotriva măsurilor dispuse de lichidator;

l) judecarea cererilor Comisiei de Supraveghere a Asigurărilor privind nulitatea sau anularea unor acte prejudiciabile intereselor şi drepturilor creditorilor de asigurări, anterioare deschiderii procedurii de faliment;

m) autentificarea actelor juridice încheiate de lichidator, pentru a căror validitate este necesară forma autentică;

n) solicitarea închiderii procedurii de faliment.

În îndeplinirea atribuţiilor sale, care presupun aplicarea unor reglementări specifice activităţii de asigurare
 desfăşurate de societatea de asigurare debitoare, judecătorul-sindic poate cere şi opinia Comisiei de Supraveghere a Asigurărilor, în calitate de autoritate administrativă autonomă de specialitate.

În îndeplinirea atribuţiilor ce îi revin, judecătorul-sindic va putea desemna prin încheiere, persoane de specialitate, stabilindu-le remuneraţia, care urmează a fi plătită în conformitate cu prev. prevăzute de art.4) din Legea nr.85/2006, privind procedura insolvenţei. 

În aplicarea acestei norme, s-a decis că numirea în cauză a unui avocat, fără a fi necesară, pentru îndeplinirea unor acte, stabilindu-i chiar un onorariu din averea debitorului, care nu este în raport cu actul pentru care a fost numit, încalcă dispoziţiile art.11) din Legea nr.85/2006, privind procedura insolvenţei, cu modificările ulterioare, deşi persoana de specialitate poate fi şi avocat, între cele două profesii neexistând o stare de incompatibilitate sau conflict de interese. Deasemenea, atât art.10), care precizează că: ”la propunerea administratorului judiciar sau lichidatorului, judecătorul sindic va putea desemna, prin încheiere, persoane de specialitate, stabilindu-le şi remuneraţia” cât şi art.20), alin.(1), lit.l), la ultimul dispozitiv, în care se precizează că: ”formularea şi susţinerea acţunilor în pretenţii pentru încasarea creanţelor debitorului, pentru aceasta putând angaja avocaţi”  reglementează destul de clar implicarea în procedură a persoanelor de specialitate. 
În ambele cazuri se înţelege că numirea şi remuneraţia persoanelor de specialitate sunt atributul judecătorului-sindic, respectiv al Comitetului creditorilor, atâta timp cât plăţile se fac din averea debitorului, conform dispoziţiilor art.4) din lege.

Totuşi, uneori în practică, debitorul este reprezentat în instanţă de un avocat angajat de către acesta, care poate avea atribuţii doar până în momentul deschiderii procedurii şi numirii administratorului judiciar provizoriu. Administratorul judiciar desemnat, va prelua în parte sau în totalitate, dacă fostului administrator i se ridică dreptul de administrare a firmei, în ceea ce priveşte administrarea societăţii şi gestionarea bunurilor din averea debitorului. Prezenţa în continuare în procedură a avocatului este nelegală, întrucât societatea este reprezentată în continuare în procedură fie de către administratorul judiciar provizoriu desemnat de instanţă, fie de un administator-special, desemnat de către adunarea generală a acţionarilor firmei debitoare. În aceste condiţii, având în vedere calitatea sa de apărător, avocatul angajat îl poate reprezenta pe fostul administrator, între faza citării,  conform art.7, pct. 3.1., C. proc. civ., şi cea a deschiderii procedurii când este numit administratorul provizoriu. În cazul în care fostului administrator îi sunt incidente prevederile art.138), alin.(1), din Legea nr.85/2006, privind procedura insolvenţei, cu modificările ulterioare, aceasta face parte dintr-un alt dosar disjuns din dosarul cauzei şi are un alt număr, care se preconizează a purta acelaşi număr de înregistrare ca şi dosarul cauzei, căruia i se adaugă o literă sau o cifră, pentru a fi mai uşor de identificat. Pe fond, acest dosar va fi judecat de către acelaşi judecător-sindic, la tribunalul în care a fost judecat dosarul de fond, după închiderea procedurii de faliment şi pronunţarea unei sentinţe prin care celelalte persoane, participante la procedură au fost descărcate de îndatoriri şi responsabilităţi, relativ la dosarul cauzei.

Aşadar, prezenţa avocatului, ca reprezentant al firmei debitoare în cadrul procedurii de insolvenţă, care este o procedură specială este nelegală, iar judecătorul-sindic ar trebui să ia act de această eroare în care unele instanţe de judecată încă mai persistă.

Deasemenea, chiar dacă nu există o normă care să reglementeze în mod expres acest lucru, judecătorul-sindic va trebui ca la deschiderea procedurii de insolvență să specifice în încheierea de ședință și data când a fost sesizată apariția stării de insolvență a debitoarei, chiar dacă în cererea debitoarei de deschidere a procedurii este prevăzut acest lucru, întrucât ar exista un element de verificare dacă debitoarea, în cele 30 de zile de la sesizarea apariției stării de insolvență, obligat fiind de lege, a sesizat acest lucru instanței competente a analisa și în consecinţă, deschide imediat procedura. În caz contrar, administaratorului firmei debitoare i s-ar putea cere antrenarea mai răspunderii, chiar a răspunderii penale datorat faptului că nu și-a declarat starea de insolvență în cele 30 de zile, conform dispozițiilor legale în vigoare.  Același lucru ar fi valabil și în cazul în care procedura insolvenței a fost deschisă la cererea creditorilor, care desigur că la rândul lor, până în momentul deschiderii procedurii de insolvență de catre instanță, au notificat în mai multe rânduri debitoarea, privind starea de insolvență prin neplata la timp a datoriilor exigibile. Și în această situație, debitoarea este obligată să constate starea de insolvență, indiferente de natura ei, vădită sau iminentă, prin recunoașterea acesteia. 

Legea nr.503/2004, privind redresarea financiară şi falimentul societăţilor de asigurare,
 a intrat în vigoare la data de 31 ian. 2005, şi nu a suferit nici o modificare. Deşi la data intrării în vigoare a legii erau în vigoare şi dispoziţiile Legii nr.64/1995, republicată la 17 nov. 2004, iar dispoziţiile O.G. nr.10/2004, privind falimentul instituţiilor de credit fuseseră modificate de Legea nr. 278/2004, de aprobare a ordonanţei, au fost avute în vedere formele iniţiale ale acestor acte normative, stabilindu-se distinct atribuţii pentru tribunal şi pentru judecătorul-sindic. În ceea ce priveşte formularea, de către judecătorul-sindic, a acţiunii de antrenare a răspunderii patrimoniale, au fost avute în vedere dispoziţiile Legii nr.64/1995, care a fost modificată de O.G. nr.22/2002. Având în vedere rolul şi poziţia judecătorului în general şi a judecătorului-sindic în mod special, dispoziţiile Legii nr.503/2004, privind redresarea financiară şi falimentul societăţilor de asigurare,
 apar ca fiind cel puţin depăşite, dacă nu cumva contradictorii. 

Astfel, poate fi menţionată ca inacceptabilă prevederea potrivit căreia judecătorului-sindic să i se pretindă atribuţiile precum cele din dispozitivul art.38), lit.d) prin care se solicită acestuia:

 ”judecarea acţiunilor introduse de judecătorul-sindic pentru anularea unor transferuri cu caracter patrimonial, anterioare hotărârii de declanşare a procedurii falimentului”, sau, conform art.41), alin(2), ”Contestaţia se soluţionează de tribunal cu celeritate şi cu precădere. Dacă apreciază că este necesar, tribunalul ţine o şedinţă, cu citarea contestatorului, a Comisiei de Supraveghere a Asigurărilor, a creditorilor de asigurări şi/sau a administratorului Fondului de garantare, după caz, cu participarea obligatorie a judecătorului-sindic”

Astfel, deşi această lege specială face referire la prevederile Legii nr.85/2006, precum prevederile acesteia îi sunt incidente, totuşi în unele articole, care nu au mai fost actualizate apar prevederi contrare legii insolvenţei. 

Judecătorul-sindic prin calitatea pe care o are în procedura, nu poate judeca decât cu aceeaşi unitate de măsură toate cauzele ce fac obiectul legii falimentului, indiferent că se referă la bănci, instituţii de credit sau orice alt tip de debitori sau creditori din cadrul procedurii.
Deasemenea, nici prevederile art.39), lit.(a), (d), teza finală, (f), (g), (m), şi art.40), lit.(c), (e), (g) şi (t) nu sunt în concordanţă cu rolul şi poziţia judecătorului-sindic în procedură.

Cu privire la aplicarea Cap.III din lege, faţă de deosebirile esenţiale existente, faţă de procedura reglementată de Legea nr.85/2006, privind procedura insolvenţei, şi de O.G. nr.10/2004, aprobată prin Legea nr.278/2004, există mai multe opinii, în ceea ce priveşte:

Noţiunea de tribunal, care are principale atribuţii prevăzute de art.38) din lege, trebuie interpretată în sensul că cea mai apropiată de textul legii şi de context este cea în sensul în care textul se referă doar la secţia a VII-a comercială de pe lângă tribunalul Bucureşti, conform textului art.36) care prevede că: ”Procedura falimentului prevăzută în prezentul capitol, cu excepţia recursului prevăzut la art. 38) alin. (2), este de competenţa exclusivă a tribunalului în a cărui rază teritorială se află sediul central al societăţii de asigurare debitoare, care figurează în evidenţele Oficiului Registrului Comerţului şi este exercitată de un judecător-sindic desemnat în condiţiile legii.”

Noţiunea de judecător-sindic, care are principalele atribuţii prevăzute la art.390) din lege, trebuie interpretat în sensul că judecătorul-sindic desemnat, dintre judecătorii secţiei a VII-a comercială, de către tribunal, sau de către tribunal prin judecătorul-sindic, potrivit art.38), lit.b), din lege,
 cât şi la judecătorul-sindic care exercită atribuţiile tribunalului, conform art. 36) din lege. 

De asemenea, cu privire la reprezentarea judecătorului-sindic de către tribunal, sau a tribunalului prin judecătorul-sindic, potrivit art.38), lit.(b), din lege există mai multe teze ale jurisprudenţei din ţara noastră, cu diverse comentarii, însă considerăm că cea mai apropiată de textul legii şi de context este cea prin care s-ar considera exprimarea corectă ca fiind:hotărârea tribunalului (prin judecătorul-sindic) dintre judecătorii-sindici din cadrul secţiei a VII-a comercială. 

Considerăm de asemenea că modificările ce ar trebui aduse legii în ceea ce priveşte atribuţiile judecătorului-sindic, similare celor reglementate de art.11), alin.(2), din Legea nr.85/2006, sunt cele ce privesc redefinirea rolului judecătorului-sindic. Degrevarea acestuia de responsabilităţile ce exced sferei contenciosului şi al verificării legalităţii procedurii, ar uşura mult sarcina acestuia. Activitatea sa ar trebui să se rezume la  rezume la controlul judecătoresc al activităţii administratorului judiciar sau a lichidatorului şi la cererile de natură judiciară aferente procedurii insolvenţei. Având în vedere faptul că atribuţiile manageriale aparţin lichidatorului, este inoportun ca judecătorul-sindic să aibă în paralel aceleaşi atribuţii ca şi lichidatorul, iar deciziile manageriale să fie controlate sub aspectul oportunităţii, de către creditori, prin organele acestora. Foarte importantă este decizia iniţială de deschidere a procedurii generale sau simplificate, în funcţie de situaţia debitorului.

Atribuţiile judecătorului-sindic în cadrul concordatului preventiv

                    În procedura concordatului preventiv, procedură cvasi extrajudiciară,  judecătorul-sindic are o serie de atribuţii, care sunt mult mai puţine decât în cadru unei proceduri de faliment obişnuite, întrucât acesta doar constată sau nu ceea ce creditorii şi debitorul stabilesc în cadrul procedurii şi anume:

a) să numească conciliatorul provizoriu; 

b) să constate şi, dacă este cazul, să omologheze, la cererea conciliatorului, concordatul preventiv; 

c) să constate, la cererea oricărui creditor nesemnatar al concordatului preventiv, îndeplinirea condiţiilor cerute pentru a fi înscris pe lista creditorilor ce au aderat la concordatul preventiv;

d) poate să dispună prin încheiere, în condiţiile art.22), suspendarea provizorie a executărilor silite contra debitorului, în baza proiectului de concordat preventiv formulat de debitor şi transmis creditorilor;

e) să judece acţiunile în nulitate a concordatului preventiv;

f) să judece acţiunile în rezoluţiune a concordatului preventiv.

Raporturile juridice ale judecătorului-sindic cu participanţii la procedură

                      Având în vedere faptul că judecătorul-sindic se regăseşte, în conformitate cu prevederile Legii nr. 85/2006, privind procedura insolvenţei,
 numai în activităţile de natură jurisdicţională şi de control a procedurii, nu şi în cele de natură administrativă sau managerială, va rezulta că profilul său, va trebui construit în jurul acestor atribute. 

Aşadar, din hotărârile pronunţate de acesta va trebui să rezulte întodeauna  imparţialitatea şi independenţa sa, iar situaţiile de incompatibilitate, trebuiesc eliminate înainte de a provoca consecinţe juridice care duc ireversibil la o neîncredere în actul de justiţie în general, cu consecinţe foarte grave din toate punctele de vedere. De multe ori judecătorul-sindic pronunţă hotărâri de respingere a cererii creditorilor de deschidere a procedurii insolvenţei.

În ceea ce priveşte independenţa judecătorului-sindic, aceasta porneşte de la principiul separaţiilor puterilor în stat, valabilă în cazul tuturor judecătorilor, cărora inamovibilitatea le-a dat garanţia independenţei totale a actului de justiţie faţă de celelalte atribute ale puteri din stat, respectiv puterea legislativă şi executivă.  

Ceea ce întâlnim frecvent în practica judiciară, sunt situaţiile de incompatibilitate a judecătorului-sindic, date de unele textele lacunare ce dau naştere la controverse, privind înlocuirea judecătorului-sindic în rejudecare după casarea hotărârii de recurs, sau chiar înainte. Textele lacunare cuprinse în Legea nr. 85/2006 au generat în practică o serie de controverse în jurul situaţiei de incompatibilitate a judecătorului sindic. 
Astfel, în tăcerea legii, se pune problema necesităţii înlocuirii judecătorului sindic după casarea hotărârii sau după modificare.
Obligaţia de înlocuire a judecătorului-sindic rămâne însă obligatorie în cazul art.27),  pct.7, din cadrul C. proc. civ. respectiv, art.40-41 din noul Cod de proc. civ. (NCpc).
Având atribuţii restrânse în derularea procedurii de insolvenţă,
 nu înseamnă că judecătorul-sindic, prin rolul său central şi deosebit de important nu trebuie să fie persoana care, datorită calităţilor sale deosebite, să contribuie esenţial la derularea procedurii de faliment. Dimpotrivă, după profilul judecătorului-sindic, după complexitatea deciziilor luate în dosare şi modul de a accepta toate implicaţiile unui dosar, depinde reuşita sau nereuşita în rezolvarea problemelor de fond ale acetuia. 

Pregătirea profesională şi cea psihologică în abordarea realităţilor dintr-un dosar, conduc către o reuşită, dacă ceilalţi factori sunt în egală măsură dirijaţi spre o analiză exactă şi fără compromisuri a realităţilor din acea cauză.

Acest lucru implică cunoştinţe deosebite, care să depăşească sfera magistraturii, având în vedere că deseori judecătorul-sindic se confruntă cu situaţii în care trebuie să decidă foarte rapid şi corect în derularea în condiţii optime a procedurii falimentului.

Acesta trebuie să fie un bun cunoscător a situaţiilor din fiecare dosar în parte, să studieze înaintea şedinţei de judecată fiecare cauză şi să prevadă soluţia imediat următoare în continuarea procedurii, ceea ce implică studierea corectă şi rapidă a tuturor actelor depuse până la termenul de judecată, în baza cărora poate lua cea mai bună hotărâre, şi nu numai atât.

În multe situaţii, judecătorul-sindic se confruntă cu poziţionări inedite, izvorâte desigur din tendinţa de autoapărare a fiecăreia dintre părţi. Judecătorul-sindic este cel care trebuie să ţină seama de în cursul procedurii de două lucruri importante în derularea procedurii şi anume: celeritatea şi rigurozitate în luarea deciziilor, ambele fiind eficiente în bunul mers al procedurii de faliment, prin implicaţiile în timp. Acest lucru explică foarte bine şi demersurile făcute de Ministerul Justiţiei în cadrul procedurii de faliment prin utilizarea de o bună perioadă de timp a Buletinului procedurilor de insolvenţă, care simplifică mult procedura, dându-i un curs cât mai rapid şi mai simplu în ceea ce înseamnă citarea părţilor.  

Astfel că, dacă un judecător al tribunalului este mai mult sau mai puţin obligat să folosească computerul ca mijloc de informare, iată că judecătorul-sindic tocmai prin atribuţiile sale jurisdicţionale este aproape obligat să folosească computerul pentru a verifica, dacă este cazul, îndeplinirea procedurilor de citare a părţilor, excepţie făcând, conform O.U.G. nr.173/2008 şi a Codului de procedură civilă, prima citare a părţilor, declarată dealtfel şi neconstituţională prin citarea în Buletinul procedurilor de insolvenţă, care nu reprezintă în faza iniţială chiar obligatorie şi pentru debitorul care, de multe ori este pus în faţa unei situaţii care de multe ori nici nu o cunoaşte. 

În practică s-a dovedit că, în cazul multor cauze de faliment,
 aflate pe rolul instanţelor competente, debitorul nu a fost înştiinţat, ajungându-se până la radierea firmei de la Oficiul Registrului Comerţului, fără ca acesta să fie înştiinţat.

Pentru a se putea respecta principiul dreptului la apărare, părţile nu cumulează şi calitatea de participant la procedură.
Toate aceste aspecte sunt atributul judecătorului-sindic, persoana care dirijează spre o procedură corectă şi rapidă, care urmăreşte îndeplinirea tuturor formalităţilor necesare îndepliirii lor, prin respectarea drepturilor fundamentale la apărare într-o sitaţie cel puţin delicată cum este cea a procedurii de insolvenţă.

Inclusiv această noţiune de participant la procedura de insolvenţă este o noţiune improprie, întrucât cuprinde pe de o parte persoanele cărora le este destinată procedura dar şi cele care sunt abilitate să o aplice.

La categoria participanţi la procedura insolvenţei se încadrează atât destinatarii procedurii adică debitorul şi creditorii, dar şi acţionarii debitorului, persoane juridice, de care judecătorul-sindic va trebui să ţină seama în cursul întregii proceduri, de la deschiderea procedurii de faliment şi până la o eventuală antrenare a răspunderii materiale a celor responsabili de starea de faliment în care a fost implicată acea entitate în intregul ei. 

Judecătorul-sindic va trebui deasemenea să ţină cont de faptul că un creditor este participant la procedură numai în măsura în care creanţa sa întruneşte condiţiile pentru a fi calificat drept creditor îndreptăţit să participe la procedură şi care este îndreptăţit să participe la procedură. Acesta are dublă calitate: de membru al adunării creditorilor, care are interese comune cu ceilalţi creditori în contra debitorului, precum şi titular al drepturilor şi obligaţiilor individuale relative la debitor, sau la ceilalţi creditori. Creditorii îşi exercită dreptul în mod colectiv prin intermediul adunării creditorilor şi a Comitetului creditorilor, iar acest exerciţiu colectiv al drepturilor creditorilor este una din caracteristicile principale ale procedurii de insolvenţă, în ceea ce priveşte caracterul său colectiv. Pe de altă parte creditorii îşi pot exercita drepturile în cadrul aceleiaşi proceduri şi individual, aceştia fiind într-o competiţie continuă între ei, într-un concurs care se exercită pe bază de egalitate în cadrul aceleiaşi categorii de creditori, iar acest individualism al drepturilor şi obligaţiilor în acelaşi timp ale creditorilor reprezintă partea concursuală şi egalitară a procedurii insolvenţei, lucruri de care judecătorul-sindic desigur că va trebui să ţină cont de în fiecare cauză în parte. 

Aceste caracteristici vor fi cele care vor da judecătorului-sindic puterea de a merge cât mai rapid cu procedura de faliment, fiind pregătit pentru a pronunţa rapid şi corect hotărâri prin care procedura poate continua fără sincope şi fără a crea confuzii în cadrul categoriilor de participanţi la procedură. Chiar în cazul unor neclarităţi, abordarea procedurii în complexitatea ei şi pronunţarea unor decizii simple şi clare vor face din judecătorul-sindic persoana cea potrivită în orice stadiu, părţile aşteptând dealtfel decizii clare şi juste.

Simplificarea procedurii este tot atributul judecătorului-sindic, astfel că nu toţi creditorii
 sunt îndreptăţiţi să participe la procedura insolvenţei, ci doar cei care şi-au înregistrat la timp creanţa. 

În cazul în care creanţele unor creditori sunt contestate, aceştia pot fi consideraţi străini de procedură, iar judecătorul-sindic poate decide fie ca acea creanţă să fie înregistrată provizoriu sau să nu fie înregistrată datorită caracterului său incert. Este ştiut deasemenea că unii creditori exced prevederilor legale ale procedurii în sensul începerii executării silite a unor bunuri din averea debitorului, doar dacă creanţa este garantată şi dacă judecătorul-sindic admite o asemenea urmărire individuală, pronunţând o hotărâre în acest sens. 

Creditorii cu creanţe rezultate ulterior deschiderii procedurii, sunt plătiţi pe măsura scadenţei, dacă acele creanţe rezultă ca făcând parte din cadrul categoriilor de operaţiuni curente, şi nu ca urmare a distribuirii efectuate în executarea unui plan, sau ca urmare a unei lichidări, aşa cum se întâmplă la creditorii obiţnuiţi, participanţi în cadrul procedurii de faliment. 

Ceea ce este de subliniat în profilul etic şi moral a judecătorului-sindic este faptul că acesta trebuie să se considere în cadrul procedurii în interesul legii şi nu mai presus de lege, în interesul în egală măsură a creditorilor dar şi a debitorului, în interesul şi pentru apărarea şi îndreptarea unor erori a administratorului judiciar şi a lichidatorului desemnat de adunarea creditorilor şi nicicum în competiţie cu acesta, toate aceste atribute ajutându-l să pronunţe hotărâri ce conduc spre o procedură din ce în ce mai simplă şi mai rapidă.

Desigur că această colaborare cu administratorul judiciar desemnat implică şi plata onorariului acestuia, în condiţiile legii.

Având în vedere scopul propus de legea insolvenţei,
 toate competenţele şi energiile judecătorului-sindic trebuiesc îndreptate către atingerea scopului principal al acesteia, insă fără a omite sau a amâna luarea unor decizii juste în cazul în care acestea apar în cadrul procedurii.

Judecătorul-sindic reprezintă persoana cea mai autorizată din cadrul procedurii insolvenţei de a conduce cu abilitate spre eliminarea de pe piaţă a firmelor neperformante, pentru a face loc celor care cu profesionalism şi interes merită a ocupa un loc într-o piaţă cu adevărat liberă şi performantă. 

Desigur că eforturile judecătorului-sindic trebuiesc conjugate cu cele ale persoanelor desemnate a conduce activitatea managerială a firmelor aflate în dificultate, adică administratorul judiciar sau lichidatorul desemnat, care nu mai puţin trebuie să posede aceleaşi calităţi ca şi judecătorul-sindic, să colaboreze în egală măsură cu acesta, iar demersurile sale să reprezinte fundamentul deciziilor judecătorului-sindic. 

Nu în ultimă măsură, judecătorul-sindic trebuie să fie persoana în care care regăsim echilibrul procedurii legat atât de partea de moralitate a speţei în sine, de legalitatea actelor şi de hotărârile pronunţate în situaţiile limită în care ne conduce insolvenţa. Ceea ce este referitor de etica profesională, înseamnă mult mai mult şi include creaţia şi încrederea în sine, autoperfecţiune, desăvârşire în cadrul acestei profesii, adică tot ceea ce mulţi şi-o doresc, însă acest lucru nu se poate realiza decât atunci când zi de zi eşti mai bucuros de tot ceea ce ai realizat. 

Rezultatele unei asemenea munci desigur că se pot vedea în timp şi sunt rezultatele care îşi dau puterea de a continua să devii din ce în ce mai puternic pe zi ce trece, neuitând că judecătorii-sindici sunt oameni, cu aceleaşi responsabilităţi şi destine precum toţi ceilalţi.

Pregătirea psihologică a judecătorului-sindic
             Ca orice profesie, dar poate mai mult decât alte profesii, cea de magistrat are atât specificul ei cât şi implicit rigorile stabilite de-a lungul timpului. Şcoala românească de magistratură, putem afirma fără a greşi că a format de-a lungul timpului, magistraţi de înaltă ţinută morală şi profesională în România, fiind apreciaţi la nivel european şi mondial pentru modul în care sunt pregătiţi viitorii magistraţi. 

Începând de la examenul de admitere în profesie, susţinut de către absolvenţii Facultăţilor de drept pentru a accede la pregătirea în vederea ocupării unui post de judecător şi continuând cu pregătirea profesională continuă a acestora, instruirea continuă reprezintă atributul reuşitei. 

În ţara noastră se vorbeşte teoretic precum că un absolvent al unei facultăţi de drept poate deveni teoretic judecător la o vârstă de 24-25 de ani, iar spre deosebire de alte ţări, numai la noi este posibil acest lucru. Deasemenea comparând modalitatea prin care poţi ocupa aceeaşi funcţie în SUA, adică la o vârstă minimă de 35 de ani, se poate trage concluzia că această accesibilitate sporită poate crea disfuncţionalităţi majore, din lipsa de experienţă, sau dintr-o abordare cu multă îngăduinţă a fenomenului. Considerăm că nici una nici cealaltă teză nu este reală, iar practica ne-a dovedit că în magistratură există reguli rigide, tratate cu mare responsabilitate, încât să nu fie posibil accesul în profesie decât atunci când Ministerul Justiţiei şi CSM-ul consideră în egală măsură că absolvenţii şi cei care acced în profesie sunt bine pregătiţi de a se confrunta cu realităţile justiţiei la ora actuală. 

Dealtfel, în cadrul şedinţei Consiliului ştiinţific al INM, s-a stabilit ca începând cu anul 2009, unul din obiectivele principale ale acestuia să fie “definirea tipului de magistrat“ pe care INM doreşte să-l formeze. 
Acesta, desigur că va trebui să aibă pe lângă cunoştinţe profesionale temeinice, capacitatea de a interpreta în mod unitar a normelor şi legislaţiei în vigoare, stăpânirea tehnicilor necesare profesiei de magistrat, o deschidere europeană în materie de jurisprudenţă, capacitatea de a stabili o relaţie profesională cu celelalte categorii de profesii juridice, o bună cunoaştere şi colaborare cu instituţiile statului, de a dezvolta principii de etică şi deontologie profesională, dar şi alte abilităţi nejuridice, specifice profesiei de magistrat.
Desigur că abilităţile profesionale şi cele nejuridice sunt de natură psihologică, care de fapt arată deschiderea către profesie, capacitatea de a înţelege multe aspecte ce par a fi secundare în exercitarea profesiei, talentul şi plăcerea de a activa în profesie. 

În general, la nivel de Institutului Naţional al Magistraturii, al Ministerului Justiţiei, într-adevăr lucrurile putem spune că funcţionează şi că în ciuda unor argumente care ţin mai mult sau mai puţin de latura profesională, la nivelul ţării ne putem declara mulţumiţi cu sistemul judiciar. 

Din cadrul judecătorilor care fac parte din secţia civilă a tribunalelor din ţară, sunt aleşi prin rotaţie judecătorii-sindici, care sunt desprinşi din secţiile civile actuale din care fac parte, conform modificărilor noului Cod civil (NCc) şi sunt investiţi cu judecarea dosarelor de faliment, lucru mai dificil decât cel de a pregăti încă din cadrul INM, aşa zisa “promoţie” de judecători-sindici. 

Fiind vorba de o procedură, ca şi celelalte, în cadrul aceleiaşi secţii civile, după modificarea şi introducerea noului Cod civil (NCc), desigur că s-ar părea că în general nu sunt probleme, însă, realitatea din instanţele în care se judecă dosarele de faliment este alta. 

La nivelul instanţelor de judecată unde se judecă dosarele de faliment, sesizăm că practica judiciară este diferită şi se încercă de multe ori, în cadrul cursurilor de pregătire profesională continuă o armonizare a aplicării legislaţiei. 

Marea majoritate a judecătorilor-sindici au înţeles repede fenomenul şi chiar dacă au fost noi în profesia de judecători-sindici s-au acomodat foarte rapid. 

Putem spune că în mare parte, acest lucru se datorează profilului profesional dar şi  psihologic al persoanei şi iată că noile profesii de judecător-sindic şi practicieni în insolvenţă, sau conciliatori, s-au completat profesional, pornind de la realitatea fenomenului insolvenţei, într-o rapidă şi continuă schimbare. 

O trăsătură a profilului psihologic al persoanei este cea de a te adapta, aşa cum am fost nevoiţi în cei 21 ani de la apariţia noii profesii să devenim ceea ce piaţa liberă a cerut-o prin regulile impuse de economia de piaţă. 
Pregătirea profesională continuă a judecătorului-sindic, cerinţă şi necesitate 

Formarea profesională continuă
a judecătorilor constituie garanţia independenţei şi imparţialităţii acestora în exercitarea funcţiei, iar responsabilitatea pentru formarea profesională continuă a judecătorilor aparţine Institutului Naţional al Magistraturii, conducătorilor instanţelor la care aceştia îşi desfăşoară activitatea, precum şi fiecărui judecător în pregătire individuală.

Judecătorii în funcţie participă cel puţin o dată la 3 ani la programe de formare profesională continuă organizate de Institutul Naţional al Magistraturii, de instituţii de învăţământ superior din ţară sau din străinătate ori la alte forme de perfecţionare profesională, sau cel puţin aşa se prezintă situaţia teoretic. Formarea profesională continuă trebuie să ţină seama de dinamica procesului legislativ şi constă, în principal, în cunoaşterea şi aprofundarea legislaţiei interne, a documentelor europene şi internaţionale la care România este parte, a jurisprudenţei instanţelor judecătoreşti şi a Curţii Constituţionale, a jurisprudenţei Curţii Europene a Drepturilor Omului şi a Curţii de Justiţie a Comunităţilor Europene, a dreptului comparat, a normelor deontologice ale profesiei de judecător, în abordarea multidisciplinară a instituţiilor cu caracter de noutate, precum şi în cunoaşterea şi aprofundarea unor limbi străine şi operarea pe calculator. 

Formarea profesională continuă
 a judecătorilor se realizează ţinându-se seama de necesitatea specializării lor. 

Judecătorii au obligaţia de a urma în cadrul programelor de formare profesională continuă un curs intensiv pentru învăţarea sau aprofundarea unei limbi străine şi a unui curs intensiv pentru iniţierea sau aprofundarea cunoştinţelor de operare pe calculator, organizate de Institutul Naţional al Magistraturii ori de instanţele judecătoreşti, de instituţii de învăţământ superior din ţară ori din străinătate, precum şi de alte instituţii de specialitate. 

Formarea profesională continuă se organizează atât la nivelul Institutului Naţional al Magistraturii, cât şi descentralizat, la nivelul Curţilor de apel, precum şi la instanţe, unde de multe ori judecătorii-sindici nu sunt interesaţi să participe din diverse motive. 

Însă motivul esenţial este cel potrivit căruia nu există sancţiuni reale pentru judecătorii-sindici, în timp ce pentru celelalte categorii de participanţi la procedura insolvenţei există sancţiuni care pornesc de la cele pecuniare, la schimbarea din dosare şi ajungând până la plângeri penale care se întocmesc la adresa lichidatorilor, ca organ judiciar ce aplică procedura insolvenţei, ceea ce la prima vedere ar părea cam exagerat.  

Institutul Naţional al Magistraturii coordonează formarea judecătorilor din fonduri bugetare, în conformitate cu programul de formare profesională continuă aprobat de Consiliul Superior al Magistraturii, aşa că mai mult decât atât nici că se poate, plata cheltuielilor de perfecţionare fiind făcută de către Ministerul Justiţiei şi numai din acest motiv ar trebui să aibă caracter obligatoriu.  

Institutul Naţional al Magistraturii organizează atât cursuri generale de formare profesională continuă, cât şi cursuri speciale. Cursurile speciale de formare profesională continuă se organizează pentru: 

     a)   judecătorii din instanţele specializate (judecătorii-sindici); 

e) judecătorii care au fost numiţi în condiţiile art.31) din Legea nr. 303/2004 privind statutul judecătorilor,
 cu modificările şi completările ulterioare;

f) judecătorii care au primit calificativul „nesatisfăcător” sau calificativul „satisfăcător” în urma a două evaluări consecutive (rar se întâmplă în practică), datorită sistemului slab de control al activităţii Consiliului Superior al Magistraturii, exercitat de inspectorii acestuia şi care ar trebui să funcţioneze, cel puţin datorită implicaţiilor majore şi ale consecinţelor unor hotărâri eronate pronunţate de către judecătorii-sindici. 

Cursurile de formare profesională continuă se organizează de Institutul Naţional al Magistraturii în baza unui program anual, aprobat de Consiliul Superior al Magistraturii, la propunerea Consiliului ştiinţific al Institutului Naţional al Magistraturii. Programul de formare profesională continuă cuprinde domeniile şi temele de formare. 

Cursurile de formare profesională continuă se desfăşoară, de regulă, sub formă de seminarii, colocvii, mese rotunde sau sesiuni. Neexistând forma de control a activităţii judecătorilor-sindici, desigur că nu există nici o teamă că dacă ar greşi, acesta ar putea fi sancţionat, mergând chiar până la excluderea din magistratură, care din păcate în puţine cazuri s-a întâmplat.

Regulamentul privind modul de desfăşurare a cursurilor de formare profesională continuă a judecătorilor şi atestare a rezultatelor obţinute.
 
La elaborarea programului de formare profesională continuă a judecătorilor, consiliul ştiinţific va lua în considerare următoarele: 

a) propunerile formatorilor Institutului Naţional al Magistraturii cu privire la domeniile de formare şi temele ce urmează a fi dezbătute;

b)  propunerile instanţelor;

c) propunerile asociaţiilor profesionale ale magistraţilor;

d) propunerile altor specialişti din domeniul dreptului;

e) evaluarea rezultatelor formării profesionale din anii anteriori. 

Programul de formare profesională continuă,
locul şi perioada de desfăşurare a cursurilor se transmit în mod obligatoriu, după aprobare, tuturor judecătorilor, în vederea formulării de către aceştia a opţiunilor de participare. 

Opţiunile judecătorilor se fac, de regulă, în anul anterior celui în care se desfăşoară cursurile de formare şi se transmit, prin intermediul conducerii instanţelor după analizarea şi aprobarea lor în colegiul de conducere al instanţei. 

Planul de formare rezultat în urma opţiunilor judecătorilor se comunică instanţelor,
 precum şi participanţilor, pentru a fi avut în vedere la organizarea activităţilor. Conducerile instanţelor au obligaţia de a lua măsurile ce se impun pentru a permite judecătorului să participe la cursurile de formare profesională continuă, conform planificării aprobate de colegiul de conducere. Activitatea de formare profesională continuă este asigurată de personalul de instruire al Institutului Naţional al Magistraturii. 

Acesta cuprinde judecători, cadre didactice din învăţământul superior juridic acreditat, alţi specialişti români şi străini, precum şi personal de specialitate juridică asimilat judecătorilor. 

La sfârşitul fiecărei sesiuni de formare profesională continuă judecătorii participanţi completează o fişă de evaluare a dezbaterilor şi primesc un atestat. Cursurile de formare profesională continuă se desfăşoară, de regulă, la sediul Institutului Naţional al Magistraturii sau la sediul centrelor regionale de pregătire a judecătorilor. Institutul Naţional al Magistraturii elaborează programe şi organizează următoarele cursuri speciale de formare profesională continuă: 

a) cursuri pentru judecătorii din instanţele specializate (inclusiv judecători-sindici);

b) cursuri de 6 luni pentru judecătorii care au fost numiţi în condiţiile art. 31) din Legea nr. 303/2004 privind statutul judecătorilor, cu modificările şi completările ulterioare; 

c) cursuri de 3-6 luni pentru judecătorii care au primit calificativul „satisfăcător” în urma a două evaluări consecutive sau calificativul „nesatisfăcător” (din păcate, cazuri destul de rare). 

Domeniile de formare, tematica, modul de organizare şi desfăşurare a cursurilor prevăzute se aprobă de Consiliul Superior al Magistraturii, la propunerea Consiliului ştiinţific al Institutului Naţional al Magistraturii. 

Cursurile prevăzute se încheie prin susţinerea unui examen. Institutul Naţional al Magistraturii coordonează activitatea de pregătire profesională continuă descentralizată, conform prevederilor regulamentului. În cadrul instanţelor la care îşi desfăşoară activitatea judecătorul se organizează periodic, sub coordonarea Curţilor de apel, activităţi de formare profesională continuă, constând în consultări, dezbateri, seminarii, sesiuni ori mese rotunde, cu participarea Institutului Naţional al Magistraturii. 

Tematica activităţilor de formare profesională continuă
 prevăzute se stabileşte de Consiliul Superior al Magistraturii, la propunerea Institutului Naţional al Magistraturii, pe baza propunerilor formulate. 

La nivelul instanţelor se pot organiza consultări şi dezbateri şi asupra altor teme. Preşedinţii instanţelor desemnează judecătorii care răspund de organizarea activităţii de formare profesională continuă sub coordonarea judecătorilor desemnaţi de preşedinţii Curţilor de apel. 

Institutul Naţional al Magistraturii organizează întruniri periodice ale judecătorilor, în vederea asigurării unei pregătiri uniforme la nivelul instanţelor.

În vederea exercitării atribuţiilor de coordonare, judecătorii responsabili cu formarea profesională continuă întocmesc şi transmit Institutului Naţional al Magistraturii planurile privind activităţile de formare profesională continuă din cadrul fiecărei instanţe, după aprobarea acestora de către preşedinţii Curţilor de apel. 

Inclusiv aceste lucruri care ar trebui să se organizeze, sunt doar la nivel de teorie, în practică sunt destule instanţe care (din cauza unui mare număr de dosare), sunt scutiţi total sau parţial de participare la asemenea dezbateri, pentru că nu sunt controlaţi de nici un organ de control şi nici nu se iau măsurile ce s-ar impune în asemenea situaţii, plecând toate de la totala inamovibilitate a judecătorilor.

În afara Regulamentul privind modul de desfăşurare a cursurilor de formare profesională continuă a judecătorilor şi atestare a rezultatelor obţinute, în programul Consiliului Superior al Magistraturii, anual sunt stabilite obiectivele în funcţie de contextual actual, caracterizat printr-o inflaţie legislativă, cu modificări fundamentale ale unor instituţii de drept, prin nevoia accentuată de specializare a magistraţilor în general, de unificare a practicii judiciare. 

În materie de insolvenţă comercială, legislaţia este într-o continuă schimbare şi transformare actuala Lege nr. 85/2006, privind procedura insolvenţei fiind relativ recent modificată de O.U.G. nr.173/2008, aprobată prin Legea nr. 277/2009, din necesitate, întrucât unele articole din lege au fost declarate neconstituţionale, din prea marea dorinţă a legiuitorului de a grăbi procedura insolvenţei, încălcându-se Codul de procedură civilă în privinţa citării părţilor, sau alte imperfecţiuni rezultate după o perioadă de circa doi ani şi jumătate de practică în materie. 

Legea nr. 381/2009, privind introducerea concordatul preventiv şi mandatul ad-hoc,
 o soluţie dovedită utilă practicienilor în insolvenţă, mai ales în situaţii de criză dar nu numai, care poate înlocui cu succes reorganizarea judiciară, dovedită a fi o măsură neaplicabilă în multe situaţii şi care îngreunează procedura, ducând în cele mai multe cazuri la situaţia de faliment.

Programul de formare profesională cuprinde şi un alt obiectiv primordial şi anume, crearea secţiilor specializate.
Tot în materie de insolvenţă comercială se observă o deschidere totală a legislaţiei din România către legislaţia europeană prin relaţia cu EJTN – European Judicial Training Network (Reţeaua Judiciară de Formare Europeană) care reuneşte marile instituţii de formare judiciară la nivel european, având ca obiectiv identificarea unor strategii şi valori comune în vederea pregătirii magistraţilor, îmbunătăţirea pregătirii profesionale şi colaborarea dintre magistraţii europeni, prin intermediul unor schimburi şi vizite de studiu, care vor duce la schimburi de magistraţi la nivel european pentru perioade de 10-15 zile. 

Pregătirea profesională a judecătorilor-sindici însă, trebuie să fie făcută în corelare cu pregătirea profesională a practicienilor în insolvenţă, iar programele de pregătire comună, care pot fi organizate sub formă de discuţii sau consultări. 

Secţiile specializate – între dorinţă şi necesitate profesională
                Desigur că şi la ora actuală, Ministerul Justiţiei îşi doreşte mai mult decât separarea tribunalelor comerciale de celelalte secţii, respectiv contenciosul administrativ şi fiscal, în primul rând datorită numărului foarte mare de dosare din şedinţele de judecată şi numărului insuficient de judecători-sindici care să judece decent un număr rezonabil de dosare, având timpul necesar de a motiva şi a pronunţa soluţii competente. 

La ora actuală, doar în cadrul tribunalului Bucureşti, secţiile comerciale judecă doar dosare de insolvenţă, iar eficacitatea este sporită tocmai prin specializarea judecătorului-sindic, respectându-se astfel primul principiu şi poate cel mai important din cadrul procedurii insolvenţei, principiul celerităţii. 

Viaţa economică actuală, prin ceea ce se întrevede deja în economia românească, ne determină să fim mult mai eficienţi în cadrul procedurii insolvenţei, acolo unde debitorul dealtfel este sub protecţia instanţei de judecată şi unde eliminarea piedicilor şi reînceperea activităţii oricărei întreprinderi este prioritară, în vederea producerii de profit şi creării de bunăstare. 

                   Legea nr.277/2009, de aprobare a O.U.G. nr.173/2008, a intrat în vigoare.
  

”Secţiile de insolvenţă se vor înfiinţa în termen de 1 an de la intrarea în vigoare a Legii nr.381/10 dec. 2009. Procedurile în curs vor continua pe rolul instanţelor la care au fost introduse.”

A fost adoptat ulterior  punctul de vedere ca în termen de încă 1 an să se organizeze secţiile deinsolvenţă.Termen prorogat la ora actuală cu încă 1 an de la data stabilită iniţial, respectiv 1 ian. 2011, la nivelul tuturor tribunalelor din localităţile unde există Curţi de apel, pentru motive de celeritate a procedurii dar şi pentru crearea unei practici uniforme în materie de insolvenţă. Este adevărat că, acest lucru funcţiona deja cu rezultate foarte bune la nivelul tribunalul Bucureşti, la nivelul secţiei comerciale, prin crearea secţiei a VI-a şi a VII-a comercială, iar în privinţa creerii practicii uniforme au apărut repede rezultatele, fiind create premisele aplicării acestei idei la nivelul municipiilor reşedinţe de judeţ unde tribunalele au şi Curţi de apel. 

”Orice decăderi, limitări, interdicţii ori alte asemenea, instituite prin norme legale sau prevederi contractuale pentru cazul deschiderii procedurii de insolvenţă vor fi aplicabile doar de la data deschiderii falimentului. Dispoziţiile contrare se abrogă”.

                  Odată cu aceste articole a fost necesară modificarea art. 154,3 art.6), lit.c) din Legea 146/197 privind taxele judiciare de timbru se modifică după cum urmează:

”Acţiuni, cereri şi contestaţii introduse în temeiul Legii 85/2006 privind procedura insolvenţei şi al O.G. nr.10/2004 privind procedura reorganizării judiciare şi a falimentului instituţiilor de credit aprobată cu modificări şi completări prin Legea 278/2004 –120 lei”.

Nu a fost însă suficient, deoarece ulterior, din cauza problemelor financiare ale Ministerului Justiţiei şi a unei temeri generale mai ales a acelor firme care nu erau înregistrate în raza celor 16 Curţi de apel, s-a renunţat deocamdată la ideea creării secţiilor specializate de insolvenţă. De fapt, într-o primă fază s-a invocat principiul apropierii justiţiabilului de instanţa de judecată, desigur că fără temei, ci doar pentru beneficii individuale pe termen scurt, în dauna beneficiilor tuturor practicienilor în insolvenţă pe termen mediu şi lung, deoarece acest proiect avea o continuare imediată, ce era înfiinţarea secţiilor comerciale şi la nivelul tribunalelor care nu erau în raza Curţilor de apel, însă unde cerinţa era evidentă prin numărul mare de dosare existente.   
Raporturile juridice ale judecătorului-sindic cu participanţii la procedura insolvenţei

Relaţia judecător sindic – lichidator

După apariţia Legii nr.85/2006,
 privind procedura insolvenţei, cu modificările şi completările ulterioare, aceasta a adus modificări substanţiale a raportului dintre judecătorul-sindic şi lichidator.

Aceste modificări au fost rezultatul, în anumite cazuri, a unei practici deja consolidate în tribunalele comerciale din România, cu o vechime aproape la fel de mare ca legislaţia unor ţări actuale membre ale Uniunii Europene.

Rezultată din funcţionarea de-a lungul a unor ani a economii de piaţă, a condus şi la o armonizare a legislaţiei şi în acest important domeniu. 

În ceea ce priveşte raporturile juridice rezultate din noua lege, este mărită puterea lichidatorului, autorizat de către Comitetul creditorilor şi nu de către judecătorul-sindic. Acest lucru îl autorizează pe lichidator să intre într-un relativ contract de reprezentare a societăţii debitoare şi să răspundă în numele acesteia în ce priveşte gestionarea patrimoniului acesteia, toate acestea după consultarea Comitetului creditorilor, iar în cazul în care acesta nu răspunde exigenţelor creditorilor, aceştia se pot adresa judecătorului-sindic. Ambele organe vor trebui să ţină cont de motivaţiile alegerii lichidatorului.

8.1.2. Cum trebuie cultivată relaţia profesională
Este verificată de practică afirmaţia că acolo unde există o bună colaborare între judecătorul-sindic şi lichidator desemnat într-un dosar, totul este mai uşor, procedura devine mult mai simplă în ceea ce priveşte contribuţia comună la accelerarea procedurii şi la ajungerea la obiectivul comun propus de cei doi dintre participanţii la procedura insolvenţei. 

Problema care se pune în asemenea situaţii este cea legată de întrebarea: până unde poate merge relaţia de colaborare dintre judecătorul-sindic şi lichidator? sau altfel spus: există vreo limită în relaţiile dintre judecătorul-sindic şi lichidator? 

Dacă vom încerca răspunsuri multe nu vom reuşi să răspundem niciodată acestei întrebări destul de simple, iar până în prezent nu s-a inventat nici un alt instrument de măsurare a limitelor acestor relaţii, singurul instrument la îndemâna tuturor fiind legea.Aşadar, neexistând nici un instrument am putea spune fără teamă că aceste relaţii pot fi fără limite, dacă fiecare din cele două părţi sunt de bună credinţă şi profesionalismul lor îi îndrumă spre o colaborare de bun simţ şi responsabilitate.

Aş considera că în cea mai mare măsură, relaţia dintre judecătorul-sindic şi lichidator este una foarte bună, profesională, când se bazează pe principii care trebuiesc stabilite nu în scris, dar de comun acord.  Sunt cunoscute cazurile în care judecătorul-sindic şi lichidatorul fie că sunt văzuţi împreună în diverse ipostaze, ori între cei doi nu există nici un fel de dialog, nici referitor la un dosar comun, aflat pe rolul instanţei de judecată, nici referitor la un punct de vedere asupra unei anumite spețe, iar o clarificare între părţi ar duce la rezultate mult mai benefice atât pentru creditori cât şi pentru debitor. 

Până unde poate merge relaţia profesională 

Încă de la numirea în dosar, judecătorul-sindic şi-a exprimat o obţiune în ceea ce priveşte administratorul judiciar provizoriu desemnat (cel puţin până la prima adunare a creditorilor), când acesta poate fi reconfirmat de adunarea creditorilor
 sau înlocuit cu un alt administrator, pe diversemotive: pornind de la profesionalism, experienţă în dosare, posibilitatea gestionării în bune condiţii de maximă siguranță a patrimoniului debitoarei şi multe altele.

Aşadar, la o obţiune de acest fel, administrtorul judiciar desemnat iniţial de către judecătorul-sindic se bucură de încredere (nu se ştie în ce măsură) şi aceasta trebuie câştigată zi de zi, termen de termen, prin profesionalism, competență. 

Profesionalismul trebuie probat în timp şi nu este deloc uşor, acesta însemnând echipa cu care lucrezi, rigurozitatea rapoartelor şi respectarea întocmai a cerinţelor procedurii.

Desigur că între judecătorul-sindic şi lichidator relaţia trebuie să existe cel puţin dintr-un motiv: ambii sunt participanţi la procedura insolvenţei. 

De aici înainte depinde cât de mult poate fiecare din cei doi să meargă pe acestă cale, până unde poate accepta fiecare că ar putea merge relaţia pentru a nu se ajunge la denaturarea ei. 

Fiecare dintre părţi au argumente în favoarea unei asemenea relaţii profesionale, fiecare având personalitatea lui, văzând nu neapărat un pericol în relaţia cu celălalt ci mai mult o precauţie pentru eventuale alte interpretări care se pot da unei relaţii care poate fi chiar apropiată. Prejudecăţile însă, crează întodeauna o doză suplimentară de suspiciune şi de multe ori din prea multă precauţie poţi denatura înţelesul real al relaţiei dintre doi colaboratori care vor trebui să ia decizii comune, vor trebui să judece fiecare în felul lui o cauză, un dosar în care unul este debitor, iar ceilalţi încearcă cu toate mijloacele legale să obţină cât mai mult din ceea ce a pierdut sau are de primit, indiferent de graniţele impuse de lege, peste care nimeni nu poate trece.

                       Ce ar putea crea suspiciuni într-o asemenea relaţie şi de ce nu sunt privite cu ochi buni asemenea relaţii dintre judecătorul-sindic şi lichidator? 

În primul rând pentru faptul că la latitudinea judecătorului-sindic ar sta numirea provizorie într-un dosar a uneifirme specializate în procedura insolvenţeisau a unui practician în insolvenţă.

Poate că această fază ar trebui depăşită, întrucât la prima adunare a creditorilor aceştia pot decide, cum este şi firesc, în care dintre firme sau în care practician în insolvenţă ar avea mai mare încredere pentru a le gestiona un patrimoniu aparținând unui debitor din care urmează să se îndestuleze. 

Spre deosebire de veche Lege nr.64/1995, privind reorganizarea şi licidarea societăţilor comerciale, în  Legea nr.85/2006, privind procedura insolvenţei, acest atribut revine creditorilor
.

Raportul dintre judecătorul-sindic şi lichidator
Legea nr.85/2006, privind procedura insolvenţei, cu modificările şi completările ulterioare ale O.U.G. nr.173/2008, aprobată prin Legea nr.277/2009, cât şi O.G. nr.86/2006, privind organizarea profesiei de practician în insolvenţă, aprobată prin Legea nr. 254/2007, aduce modificări majore în comparaţie cu fosta Lege nr.64/1995, mai ales în ceea ce priveşte competenţele judecătorului-sindic din cadrul procedurii insolvenţei, competenţe reduse la rolul de „arbitru” în ceea ce priveşte legalitatea actelor întocmite de lichidatorul desemnat de către creditori în prima adunare a creditorilor, dar şi pentru cele prezentate de creditori sau debitor la dosar în cadrul procedurii insolvenţei. 

În faza de administrare a societăţii aflate în stare de insolvenţă, sarcinile administratorului judiciar desemnat, nu pot fi reduse la întocmirea unui raport privind cauzele şi motivele care au dus la starea de insolvenţă a debitorului, cu precizarea expresă a art. 20)
 a persoanelor cărora le-ar fi imputabilă această situaţie, întrucât acesta va trebui să administreze probe, să adune date despre debitoare în ceea ce priveşte situaţia în care se află, dar mai ales să studieze cu argumente economice care ar fi soluţia cea mai potrivită şi mai rapidă pentru acoperirea unui procent cât mai mare al creanţelor. 

Examinarea situaţiei economice a debitorului şi a documentelor depuse de acesta conform prevederilor art.28) şi 35) din lege,
  şi întocmirea în 30 de zile de la desemnarea administratorului judiciar a unui raport prin care să propună fie intrarea în procedura simplificată,

fie continuarea perioadei de observaţie în cadrul procedurii generale şi supunerea acelui raport judecatorului-sindic, într-un termen stabilit de acesta, reprezentă o primă fază în procedură, după numirea sa în dosar de către instanţa competentă. Desigur că debitorul are posibilitatea de a contesta cererea de deschidere a procedurii insolvenţei, în cazul în care aceasta este depusă de creditor, în termen legal.

Examinarea activităţii debitorului şi întocmirea unui raport amănunţit asupra cauzelor şi împrejurărilor care au dus la apariţia stării de insolvenţă, cu menţionarea persoanelor cărora le-ar fi imputabilă această situaţie a existenţei premiselor angajării răspunderii acestora, în condiţiile art.138), precum şi asupra posibilităţii reale de reorganizare efectivă a activităţii debitorului ori a motivelor care nu permit reorganizarea şi supunerea acelui raport judecătorului-sindic, într-un termen stabilit de acesta, dar care nu va putea depăşi 60 de zile de la desemnarea administratorului judiciar. Aceasta reprezintă o perioadă rezonabilă în care administratorul judiciar desemnat poate culege toate datele şi informaţiile necesare întocmirii primului raport, sau a raportului preliminar, care înseamnă atât pentru lichidator dar mai ales pentru judecătorul-sindic, un punct de referinţă important în luarea deciziilor viitoare, în ceea ce priveşte situaţia reală în care se află debitorul. Există desigur şi posibilitatea respingerii cererii introductive.

Desigur că, între administratorul judiciar desemnat şi judecătorul-sindic va trebui să existe o încredere deplină, de îndată ce acest raport stă la baza unei hotărâri foarte importante în ceea ce priveşte capacitatea sau incapacitatea de plată a debitorului, care urmează această procedură şi care va suporta decizia ce va trebui luată urgent în legătură cu activitatea sa.  Întocmirea actelor prevăzute la art.28), alin.(1), în cazul în care debitorul nu şi-a îndeplinit obligaţia respectivă înăuntrul termenelor legale, precum şi verificarea, corectarea şi completarea informaţiilor cuprinse în actele respective, când acestea au fost prezentate de debitor, dar şi elaborarea planului de reorganizare a activităţii debitorului, în funcţie de cuprinsul raportului prevăzut la lit.a) şi în condiţiile şi termenele prevăzute la art.94). Supravegherea operaţiunilor de gestionare a patrimoniului debitorului şi conducerea integrală, respectiv în parte, a activităţii debitorului, în acest ultim caz cu respectarea precizărilor exprese ale judecătorului-sindic cu privire la atribuţiile sale şi la condiţiile de efectuare a plăţilor din contul averii debitorului, reprezintă o altă datorie a administratorului judiciar desemnat, iar  convocarea, prezidarea şi asigurarea secretariatului şedintelor adunării creditorilor sau ale acţionarilor, asociaţilor ori membrilor debitorului persoană juridică, rămân tot în sarcina acestuia, care va trebui să colaboreze şi să menţină echilibrul şedinţelor de judecată, prin informaţii noi puse la dispoziţia judecătorului-sindic, căruia în schimb îi revine sarcina pronunţării unor hotărâri rapide şi eficiente în dosar. 

Tot în acelaşi timp, administratorul judiciar poate introduce acţiuni pentru anularea actelor frauduloase încheiate de debitor în dauna drepturilor creditorilor,
 precum şi a unor transferuri cu caracter patrimonial, a unor operaţiuni comerciale încheiate de debitor şi a constituirii unor garanţii acordate de acesta, susceptibile a prejudicia drepturile creditorilor, sesizând de urgenţă  judecatorul-sindic în cazul în care constată că nu există bunuri în averea debitorului, ori că acestea sunt insuficiente pentru a acoperi cheltuielile administrative, menţinerea sau denunţarea unor contracte încheiate de debitor, verificarea creanţelor, iar atunci când este cazul, formularea de obiecţiuni la acestea, precum şi întocmirea tabelelor creanţelor dar şi  încasarea creanţelor; urmărirea încasării creanţelor referitoare la bunurile din averea debitorului sau la sumele de bani transferate de către debitor înainte de deschiderea procedurii, formularea şi susţinerea acţiunilor în pretenţii pentru încasarea creanţelor debitorului, pentru aceasta putând angaja avocaţi, sau chiar alte persoane de specialitate. 

Cu condiţia confirmării de către judecătorul-sindic, administratorul judiciar poate încheia de tranzacţii, se poate descărca de datorii, poate descărca fidejusorii, renunţarea la garanţii reale sesizând judecătorului-sindic în legătură cu orice problemă care ar cere o soluţionare de către acesta. 

Judecătorul-sindic poate stabili dealtfel administratorului judiciar, prin încheiere, orice alte atribuţii în afara celor stabilite la alin.(1), cu excepţia celor prevăzute de lege în competenţa exclusivă a acestuia, dacă va considera oportun, în vederea înţelegerii şi mai clare a situaţiei financiare şi patrimoniale în care se află debitorul aflat în dificultate, împotriva căruia se poate deschide procedura generală sau simplificată a falimentului.

Toate acestea desigur că vor fi în sarcina judecătorului-sindic, doar după deschiderea procedurii, în caz de contestaţie a creanţei, acesta va trebui să analizeze temeinic existenţa sau nu a stării de insolvenţă, care poate fi respinsă din multiple cauze(a se vedea exemplul din nota 237 de la subsol).Toate aceste măsuri impuse de către judecătorul-sindic, desigur că vor trebui justificate în contextul derulării operaţiunilor legate de lichidarea bunurilor şi a patrimoniului debitorului, în condiţiile în care ambele părţi, atât judecătorul-sindic cât şi lichidatorul vor trebui să gestioneze eficient patrimoniul dar şi cheltuielile legale de procedură.

Din aceste motive, reforma legii falimentului a adus modificări substanţiale în raporturile dintre judecătorul-sindic şi lichidator, în sensul că lichidatorul propus de creditori trebuie să respecte cerinţele legale stabilite prin procedura falimentului, în mare parte prezentate mai sus, cu menţionarea faptului că ambele părţi, deşi supuse aceleiaşi proceduri, au atribuţii diferite în procedură, care însă se compensează reciproc prin informaţiile aduse şi hotărârile pronunţate în funcţie de acestea.

De la aceste considerente de ordin general, stipulate de lege, autoritatea judecătorului-sindic este singura în măsură de a aproba sau respinge oricare din actele sau rapoartele depuse de administratorul judiciar în diverse faze ale procedurii de insolvenţă, însă înaintea deschiderii procedurii va trebui să cântărească bine măsura pe care o va lua.

Faza deschiderii procedurii şi numirii administratorului judiciar

                     Aceasta de fapt reprezintă faza de început a procedurii şi este faza în care judecătorul-sindic, în funcţie de cererea prezentată şi înregistrată la Tribunalul competent în dosar, fie din partea debitoarei, pentu deschiderea voluntară a procedurii de faliment, fie din partea unuia sau mai mulţi creditori, va trebui să analizeze oportunitatea în ceea ce priveşte deschiderea procedurii de faliment şi numirea în primă fază a unui administrator provizoriu, aşa cum este prevăzut în lege, până la convocarea primei şedinţe de adunare a creditorilor. Această fază este una de studiu în ce priveşte atât situaţia reală a debitoarei, cât şi în ceea ce priveşte continuarea procedurii, fiind posibilă, chiar în această perioadă, plata datoriilor de către debitor şi pronunţarea unei hotărâri de închidere a procedurii falimentului. Plata tuturor datoriilor trebuiesc confirmate şi de către debitori care pot prezenta o cerere de renunţare la deschiderea procedurii, în această categorie intrând şi plata onorariului către administratorul judiciar desemnat provizoriu, cu aprobarea comisionului solicitat, de către judecătorul-sindic, prin pronunţarea unei hotărâri în acest sens. Astfel că, aceasta poate fi o siluţie foarte rapidă şi eficientă, în lipsa unei alte dispoziţii legale, până în acest moment, referitoare la concordatul preventiv. O altă alternativă ar fi desigur propunerea unui plan de reorganizare a activităţii debitoarei, plan care trebuie propus încă de la început şi care trebuie să cuprindă elemente ce pot convinge creditorii să accepte un asemenea plan. Planul poate fi propus fie de administratorul judiciar desemnat, cu aprobarea creditorilor, prezentând în mod foarte clar propunerile de redresare ale debitoarei, dar mai ales sursa de finanţare în vederea redresării, ceea ce poate conduce către o analiză pertinentă a planului de redresare propus şi eventual aprobarea sa de către Comitetul creditorilor. 

În practică însă, s-a dovedit că asemenea soluţii au fost neeficiente, marea lor majoritate fiind doar o prelungire a stării de insolvenţă în care se afla debitoarea, ducând cam la aceeaşi soluţie ulterioară, procedura de faliment. Din acest punct de vedere poate că singura soluţie viabilă la ora actuală ar putea fi concordatul preventiv sau mandatul ad-hoc, care înseamnă economisire de timp şi nu prelungirea nejustificată a unei activităţi păguboase. 

Obiectivul principal al acestei legi îl reprezintă de fapt accelerarea economiei prin urgentarea plăţilor către furnizorii de materiale şi servicii, ceea ce înseamnă introducerea unui climat sănătos în mecanismul afacerilor.

Odată clarificată această fază, se poate trece către o nouă etapă a aceleiaşi faze preliminare şi anume, desemnarea administratorului judiciar provizoriu, dintre cei care la dosarul cauzei au depus ofertă de servicii. 
Analiza de către judecătorul-sindic a acestor oferte reprezintă un atribut al acestora şi în funcţie de complexitatea dosarului acesta poate numi în mod provizoriu, până la prima adunare a creditorilor, stabilită de către judecătorul-sindic în prima şedinţă de judecată, după numirea administratorului provizoriu, ţinând cont de mai multe criterii. Analiza situaţiei dinaintea deschiderii procedurii de către judecătorul-sindic, este un atribut esenţial al acestuia, mai ales că acea creanţă trebuie să fie certă, lichidă şi exigibilă şi va trebui dovedită prin documentele depuse la dosar de către creditor. 

De multe ori judecătorul-sindic poate respinge cererea introductivă, neavând îndeplinite condiţiile legale.

Aceste criterii sunt analizate iniţial de către judecătorul-sindic, care va trebui să pronunţe o hotărâre motivată de deschidere a procedurii, justificând, conform art.11), alin.(1), lit.c) desemnarea motivată, prin sentinţa de deschidere a procedurii, dintre practicienii în insolvenţă care au depus ofertă de servicii în acest sens la dosarul cauzei, a administratorului judiciar provizoriu sau, după caz, a lichidatorului care va administra procedura până la confirmarea ori, dupa caz, înlocuirea sa de către adunarea creditorilor sau creditorul care deţine cel puţin 50% din valoarea creanţelor, fixarea remuneraţiei în conformitate cu criteriile stabilite de legea de organizare a activităţii practicienilor în insolvenţă, precum şi a atribuţiilor acestuia pentru această perioadă. 

În vederea desemnării administratorului judiciar provizoriu sau a lichidatorului provizoriu, judecătorul va avea în vedere cererea depusă în acest sens de creditorul care a solicitat deschiderea procedurii sau de debitor, dacă cererea introductivă îi aparţine. 

În situaţia în care cel care a introdus cererea de deschidere a procedurii nu solicită numirea unui administrator judiciar sau lichidator, numirea se va face de către judecătorul-sindic din rândul practicienilor care au depus oferte în dosarul cauzei, articol nou, modificat în cadrul Legii nr.85/2006, privind procedura insolvenţei, datorită necesităţii de a fi explicată mai clar în ce constă desemnarea motivată.
Tot în această fază a procedurii, pot exista cereri la dosar  în ceea ce priveşte alegerea procedurii, fie că este procedura generală sau procedura simplificată, în conformitate cu dispoziţiile art. 11), alin.(1), lit.a) din legea privind procedura insolvenţei, având în vedere că în această fază judecătorul-sindic, în funcţie de cererile prezentate la dosar poate decide prin sentinţa pe care o va pronunţa, una din cele două soluţii. Tot prin aceeaşi sentinţă, judecătorul-sindic se va pronunţa şi în legătură cu eventualele opoziţii la deschiderea procedurii,
 fie că acestea sunt depuse de debitor, sau de către creditori, de obicei acestea fiind contradictorii, fiind necesară o hotărâre de clarificare a situaţiei în acest sens, prevăzute dealtfel în dispoziţiile art.11),
 alin.(1), lit.b) din Legea nr.85/2006.

Faza analizei situaţiei debitorului şi întocmirii rapoartelor de analiză, a administrării bunurilor din averea debitoarei

Analiza situaţiei debitorului şi cauzelor care au dus la starea de insolvenţă a acesteia, începe de fapt din primele momente ale numirii în calitate de administrator provizoriu şi putem spune că va ţine până la închiderea procedurii. 

Toată perioada în care debitoarea este în această procedură, reprezintă de fapt o analiză a situaţiei financiare a debitorului, analiză care se concretizează prin întocmirea de rapoarte de către administratorul judiciar provizoriu
 şi apoi de către lichidatorul desemnat de adunarea creditorilor, fie că este aceeaşi persoană fizică sau juridică, fie diferite, dacă majoritatea creditorilor hotărăsc într-un anume fel. 

Judecătorul-sindic este obligat să analizeze rapoartele întocmite de lichidator şi să se pronunţe în legătură cu cererile acestuia în vederea asigurării celerităţii procedurii, sau să analizeze contestaţia, în cazul în care debitorul o formulează.

Desigur că între termene atât debitoarea cât şi creditorii pot solicita judecătorului-sindic să se pronunţe în legătură cu cererile lor, acesta urmând a analiza şi a hotărî foarte repede în legătură cu aceste cereri. 

Situaţia debitoarei desigur că nu este analizată numai de către judecătorul-sindic şi de lichidator, ci toţi ceilalţi creditori sau orice parte interesată poate studia raportul lichidatorului, care de obicei se depunea lunar, dacă instanţa de judecată, prin judecătorul-sindic nu hotărăşte altfel. În conformitate cu prevederile art.21, alin(1) din Legea nr.277/2009, de aprobare a O.U.G. nr.173/2008,
 este prevăzut că:

                        ”Administratorul judiciar va depune lunar un raport cuprinzând descrierea modului în care şi-a îndeplinit atribuţiile, precum şi o justificare a cheltuielilor efectuate cu administrarea procedurii sau a altor cheltuieli efectuate din fondurile existente în averea debitorului. Raportul va fi comunicat odată cu depunerea către creditori. La fiecare 120 de zile judecătorul sindic va stabili un termen de continuare a procedurii în care administratorul judiciar va expune în sinteză măsurile efectuate în acest interval cuprinse în rapoartele de activitate.”  
Tot în această perioadă, care coincide şi cu perioada de custodie şi administrare a bunurilor din averea debitoarei, lichidatorul va putea solicita judecătorului-sindic, cu aprobarea acestuia, restituirea bunurilor mobile sau imobile pentru care terţe persoane au instituit garanţii reale, recunoscute de către debitoare. 

Restituirea se va face tot în baza aprobării adunării creditorilor cu consensul lichidatorului şi al judecătorului-sindic, care va pronunţa o hotărâre în acest sens. 

Rapoartele de analiză ale lichidatorului trebuie să fie clare, concise şi să cuprindă esenţialul, în conformitate cu obiectivele stabilite de către creditori şi de către judecătorul-sindic. Desigur că fiecare raport de analiză va trebui să conţină şi un tabel preliminar al creanţelor debitoarei cât şi o situaţie contabilă a bunurilor din patrimoniul debitoarei. 

Judecătotul-sindic va analiza în această perioadă, cuprinzând cele 120 de zile, toate cererile care apar în dosar, va stabili termene de judecată cu celeritate, astfel încât, în toată această perioadă să se ia decizii rapide pentru o continuare eficientă sau pentru închiderea procedurii.În această fază deasemenea se vor prezenta modalităţile pe care lichidatorul le propune spre aprobare creditorilor în vederea conservării bunurilor din patrimoniul debitoarei, dacă este cazul, iar dacă nu, acesta va face referire la existenţa sau inexistenţa acestora. 

După primul raport al administratorului judiciar provizoriu, acesta este obligat ca în termen de 30 de zile să prezinte un raport amănunţit, conform art.20, lit.a) prin care să ”examineze situaţia economică a debitorului şi a documentelor depuse conform prevederilor art. 28) şi 35) şi să întocmească un raport prin care să propună fie intrarea în procedura simplificată, fie continuarea perioadei de observaţie în cadrul procedurii generale şi supunerea acelui raport judecătorului-sindic, într-un termen stabilit de acesta.”

Deasemenea, conform art.20), lit.b),
 acesta ulterior va trebui ca în termen de 60 de zile de la numirea sa ca administrator judiciar să ”examineze activitatea debitorului şi să întocmească un raport amănunţit asupra cauzelor şi împrejurărilor care au dus la apariţia stării de insolvenţă, cu menţionarea persoanelor cărora le-ar fi imputabilă, şi asupra existenţei premiselor angajării răspunderii acestora, în condiţiile art. 138), precum şi asupra posibilităţii reale de reorganizare efectivă a activităţii debitorului ori a motivelor care nu permit reorganizarea şi supunerea acelui raport judecătorului-sindic”

Elaborarea acestor rapoarte sunt limitate în timp tocmai pentru a nu prelungi în mod nejustificat procedura şi de a cunoaşte realitatea despre activitatea sau sirtuaţia debitoarei în cel mai scurt timp posibil, tocmai pentru a decide în mod corespunzător, fie intrarea în procedura simplificată, prin lipsa bunurilor care pot acoperi pasivul, fie intrarea în procedura normală de faliment dacă evaluarea bunurilor din patrimoniu va fi o chestiune de timp, fiind exclusă procedura reorganizării activităţii, care în cele mai multe cazuri s-a dovedit ineficientă.

În procedura insolvenţei, practicianul în insolvenţă, numit într-un dosar, este un ”mandatar” al judecătorului sindic, în relaţiile cu participanţii la procedura insolvenţei, exercitând în acelaşi timp un serviciu sau prestând un serviciu de interes public, fiind interfaţa dintre judecătorul-sindic şi ceilalţi participanţi la procedura insolvenţei, relaţia dintre ei fiind una publică, bazată în primul rând pe încredere şi profesionalism. 

Pornind de la aceste principii şi ajungând la faza administrării bunurilor debitoarei, care se derulează în paralel cu alte atribuţii din cadrul procedurii de faliment, este de aşteptat să fie una la fel de dificilă şi plină de responsabilităţi ca toate celelalte. Una din cele mai importante faze ale procedurii de insolvenţă o reprezintă perioada de observaţie
 în care administratorul judiciar va fi obligat prin prevederile art. 54), alin.(1), să întocmească şi să depună judecătorului-sindic, în termenul stabilit de acesta, fără a depăşi 30 de zile de la desemnarea sa, un raport prin care să propună fie intrarea în procedura simplificată, fie continuarea perioadei de observaţie din procedura generală. 

Perioada de observaţie reprezintă o perioadă foarte importantă atât pentru administratorul judiciar desemnat a administra averea debitorului, cât şi pentru debitor, întrucât acesta continuă încă să-şi administreze afacerea, sub supravegherea administratorului judiciar desemnat, urmând ca după o analiză complexă a cauzelor care au dus la starea de insolvenţă şi la analiza foarte atentă a pasivului şi activului societăţii debitoare, acesta să prezinte judecătorului-sindic o propunere fie pentru continuarea activităţii, fie pentru intrarea în procedura simplificată de faliment,
 cu justificarea tuturor argumentelor aduse de acesta din analiza situaţiei financiar contabile şi a partimoniului debitoarei, în primul rând. După această fază, lichidatorul desemnat va trebui ca periodic să prezinte judecătorului-sindic, la termene fixate tot de către acesta, conform art.21), alin.(1), situaţia bunurilor inventariate din patrimoniul debitorului. 

În acelaşi timp raportul va fi prezentat şi creditorilor înscrişi în tabelul creditorilor la deschiderea procedurii, sau chiar ulterior în timpul legal stabilit prin art. 62), alin.(1), lit.b). Administratorul judiciar este obligat, conform atribuţiilor stabilite de art.20), alin.(1), lit.b), să prezinte judecătorului-sindic ”raportul cauzal” să studieze ”istoricul”  debitorului,  să stabilească activităţile curente ale debitorului, să efectueze analize în vederea anulării unor acte frauduloase sau a unor tranzacţii ce ar prejudicia drepturile creditorilor, analize necesare menţinerii sau denunţării unor contracte în curs de executare ale debitorului. 

În funcţie de cele constatate, administratorul judiciar va trebui să participe, alături de creditorii care deţin 20% din creanţe, fie la elaborarea sau la susţinerea unui plan de reorganizare, sau să nu participe la elaborarea şi susţinerea acestuia, întrucât situaţia debitorului nu permite susţinerea unui asemenea plan.

Un moment important al procedurii îl reprezintă discutarea raportului prezentat de administratorul judiciar către judecătorul-sindic,
 care în cele mai multe situaţii consideră că doar simpla depunere a raportului privind analza cauzelor care au dus la starea de insolvenţă şi identificarea persoanelor care ar fi responsabile cu starea de insolvenţă a debitoarei, ar rezolva procedural problematica depunerii raportului în termenul stanbilit de lege, adică 60 de zile de la data deschderii procedurii, ceea ce este eronat. 

Judecătorul-sindic ar trebui ca în baza acestui raport, ”supus judecătorului-sindic în termen de 60 de zile de la deschiderea procedurii” , conform art. 20), alin.(2), lit.b) din Legea privind procedura insolvenţei, care a fost înaintat şi creditorilor să provoace o dezbatere şi să conducă în adevăratul sens al cuvântului această dezbatere, ca urmare a depunerii raportului de către administratorul judiciar desemnat, să se întocmească,  pentru că este necesar, chiar un proces-verbal cu opiniile creditorilor ca urmare a analizei efectuate de către administratorul judiciar,
 care ar conduce la o decizie mult mai clară şi la o cale în continuarea procedurii. 

Această fază deosebit de importantă însă a lipsit în practica judiciară şi în aceste condiţii, dar fost stabilită prin dispoziţiile art. 21) alin.(1) din Legea nr.86/2006.

Faza administrării bunurilor include însă şi măsurile premergătoare lichidarii
, adică inventarierea bunurilor,  conform art. 113), alin. (1),
 care dispune că:

”vor fi puse sub sigilii: magazinele, magaziile, depozitele, birourile, corespondenţa comercială, arhivă, dispozitivele de stocare şi prelucrare a informaţiei, contractele, mărfurile şi orice alte bunuri mobile aparţinând averii debitorului ”, iar  conform  alin.(2),  în situaţia prevazută la art.55),  ”inventarul bunurilor debitorului se va face după obţinerea relaţiilor scrise privind situaţia bunurilor debitorului,  iar dacă în urma demersurilor efectuate conform prevederilor art. 56)-58), administratorul judiciar nu identifică nici un bun, inventarul se încheie pe baza comunicărilor scrise transmise de autorităţile relevante” cea ce reprezintă acţiunile concrete pe care trebuie să le intreprindă lichidatorul în cursul procedurii şi la o anumită dată bine stabilită de acesta, pentru a evita eventualele dispariţii ale unor bunuri din averea debitoarei, lichidatorul fiind responsabil de ceea ce deţine debitorul în patrimoniul său, la deschiderea procedurii şi preluarea administrării acestora de către el însuşi în calitatea sa de nou administrator al firmei debitoare, indiferent de procedura de lichidare, în formă generală sau simplificată.
Aşadar, perioada de observaţie stabileşte cu mare exactitate, prin raportul administratorului judiciar, următoarele lucruri: cauzele insolvenţei, şansele de reorganizare, persoanele cărora le este imputabilă această stare de insolvenţă, inventarul bunurilor debitorului şi tabelul creanţelor debitorilor. 

Tot raportul administratorului judiciar va stabili un lucru extrem de important în soluţia pe care o va pronunţa judecătorul-sindic şi anume, comparaţia dintre pasivul şi activul societăţii, care va conduce practic la soluţia adoptată de judecătorul-sindic în cauza din dosar. 

Desigur că, dacă debitorul consideră necesar, având argumente întemeiate, poate ataca soluţia judecătorului-sindic la Curtea de apel, adică la instanţa de recurs. 

O excepţie de la această regulă o reprezintă cazul în care creditorii care deţin cel puţin 20% din creanţe, îşi manifestă intenţia de reorganizare a activităţii debitorului , conform art.59) şi 60) din Legea nr.85/2006, însă situaţia este foarte rar întâlnită şi acceptată în practică de administratorul judiciar, care va trebui să-şi asume planul de reorganizare
 propus de aceşti creditori optimiştiai procedurii insolvenţei. 
Aşadar, în vederea întocmirii unui raport real al administratorului judiciar, acesta va trebui ca în baza documentelor prezentate de debitor, în termenul stabilit de lege să prezinte judecătorului-sindic şi creditorilor acel raport cauzal, care va cuprinde o analiză a ultimilor 3 ani de activitate, timp în care se poate observa evoluţia sociatăţii în ceea ce priveşte rentabilitatea şi mai ales, ceea ce este important pentru administratorul judiciar desemnat, starea de insolvenţă.

Faza lichidării activelor, distribuirii fondurilor obţinute  şi închiderii procedurii 
Lichidarea bunurilor din averea debitorului începe imediat după finalizarea de către lichidator a inventarierii bunurilor din averea debitorului, astfel cum rezultă din art.116), alin.(2), teza a II-a, din Legea nr.85/2006. În cazul bunurilor perisabile, acestea vor fi vândute înaintea finalizării inventarierii, în condiţiile art.49) din lege, cu acordul judecătorului-sindic şi al creditorilor. 
Controlul de legalitate al procedurii este făcut de către judecătorul-sindic, iar controlul de oportunitate asupra activităţii lichidatorului atributul comitetului creditorilor sau a adunării creditorilor, chemate periodic a se pronunţa asupra activităţii lichidatorului. În multe situaţii se ajunge chiar la cererea de înlocuire a lichidatorului,
 analizată de judecătorul-sindic pentru motive temeinice (a se vedea exemplul din nota de subsol). Deasemenea, comitetul creditorilor este consultat cu privire la oportunitatea angajării unui evaluator, sau problema vânzării în bloc a bunurilor din averea debitorului prin negociere directă. 

În vederea maximizării averii debitorului, lichidatorul va face toate demersurile, de publicitate şi tot ce este posibil, pentru vânzarea la cel mai mare preţ, cheltuielile de lichidare fiind suportate din averea debitorului.

Evaluarea bunurilor se face prin evaluator, după standardele internaţionale ANEVAR,
 de evaluare a bunurilor, indiferent de natura lor. 

Lichidatorul poate apela şi la un evaluator propriu, dacă va avea acordul adunării creditorilor, iar preţul evaluării va fi sub preţul pieţei.Valoarea stabilită de evaluator este un criteriu orientativ în stabilirea preţului de pornire a negocierii şi a strategiei de vânzare a bunurilor. 

Etapele vânzării pot fi simplificate, după cum urmează: 

- stabilirea metodei şi strategiei de vânzare, în funcţie de felul bunurilor şi de piaţă;

- aprobarea de către Comitetul creditorilor a vânzării bunurilor şi a strategiei propuse de lichidator;

- Întocmirea unui Regulament de vânzare a bunurilor,sau caiet de sarcini, care conţin date referitoare la modul cum se va desfăşura vânzarea;

- expunerea activelor pe piaţă, prin diverse forme de publicitate şi marketing;

- negocierea şi vânzarea efectivă a bunurilor prin metoda aleasă împreună cu Comitetul creditorilor; 

- adjudecarea vânzării de către câştigătorul licitaţiei sau a altei forme de vânzare şi întocmirea Contractului de vânzare-cumpărare;

- încasarea preţului.

Distribuirea fondurilor din vânzări şi din lichidare se vor face în conformitate cu categoriile de creditori, în ordinea de preferinţă prevăzută de art.123) din Legea nr.85/2006, privind procedura insolvenţei. 

În conformitate cu prevederile art.122), alin.(3) şi (4) din Legea nr.85/2006, comitetul creditorilor sau orice alt creditor poate formula contestaţie la raportul lichidatorului care va însoţi planul de distribuire al sumelor, înainte ca acestea să fie distribuite, până la soluţionarea acesteia de către judecătorul-sindic. Formularea contestaţiei, suspendă distribuirea fondurilor obţinute prin lichidare.Închiderea procedurii va avea loc doar după ce va fi aprobat raportul final al lichidatorului. 

Închiderea procedurii insolvenţei marchează de fapt momentul final al procedurii. Atât judecătorul-sindic cât şi lichidatorul se dezinvestesc, în acel moment de întrega procedură a insolvenţei faţă de debitor. Odată cu închiderea procedurii dispare şi posibilitate supravieţuirii litigiilor sau efectelor specifice acestora. 

Raportul dintre judecătorul-sindic şi creditori
Rolul creditorilor în procedura insolvenţei

După cum bine ştim, creditorul este una dintre figurile cele mai importante în desfăşurarea procedurii, în contextul noii Legi nr.85/2006.


Până în prezent, când procedura pe lângă faptul că era greoaie şi dura foarte mult, avea şi multe carenţe de aplicabilitate şi de de ordin practic, cum ar fi desemnarea lichidatorului de către judecătorul-sindic, însă prin noua lege creşte hotărâtor rolul adunării creditorilor în desfăşurarea procedurii. 


Adoptarea noii legislaţii simplifică procesul declanşat în momentul constatării stării de insolvenţă.

Astfel, adunarea creditorilor desemnează lichidatorul în procedura insolvenţei, judecătorul sindic putând doar să confirme alegerea făcută de aceştia, sau la cererea acestora poate înlocui administratorul judiciar
 desemnat.


Prin această legiferare s-au creat pârghii procesuale debitorului, care are calitate procesuală activă şi poate formula plângere împotriva măsurilor luate de lichidator sau de administratorul judiciar. În contextul noii legislaţii a falimentului, prin creditor înţelegem acea persoană fizică sau juridică care are un drept de creanţă asupra averii debitorului şi care a solicitat instanţei în mod expres de a-i fi înregistrată respectiva creanţă în tabelul definitiv de creanţe, tabel care face dovada creanţei sale faţă de patrimoniul debitorului, în condiţiile prezentei legi. 

Calitatea de creditor o au şi salariaţii debitorului fără a depune personal declaraţii de creanţă, însă care vor fi înscrise în tabelul creanţelor.

Acest tabel poate fi contestat în termen legal de către orice parte interesată.

Adunarea creditorilor este un organ nepermanent, deliberativ şi fără personalitate jurdică şi este alcătuit din totalitatea creditorilor cunoscuţi. Ea reprezintă interesele creditorilor privind acoperirea pasivului debitorului aflat în insolvenţă urmărind realizarea scopului aplicării corecte a procedurii de reorganizare sau faliment.  

Pornind de la definiţia creditorilor, ca fiind persoana îndreptăţită să participe la procedura insolvenţei, care a formulat şi i-a fost admisă total sau în parte o creanţă în tabelul definitiv şi consolidat al creanţelor debitorului, iar acesta are dreptul de a vota în adunarea creditorilor şi de a fi ales în comitetul creditorilor. 

Deasemenea, toate categoriile de creditori
 pot propune un plan de reorganizare judiciară urmând ca ulterior acesta să fie admis de comitetul creditorilor, iar apoi de judecătorul sindic. Toate aceste noi prevederi ale legislaţiei privind procedura insolvenţei reprezintă noi valenţe ale celor care sunt îndreptăţiţi în mod justificat prin noile prevederi legale de a-şi alege singuri lichidatorul, adică persoana autorizată de a le recupera creanţele, indiferent de natura lor. 


Poate că actuala lege privind procedura insolvenţei ar fi trebuit să meargă mai departe cu măsurile stabilite în cadrul procedurii, în sensul că împărţirea creditorilor în mai multe categorii, cu excepţia acelor creditori cu garanţii reale. Legislaţia a creat deja o discriminare, în sensul existenţei a două categorii de creditori, creditori bugetari şi creditori chirografari, situaţi pe poziţii şi cu privilegii diferite, care în esenţă însă au aceeaşi calitate, calitatea de creditor, încălcându-se după opinia proprie art.16), alin.(1) din Constituţia României, privind egalitatea în drepturi a tuturor în faţa legii. 

Art. 16), alin.(1) din Constituţia României precizează că: 

“Cetăţenii sunt egali în faţa legii şi a autorităţilor publice, fără privilegii şi fără discriminări”, iar art.16, alin. (2) precizează: “ Nimeni nu este mai presus de lege”

Coroborând cele două prevederi constituţionale, putem acredita ideea că deja noua lege privind procedura insolvenţei crează premisele unei discriminări între creditori, între aceste două categorii care nu ar trebui să fie poziţionate diferit în cadrul aceleiaşi proceduri colective statuate de o lege organică.  

Legea franceză, modelul nostru tradiţional în materie de faliment, din 25 ianuarie 1985 a renunţat la adunarea creditorilor şi la comitetul creditorilor, conferind reprezentantului lor, mandatar al justiţiei desemnat de tribunal, puterea de a acţiona în numele şi interesul creditorilor. Profesiunea de mandatar este incompatibilă cu orice altă profesiune şi trebuie să fie exercitată cu titlu exclusiv. Reprezentantul este singurul abilitat să acţioneze atât în interesul colectiv al creditorilor cât şi în interesul individual al fiecaruia dintre aceştia.


Legea italiana (“Regio decreto” nr.267 din 16 martie 1942, G.U. n.81, 6 aprile 1942, Supplemento Ordinario) nu reglementează adunarea creditorilor ca organ al procedurii de faliment. 

Comitetul creditorilor numit prin hotărârea judecătorului delegat şi este compus din trei sau cinci membri şi are un rol consultativ, opinia sa fiind cerută atunci când tribunalul sau judecatorul delegat o consideră oportună. 


Legea germană (Insolvenzordnung) din 5 octombrie 1944 reglementează atât comitetul creditorilor cât şi adunarea creditorilor având ca principală atribuţie votarea planului.

Bankruptcy Code din Anglia (USC Title 11) reglementează în Capitolul II (Reorganization) atribuţia administratorului (trustee) de a numi unul sau mai multe comitete ale creditorilor chirografari sau ale altor categorii de creditori. De regulă, un asemenea comitet este alcătuit din titularii celor mai importante şapte creanţe. 

Comitetul este mandatarul masei creditorilor şi în această calitate are atribuţii de investigaţie şi de asistare a debitorului în administrarea averii şi în elaborarea planului. 

Comitetul îi informează pe creditori despre activitea debitorului şi negociazş cu cu debitorul masurile de protecţie a intereselor creditorilor în cadrul planului.


Prin Legea insolvenţei din România,
 putem afirma că s- a trecut deja la o nouă etapă în cadrul falimentelor declanşate împotriva debitorilor şi a firmelor neperformante de pe piaţă. 

Dacă rolul creditorilor până în prezent a fost cel de a asista la unele decizii ale instanţei de judecată, reprezentată de către judecătorul-sindic şi să acţioneze doar atunci când existau decizii contrare cu interesele acestora, prin recursuri, iar de multe ori aceste nu făceau decât să prelungească o procedură în care principiul de bază este cel al celerităţii, în textul actual de lege, rolul acestora este unul activ.

Analizând evoluţia în timp a procedurii de faliment, începând cu prevederile cuprinse în codul comercial şi terminând cu modificările aduse prin noua lege a insolvenţei, constatăm o fluctuaţie a rolului  personajului decizional al procedurii, rol axat, în principal, pe două categorii de atribuţii: jurisdicţionale şi de control.

Necesitatea dovedită a reorganizării şi a falimentului, proceduri care sunt vitale pentru sănătatea unei economii, precum şi complexitatea acestora, dată fiind graniţa sensibilă între spaţiul economicului şi cel al juridicului, a determinat specializarea continuă a celor implicaţi în gestionarea fenomenului. Experienţa arată că este aproape imposibil să transformi magistratul în managerul unei societăţi, sau şi mai rău, în funcţionarul însărcinat să pună sigilii sau să inventarieze bunuri.

Printr-o exprimare plastică, profesorul Ion Turcu publica în urmă cu ceva timp, un material intitulat mai mult decât sugestiv „Destinul judecătorului sindic între Omul - Orchestră şi derizoriu” prin care prezenta, din punctul de vedere al magistratului, inconvenientele legate de implicarea judecătorului-sindic în activităţi tehnico-materiale situate sub condiţia sa de magistrat sau străine de această profesiune.

Astfel, se sublinia faptul că un jurist de profesie nu poate să acopere aria economicului atât de bine încât să o stăpânească, pericolul major fiind dat de faptul că magistratul, neavând în general pregătire economică poate fi influienţat de alţii în cadrul procedurii, fiind greu de acceptat ideea că un om al dreptului face contabilitate, controlându-i şi corectându-i pe contabili.

Acesta a fost poate unul dintre cele mai importante motive care au determinat reconsiderarea poziţiei judecătorului-sindic în contextul legii a actuale a insolvenţei,
 redându-i acestuia prerogativele jurisdicţionale de care fusese privat.

Ajungem astfel la una dintre cele mai importante modificări aduse prin Legea nr. 85/2006, prin care se legitimează întărirea rolului comitetului creditorilor şi a adunării creditorilor prin acordarea unei puteri decizionale sporite, transformarea acestor entităţi din simpli pioni în cadrul procedurii, în personajele principale ale acesteia.

Motivaţiile care au stat la baza acestei modificări legislative au fost, pe lângă cele expuse mai sus, cele de ordin practic, referitoare la faptul că procedura insolvenţei este una esenţialmente în interesul creditorilor - scopul declarat al acesteia fiind cel de acoperire a pasivului debitorului aflat în insolvenţă, experienţa practică a judecătorilor-sindici de a se consulta cu creditorii la luarea deciziilor economice şi nu în ultimul rând, din raţiuni de celeritate, căutându-se crearea unui mecanism eficient de exprimare a voinţei creditorilor. Şi pentru că tot vorbeam despre repoziţionarea magistratului în cadrul procedurii, ca fiind unul din elementele de noutate aduse Legii nr. 85/2006, trebuie spus faptul că asistăm la un transfer de autoritate de la judecătorul-sindic la practician, în ceea ce priveşte decizia managerială, economică, de oportunitate, autoritate care în cele din urmă ajunge pe masa creditorilor, aceştia putând să controleze deciziile practicianului în insolvenţă.

Prin urmare, rolul judecătorului-sindic este restrâns în mod deliberat la controlul de legalitate al operaţiunilor, actelor sau măsurilor dispuse în cadrul procedurii insolvenţei, la judecarea cererilor şi proceselor şi la orice alte atribuţii de natură strict  jurisdicţională cum ar fi soluţionarea contestaţiilor, a cererilor de anulare a unor operaţiuni sau a celor de atragere a răspunderii unor persoane care au contribuit la ajungerea debitorului în stare de insolvenţă.

Sub imperiul legii actuale a insolvenţei,
 lichidarea averii debitorului se face sub controlul judecătorului-sindic, prin menţinerea acestei dispoziţii legale, dar acest control vizează, aşa cum spuneam aspectele de legalitate ale lichidării şi nu cele de oportunitate, acestea fiind apanajul creditorilor.

Prin urmare, judecătorul-sindic va asigura respectarea derulării paşilor ce trebuie urmaţi în cadrul procedurii, şi va soluţiona, dacă va fi sesizat de către cei interesaţi,  contestaţiile formulate prin care s-au învederat aspecte de nelegalitate ale operaţiunilor de lichidare, cum ar fi chestiunile legate de publicitatea vânzării, termenele de procedură, etc.

Capitolul destinat exclusiv definiţiilor, va uşura lecturarea legii chiar şi pentru cei neavizaţi, definiţii în cadrul cărora regăsim şi noţiunile de creditor îndreptăţit să solicite deschiderea procedurii insolvenţei, creditor îndreptăţit să participe în procedură, creditor garantat sau creanţă garantată.

Despre creditori, Legea privind procedura insolvenţei cuprinde referiri nu numai în capitolul 2) Secţiunea a 3-a intitulată „Adunarea creditorilor. Comitetul creditorilor”, ci şi dispersat, pe tot parcursul legii, începând cu capitolul destinat definiţiilor şi până la capitolele finale, referitoare la lichidarea bunurilor din averea debitoarei şi închiderea procedurii.

În continuare, vom prezenta punctual, cele mai importante aspecte legate de legea insolvenţei vis-a–vis de aspectele legate de rolul creditorilor în cadrul procedurii, de modul de adoptare a deciziilor în cadrul comitetului creditorilor şi în adunarea creditorilor precum şi de atribuţiile acestora în diferitele etape ale procedurii insolvenţei.
Nu putem vorbi despre creditori fără să subliniem faptul că atribuţii semnificative au fost acordate prin noua lege şi comitetului creditorilor, în virtutea rolului acestuia de organ executiv al adunării creditorilor, exprimând voinţa acesteia. Principalul rol al comitetului creditorilor pe parcursul procedurii insolvenţei este acela de urmărire a interesului concursual al creditorilor participanţi în procedură.

Din această particularitate a interesului concursual pe care îl exprimă, rezultă două consecinţe.

Pe de o parte, deciziile în cadrul comitetului creditorilor se adoptă în raport de totalul numărului de membri şi nu în raport de criteriul valoric al creanţei ca în adunarea creditorilor. (art.17), alin. (4).
Pe de altă parte, tot ca expresie a principiului concursualismului, dacă un membru al comitetului creditorilor se află, datorită interesului propriu, în conflict de interese cu interesul concursual al creditorilor participanţi la procedură, acesta se va abţine de la vot. (art.17), alin.5).

Un membru al comitetului creditorilor va fi considerat în conflict de interese atunci când în aspectul discutat el are un interes contrar celui general, concursual al masei credale.

Spre exemplu, creditorii garantaţi se vor afla în conflict de interese la momentul discutării rapoartelor de evaluare ale bunurilor afectate de garanţii, aceşti creditori fiind tentaţi să accepte cea mai mică valoare care să le acopere creanţa şi să nu ţină seama de interesul celorlalţi de obţinere a unui preţ superior valorii creanţei garantate de activ. 

În legătură cu prima chestiune, cea referitoare la modul de adoptare a deciziilor în cadrul comitetului creditorilor, întrebarea care se pune firesc este cum rezolvă legea această problemă, putând fi situaţii când cel prejudiciat să fie chiar creditorul majoritar, caz în care deşi creanţa sa este predominantă, prin sistemul de adoptare a deciziilor din comitetul creditorilor – un creditor, un vot – voinţa sa să fie realmente ignorată.

Răspunsul îl găsim la art.17), alin.(6) din lege, care prevede că în situaţia în care un creditor contestă măsura luată în cadrul comitetului creditorilor, acesta se adresează într-o primă fază comitetului creditorilor iar dacă aceasta îşi menţine poziţia defavorabilă creditorului contestator, contestaţia este înaintată adunării creditorilor unde voinţa majoritară primează.

Legea menţine regula adoptării hotărârilor în adunarea creditorilor în raport de criteriul valoric al creanţelor şi nu de numărul de creditori ca în cazul comitetului creditorilor, astfel încât situaţia se echilibrează.

Un alt element de noutate îl constituie prevederea cuprinsă în art.14), alin.(7) care prezintă modul în care pot fi desfiinţate hotărârile adunării creditorilor de către judecătorul sindic, pentru motive de nelegalitate, la cererea creditorilor care au votat împotriva luării măsurii respective şi au făcut să se consemneze aceasta în procesul verbal al adunării precum şi la cererea creditorilor îndreptăţiţi să participe la procedura insolvenţei, care au lipsit motivat de la şedinţa adunării creditorilor.

Ca şi concluzii desprindem faptul că: cei care au lipsit nemotivat la şedinţa adunării creditorilor nu vor putea contesta măsurile luate în cadrul acestora, iar în al doilea rând, hotărârile adunării creditorilor nu vor putea fi desfiinţate pentru alte motive decât cele de nelegalitate.

Această din urmă concluzie vine în sprijinul a ceea ce subliniam mai sus, referitor la restrângerea atribuţiilor judecătorului-sindic  la controlul legalităţii actelor, operaţiunilor şi măsurilor dispuse în cadrul procedurii, concomitent cu transferul controlului oportunităţii acestor operaţiuni către practician şi implicit, către creditori. În contextul celor expuse mai sus, se impune o precizare: relaţia practician în insolvenţă – creditori trebuie să fie una de colaborare reală, pentru că o serie de măsuri pe care practicianul era obişnuit să le prezinte, spre aprobare, judecătorului-sindic, ajung în noua reglementare legală, la dispoziţia creditorilor, astfel încât creditorii vor controla direct activitatea lichidatorului.

Pentru acest lucru, este imperios necesară educarea creditorilor, care nu numai că trebuie să conştientizeze rolul decizional sporit acordat prin noua lege ci şi faptul că trebuie să-şi asume responsabilitatea deciziilor luate în cadrul procedurii, ieşind astfel din pasivitate şi participând activ în cadrul acesteia. În ceea ce priveşte desemnarea comitetului creditorilor,
 aceasta se poate face fie de către judecătorul-sindic, prin încheiere, în raport cu proporţiile cazului, din 3-7 creditori dintre cei cu creanţe garantate, bugetare şi chirografare cele mai mari prin valoare,  fie ulterior, de către adunarea creditorilor, dintre primii 20 de creditori în ordinea valorii, care se oferă voluntar.

În situaţia în care există doar doi creditori în procedură, deşi textul proiectului legii insolvenţei nu prevede, într-o opinie personală, singura soluţie este ca hotărârile să se ia cu majoritatea valorică a creanţei, neputându-se îndeplini criteriul majorităţii simple a numărului de membri din comitetul creditorilor impus de dispoziţiile art.17), alin. (4) din proiect. 

Deşi în situaţia existenţei unui singur creditor sau a doi creditori , în mod obiectiv nu s-ar putea desemna un Comitet al creditorilor, întrucât numărul de membri trebuie să fie impar, deciziile luându-se în raport de numarul de creditori şi nu de criteriul valoric al creanţei, acesta trebuie desemnat doar formal.

Aceasta întrucât există o serie de atribuţii care revin exclusiv comitetului creditorilor, anumite cereri, cum ar fi, spre exemplu, cea de atragere a răspunderii membrilor organelor de conducere ai debitoarei, putând fi introduse doar de către Comitetul creditorilor şi nu de către un singur creditor. 

Deci cel puţin la nivel formal, acest Comitet trebuie desemnat pentru a putea avea legitimarea procesuală a introducerii unor cereri, deciziile în carul comitetului luându-se, aşa cum am arătat, funcţie de criteriul valoric al creanţei sau, în cazul creditorului unic, prin decizia acestuia.

Printre modificările mai importante aduse legii în privinţa deciziilor ce pot fi luate de către creditori sau a cererilor pe care le pot formula, menţionăm:

· posibilitatea comitetului creditorilor de a negocia cu practicianul în insolvenţă condiţiile numirii şi de a face recomandăriadunării creditorilor cu privire la aceste numiri; (art.17) alin. (1) lit.b), cu menţiunea că decizia desemnării practicianului în insolvenţă aparţine, în continuare, adunării creditorilor, cu votul deţinătorilor a peste 50% din totalul creanţelor;

· posibilitatea de a solicita judecătorului sindic înlocuirea practicianului în insolvenţă pentru motive temeinice;

· aprobarea numirii şi nivelulului remuneraţiei persoanelor de specialitate angajate de practicianul în insolvenţă în vederea îndeplinirii obligaţiilor sale; (art.23) (în legea nr. 64/1995 republicată, această aprobare este dată de către judecătorul sindic).

· aprobarea actelor, operaţiunilor şi plăţilor efectuate de debitor după deschiderea procedurii şi care depăşesc condiţiile normale de desfăşurare a activităţii curente. În acest scop, practicianul în insolvenţă va convoca şedinţa comitetului creditorilor în termen de maxim 5 zile de la data primirii cererii din partea debitorului. (art.49 alin.2) – şi această atribuţie este de competenţa sindicului în actuala reglementare;

· comitetul creditorilor recomanda, iar adunarea creditorilor aprobă metoda de vânzare a bunurilor prezentată de către practician, respectiv licitaţie publică, negociere directă sau o combinaţie a celor două metode. (art.116, alin.1);

· aprobarea angajării expertului evaluator pentru evaluarea bunurilor atât separat, cât şi ca ansamblu în stare de funcţionare; (art.115)

· comitetul creditorilor introduce, sub rezerva autorizării prealabile a judecătorului sindic, cerere de atragere a răspunderii personale a membrilor organelor de conducere ai debitoarei; (în actuala reglementare, orice creditor poate să introducă o astfel de cerere);

· aprobă raportul lichidatorului privind fondurile obţinute în urma lichidării şi nu în ultimul rând, aprobă nivelul cheltuielilor efectuate cu procedura;(art. 122).

Actuala legislaţie
 situează creditorii într-o poziţie activă de participanţi  la procedura insolvenţei, alături de lichidator şi de instanţa de judecată, deciziile acestora devenind hotărâtoare pentru acestă procedură. 

Astfel, în art. 17), lit. f), pct.(2), prevede că lunar comitetul creditorilor se întruneşte la cererea administratorului judiciar sau al lichidatorului, sau după caz ori de câte ori este necesar, ceea ce exprimă de fapt esenţa rolului pe care îl joacă fiecare creditor în cadrul procedurii. 

Mergând mai departe cu prevederile legii privind procedura insolvenţei, în conformitate cu prevederile art. 19), alin.(2), creditorii care deţin 50% din valoarea totală a creanţelor, pot decide desemnarea lichidatorului, stabilindu-i remuneraţia. Aceste două prevederi schimbă în totalitate rolul creditorilor în cadrul procedurii de insolvenţă, poziţionându-i pe aceştia în centrul procedurii de faliment şi care prin deciziile lor pot hotărî, alături de lichidator tot ceea ce priveşte derularea procedurii. 

Rolul activ al creditorilor va conduce implicit la scurtarea termenelor de închidere al procedurilor şi la o transparenţă mai mare în luarea deciziilor, practic prin comitetul creditorilor stabilindu-se drumul către o finalizare rapidă a dosarelor şi radierea firmelor neperformante de la Oficiile Registrelor Comerţului. Rolul creditorilor în cadrul procedurii de insolvenţă a devenit activ de la începutul procedurii de faliment şi până la sfârşitul acesteia, însă şi responsabilitaţile acestora au crescut în aceeaşi măsură. 

Desigur că principalii creditori, în contextul noii legi privind procedura insolvenţei sunt Direcţiile Generale ale Finanţelor Publice locale, Autoritatea pentru Valorificarea Activelor Statului, sau băncile însă treptat aceste două categorii vor pierde din autoritate odată cu trecerea timpului, acest lucru în conjunctura în care se prezumă o dezvoltare a intreprinderilor mici şi mijlocii din România, odată cu aderarea la Uniunea Europeană şi ci viitoarele proiecte de dezvoltare a ţării noastre. 


În aceste condiţii, consider că poziţionarea creditorilor pe aceeaşi treaptă în cadrul procedurii de faliment va fi necesară, mai ales că legislaţia europeană va fi cea care va impune pe piaţă, după cum se şi preconizează, un nou comportament fiscal al operatorilor din economie. Dintre participanţii la procedura insolvenţei, respectiv instanţele judecătoreşti, creditorii prin Comitetul creditorilor şi administratorul judiciar sau lichidatorul, fiecare poartă responsabilitatea conducerii prin procedura instituită, de a elimina de pe piaţă acele firme care fie că şi-au autodeclanşat falimentul sau acesta a fost declanşat la cererea unui creditor, dintre aceştia neputând preciza care joacă rolul cel mai important, însă cu siguranţă că putem evidenţia că fiecare dintre aceste categorii are rolul său, iar numai printr-o colaborare şi o implicare reciprocă în cadrul procedurii se poate spune că s-a rezolvat favorabil pentru toate părţile, inclusiv pentru debitori, un dosar în care colaborarea părţilor se doreşte a fi una constructivă în soluţionarea lui. 


Desigur că în practică deseori se întâmplă ca părţile să nu cadă de acord asupra procedurilor, însă tocmai aici rolul creditorilor este ca prin intermediul comitetului creditorilor să conducă procedura spre o finalizare rapidă şi eficientă, cu toate că interesele contrare conduc de multe ori la situaţii controversate, rezolvate desigur doar prin deciziile judecătorului sindic.


În actualele condiţii ale legii privind procedura insolvenţei responsabilitatea creditorilor a devenit la fel de mare ca şi a administratorului judiciar sau a lichidatorului, iar situarea acestora pe această poziţie poate fi considerată pe deplin justificată atâta timp cât aceştia nu luptă decât pentru recuperarea creanţelor proprii, care actualmente în cazul operatorilor privaţi de pe piaţă, cu greu pot rezista în condiţiile în care activitatea lor este perturbată de asemenea fenomene. 

Posibilitatea desemnării practicienilor de către creditori

Una din modificările importante ale legii insolvenţei a fost cea legată de preluarea puterilor decizionale din cadrul procedurii insolvenţei de către adunarea creditorilor
 şi comitetul creditorilor în locul judecătorului-sindic, aşa cu era prevăzut iniţial în Legea nr.64/1995. 

În aceste condiţii, judecătorului-sindic i-au rămas nu numai deciziile legate de legalitatea actelor de procedură, întocmite de către lichidator, ci şi judecarea cererilor.

Dacă implicarea judecătorului-sindic în procedura insolvenţei a fost clarificată prin dispoziţiile noii Legi nr.85/2006, în condiţiile în care rolul creditorilor a crescut extrem de mult în cadrul procedurii, consider că trebuie analizată şi poziţia Ministerului Finanţelor în calitatea sa de creditor bugetar, prezent dealtfel în marea majoritate a dosarelor de insolvenţă, prin Direcţiile Generale ale Finanţelor Publice locale. 

Astfel, Ministerul Economiei şi Finanţelor, intră în cadrul procedurii insolvenţei în două tipuri de rapoarte juridice
 cu participanţii la procedură: 

într-un raport juridic de drept public cu contribuabilii, în calitatea sa de autoritate publică centrală, însărcinată cu gestionarea veniturilor satatului şi într-un raport juridic de drept privat în calitatea sa de participant la procedura insolvenţei. 

Raportul de drept administrativ este un raport de putere, fiind caracterizat de o inegalitate între puterile sale, statul fiind purtătorul forţei autorităţii publice, calitate ce îl poziţionează într-o poziţie dominantă. 

Ministerul Economiei şi Finanţelor este una dintre autorităţile publice centrale care realizează administraţia publică, beneficiind de putere discreţionară. 

Puterea discreţionară sau dreptul de apreciere reprezintă acea marjă lăsată la libera apreciere a unei autorităţi, astfel că, în vederea atingerii scopului indicat de legiuitor, să poată recurge la orice mijloc de acţiune, în limitele competenţelor sale.

Activitatea desfăşurată de această entitate, este una cu caracter continuu şi regulat, organizată/realizată de o autoritate a administraţiei publice, în vederea satisfacerii unor necesităţi de interes public, deci reprezintă un serviciu public ce presupune însă prestarea unei activităţi în folosul comunităţii, în slujba căreia este înfiinţată şi fără exces de putere. Graniţa dintre exercitarea puterii discreţionare şi excesul de putere este extrem de fină şi frecvent depăşită de către autorităţile administraţiei publice.

Agenţia Naţională de Administrare Fiscală este un organ al administraţiei publice centrale aflat în subordinea Ministerului Economiei şi Finanţelor. 

Printre obiectivele sale principale se numără colectarea veniturilor la bugetul de stat: urmărirea supravegherea şi controlul fiscal în domeniul taxelor, impozitelor şi a celorlalte venituri bugetare, elaborarea şi aplicarea unor proceduri privind executarea silită.

Agenţia Naţională de Administrare Fiscală este autorizată să exercite neîngrădit inspecţia fiscală şi controlul financiar, însă competenţa sa se întinde doar pe timpul vieţii debitorului.

În afara acestor scurte prezentări ale Ministerului Economiei şi Finanţelor şi Agenţiei Naţionale de Administrare Fiscală – ANAF, caracterizate prin poziţia dominantă a celor două entităţi, acestea nu sunt singurele posturi ale lor în viaţa publică.

În calitatea lor de participanţi în procedura insolvenţei, ele ajung să fie lipsite de prerogativele lor excepţionale, cu care sunt obişnuiţi în postura anterioară, fiind destul de dificil a se adapta la un dialog între egali, într-o procedură concursuală. 

Legea nr.85/2006, privind procedura insolvenţei, le stabileşte foarte clar locul în ierarhia participanţilor, prin lipsa oricărei referiri la aceste autorităţi, conform art.5), din lege,alin.(1) al acestui articol enumerând clar organele care aplică procedura ca fiind: “instanţele judecătoreşti, judecătorul-sindic, administratorul judiciar şi lichidatorul.”

Nicăieri în cadrul procedurii nu se mai regăsesc prerogativele de multe ori exorbitante de care beneficiază în calitate de subiecte în raport de drept public, Ministerul Economiei şi Finanţelor şi Agenţia Naţională de Administrare Fiscală.

Singurul participant cu puteri decizionale în cadrul procedurii este judecătorul-sindic, administratorul judiciar sau lichidatorul fiind făptuitori ai justiţiei, neputându-i-se substitui în drepturi, cu atât mai puţin autorităţile financiar-fiscale.

Inspecţiile fiscale şi controlul fiscal pot fi exercitate doar în cadrul raportului de drept public, competenţa celor două instituţii încetând în procedura insolvenţei, în raportul de drept privat.Singura autoritate competentă să decidă asupra măsurilor de executare silită, în procedura insolvenţei este judecătorul-sindic.

Date fiind cele arătate anterior, orice inspecţie fiscală sau control al documentelor debitorului de către organele fiscale după deschiderea procedurii este cel puţin abuzivă, dacă nu ilegală. Dealtfel, art.147) din Legea nr.85/2006, privind procedura insolvenţei este foarte clară şi se precizează entităţile cărora li se vor prezenta informaţii după deschiderea procedurii, sub sancţiunea legii penale astfel: 

“Refuzul debitorului persoană fizică sau al administratorului, directorului, directorului executiv ori al reprezentantului legal al debitorului, persoană juridică, de a pune la dispoziţie judecătorului-sindic, administratorului judiciar sau lichidatorului, în condiţiile prevăzute la art. 35, documentele şi informaţiile prevăzute la art. 28) alin. (1) lit. a)-f) ori împiedicarea acestora, cu rea-credinţă, de a întocmi documentaţia respectivă, se pedepseşte cu închisoare de la un an la 3 ani sau cu amendă.”  

Ca parte în procedură, Ministerul Economiei şi Finanţelor şi Agenţia Naţională de Administrare Fiscală au aceleaşi libertăţi ca şi ceilalţi participanţi la procedura insolvenţei de a verifica dosarul cauzei, pentru procurarea oricăror date care le-ar putea fi necesare. Nici o altă prevedere nu îi împiedică pe aceştia de a beneficia la dreptul la informaţie, consacrat de art.31) din Constituţia României.

În cadrul acestei proceduri concursuale, organele financiar-fiscale, conform art.123) din Legea nr.85/2006, deja se bucură de privilegiul de a ocupa o poziţie privilegiată în cadrul categoriilor de creditori, participanţi  şi înscrişi în tabelele de creanţe, lucru considerat de unii specialişi de a fi neconstituţional, încălcând principiul egalităţii de drepturi în faţa legii, conform art.16), alin.(1) din Constituţia României, care prevede că: (1) “cetăţenii sunt egali în faţa legii şi a autorităţilor publice, fără privilegii sau discriminări” şi (2) “nimeni nu este mai presus de lege”.

Coroborând art.123), cu art.125), alin.(1) din Legea nr.85/2006, privind procedura insolvenţei, modificată şi completată,
 care prevede că “Titularilor de creanţe dintr-o categorie li se vor putea distribui sume numai după deplina îndestulare a titularilor de creanţe din categoria ierarhic superioară, potrivit ordinii prevazute la art. 123)”, putem concluziona că titularul creanţelor bugetare s-ar putea mulţumi cu avantajele pe care i le oferă legea insolvenţei.

Invocarea acestui articol s-ar putea dovedi extrem de utilă, reechilibrând balanţa între autoritatea fiscală şi celelalte categorii de creditori, în condiţiile în care autoritatea este tentată să uzeze de drepturile pe care era obişnuită să le exercite în timpul vieţii debitorului.

Art.17) din O.U.G. nr.19/2008, introduce două noi prevederi ale Ministerului Economiei şi Finanţelor în procedura insolvenţei, conform cărora:

a) dacă organul fiscal deţine peste 50% din valoarea creanţelor înscrise în tabelul creditorilor, aceştia pot decide asupra numirii şi remunerării lichidatorului, cu avizul judecătorului-sindic, excluzând rolul adunării creditorilor;

b) dacă organul fiscal deţine peste 50% din valoarea creanţelor înscrise în tabelul creditorilor, acesta poate să verifice activitatea lichidatorului, să-i solicite prezentarea documentelor referitoare la activitatea desfăşurată şi la onorariile încasate.

Prima precizare ar fi constituţională, dacă s-ar referi la orice creditor şi nu doar la Ministerul Economiei şi Finanţelor, pentru respectarea principiului egalităţii în drepturi a tuturor şi a egalităţii în faţa legii, iar cea de-a doua încalcă grav principiul separaţiei puterilor în stat, executivului revenindu-i atribuţii ale puterii judecătoreşti.

Aşadar, datorită tuturor acestor precizări consider că există multe argumente pentru discuţii de clarificare a tuturor acestor probleme, însă, de pe picior de egalitate. 

Desigur că în timp legislaţia se va aşeza, prin adoptarea Codului insolvenţei, în conformitate şi cu problemelor care vor reieşi din economia actuală aflată deja în recesiune, se va putea ajunge la o legislaţie eficientă pentru viitorii ani, cere oricum un vor fi mai buni decât cei care au trecut. 

Alegerea lichidatorilor pe criterii de performanţă profesională

Dacă în cadrul Legii nr.64/1995, privind reorganizarea şi lichidarea judiciară, judecătorul-sindic avea anumite puteri şi competenţe date de lege, atât în numirea cât şi în păstrarea lichidatorului, indiferent de voinţa creditorilor, Legea nr.85/2006,
 a revoluţionat întregul sistem de stabilire a lichidatorilor, cât şi retribuţiile acestora. 

În condiţiile noii legi ale procedurii insolvenţei, după cum este şi normal, concurenţa a început mult să crească în ceea ce priveşte câştigarea de licitaţii pe lucrări şi dosare, criteriile de competenţă profesională şi un numai, fiind mult mai drastice, iar cele referitoare la timpul de rezolvare a lucrărilor şi de costurile de procedură, la fel de strânse. 
După deschiderea procedurii de insolvenţă şi numirea unui administrator judiciar provizoriu, la prima adunare a creditorilor, titularii majorităţii din punctul de vedere a cuantumului creanţelor vor putea vota desemnarea lichidatorului, stabilindu-i atribuţiile şi onorariul. Desigur că acest lucru se va decide, urmare a ofertelor depuse în dosarul cauzei de către practicienii în insolvenţă, care doresc să preia poziţia de administrador în dosar. 

În aceste condiţii, judecătorul-sindic este mai mult sau mai puţin interesat de performanţele profesionale, disponibilitatea, logistica sau numărul de angajaţi ai societăţii care depune aceste oferte în preluarea poziţiei de lichidator, însă cu siguranţă că toţi creditorii o vor face. Care ar fi principalele criterii de alegere a lichidatorului, după constituirea adunării creditorilor, un este greu de înţeles, deoarece orice creditor, înscris cu câte o creanţă în tabelul creditorilor doreşte să recupereze cât mai mult din creanţă sa şi încearcă să judece ofertele din dosar în funcţie de necesităţile personale, lucru care va fi valabil pentru fiecare creditor în parte. Astfel că, un prim criteriu de alegere ar putea fi cel prin care firma sau chiar persoana fizică, care a depus oferta în dosar, este cunoscută, dacă a mai lucrat cu acel debitor şi dacă acesta a fost satisfăcut de serviciul prestat. Pot fi însă şi alte criterii în alegerea firmei care să ocupe poziţia de lichidator, pornind de la competenţele profesionale ale asociaţilor, logistica de care dispune şi personalul de specialitate cu care lucrează în firmă. 

În cazul Administraţiilor Financiare din cadrul DGFP s-au emis Ordine
 ale acestora prin care să fie agreate numai anumite societăţi care îndeplinesc mai multe criterii de performanţă, numele acestora fiind publicat pe site-ul ANAF, însă reprezintă un criteriu arbitrar de desemnare a societăţii de lichidare, întrucât judecătorul-sindic nu este obligat prin lege să numească administratorul judiciar în acest mod. 

Dar, chiar dacă judecătorul-sindic va ţine cont sau un la deschiderea procedurii, acesta rămâne atributul său în exclusivitate, urmând ca de fapt, reconfirmarea sau schimbarea lichidatorului să fie făcută în cadrul primei adunări a creditorilor, prin votul acestora. Ce se urmăreşte de fapt prin acest lucru este strict performanţa profesională şi costurile procedurii. 

În faţa unei legi a insolvenţei modificată
 şi din ce în ce mai eficientă decât cea anterioară, desigur că scopul creditorilor este unul şi acelaşi, iar scopul fiecăruia va conduce către o decizie bună.

Comunicarea eficientă atributul succesului în dosare
                Dacă ar fi să ne întrebăm ce înseamnă comunicare eficientă, ar trebui să pornim de la toţi cei implicaţi în procedură şi atribuţiile pe care le are fiecare în cadrul procedurii.  
Comunicarea înseamnă informaţii necesare în derularea procedurilor, culegerea de date referitoare la dosarele în cauză, cea mai importantă fiind comunicarea dintre administratorul judiciar şi judecătorul-sindic. 

Creditorii pot colabora între ei, deoarece fiecare doreşte recuperarea într-o proporţie cât mai mare, dacă nu totală a creanţelor. Sunt cazuri în care, chiar şi fără colaborare între creditori, sau principalii creditori, firma de insolvenţă care s-a ocupat de administrarea procedurii şi a firmei debitorului a recuperat creanţele în proporţie de 100%, caz mai rar, însă nu imposibil de realizat în cadrul procedurii. 

Totuşi, comunicarea eficientă în dosarele de insolvenţă trebuie să existe, iar acest lucru implică multe eforturi, cel care ar trebui să provoace aceasta, fiind desigur lichidatorul. Pornind de la comunicarea actelor de procedură creditorilor, debitorului şi altor categorii participante în procedura insolvenţei, lichidatorul are un rol foarte important în realizarea acestei comunicări. Aşadar, rolul central în cadrul procedurii insolvenţei desigur că este ocupat de către judecătorul-sindic, însă în egală măsură lichidatorul este cel care menţine echilibrul procedurii, prin mai multe mijloace, care se numesc: profesionalism, deschidere, echidistanţă, intervenţii oportune, prezentarea realităţii din dosar şi nu în ultimă instanţă abilitate. 

Toate aceste atribute ale lichidatorului sunt date de experienţa sa în materie de falimente, de experienţa profesională în care va trebui să fie capabil să înţeleagă corect dificultatea prin care trece debitorul şi creditorii în egală măsură. 

Comunicarea dintre lichidator şi judecătorul-sindic trebuie să existe nu numai prin rapoarte şi cereri, ci şi prin discuţii periodice în care fiecare dintre cei doi vor trebui să înţeleagă bine momentul în care se află societatea administrată şi să fie capabili să ia cele mai bune soluţii termen cu termen până la închiderea procedurii de faliment. 

Colaborarea celor două părţi, participante la procedura insolvenţei reprezintă succesul şi rapiditatea prin care este rezolvată cauza în cel mai convenabil mod pentru toţi cei implicaţi în procedură.

De multe ori, există temeri din partea ambelor părţi de a se întâlni şi discuta  probleme legate de câte un dosar, din motive prin care s-a considerat multă vreme că o apropiere a celor doi, ar crea suspiciuni în ceea ce priveşte desemnarea practicienilor în dosare, însă consider că aceste temeri sunt total nejustificate. După noile reglementări în materie de insolvenţă, lichidatorul este desemnat de adunarea creditorilor care deţin majoritatea creanţelor, astfel că, nu mai poate exista nici o influienţă din partea judecătorului-sindic pentru desemnarea şi menţinerea lichidatorului desemnat iniţial, aşadar că această temere a dispărut încetul cu încetul.  

Competenţele profesionale ale judecătorului-sindic

La o analiză a evoluţiei profesiei de judecător-sindic, după anul 1990, ar trebui remarcat în primul rând evoluţia modificărilor în timp, pornind de la cele două tipuri de atribuţii ale acestuia: a) atribuţii jurisdicţionale şi b) atribuţii de gestiune şi lichidare. Aceste tipuri de atribuţii au rămas până în prezent, chiar dacă rolul judecătorului-sindic s-a schimbat de la o modificare a legii privind insolvenţa, la alta. 

Astfel, verificarea creanţelor a căror cuantul depăşesc 45.000 lei, conform art.3), pct.12) din lege,
 rămâne atributul judecătorului-sindic, ca atribuţie jurisdicţională şi este normal ca singurul în măsură să se pronunţe asupra deschiderii procedurii de insolvenţă să fie judecătorul-sindicşi nu altcineva.

Deasemenea, în conformitate cu prevederile art.8), alin.(7) din lege,
(7) ”Prin derogare de la art. 29) alin. (5) din Legea nr. 47/1992 privind organizarea şi funcţionarea Curţii Constituţionale, republicată, judecătorul-sindic va putea să nu dispună suspendarea cauzei, în situaţia în care dispoziţiile a căror neconstituţionalitate se invocă au făcut obiectul cel puţin al unei decizii pronunţate de Curtea Constituţională. Suspendarea va privi  doar cererile care au legătură directă cu reglementarea atacată.”

Acest lucru stabileşte că judecătorul-sindic nu va putea suspenda judecarea cauzei în orice situaţie, în spiritul principiului celerităţii procedurii. 

Desemnarea administratorului judiciar în condiţiile art.11), alin.(1), lit.c) şi d),
 reprezintă un alt atribut jurisdicţional al judecătorului-sindic, cu precizarea că de această dată va trebui să constate că administratorul judiciar desemnat este compatibil, aşa cum menţionează textul articolului. În practică, s-a constatat că mai multe persoane fizice sau juridice chiar, au în componenţă practicieni în insolvenţă incompatibili sub diverse forme, astfel că numirea lor ar putea duce la nulitatea tuturor actelor de procedură întocmite de către aceştia. Necesitatea schimbărilor din noua lege a fost mai mult decât necesară pentru a nu îngreuna procedura, care prin simplitate poate duce la o mult mai mare eficienţă. 

Tot ca noutate, art.21), alin.(1),
 prevede că raportul lichidatorului va fi depus lunar la dosarul cauzei, însă termenele fixate pentru judecată de către judecătorul-sindic sunt fixate la 120 de zile, timp în care se pot judeca diversele cereri ale creditorilor sau ale debitorului, aceasta făcându-se printr-o singură hotărâre a instanţei de judecată. Raportul va fi publicat în Buletinul Procedurilor de Insolvenţă, în extras.

Art.23) din lege ne arată că, la propunerea administratorului judiciar sau a lichidatorului, după caz, se poate apela la persoane de specialitate, după consultarea Comitetului creditorilor. Soluţionarea cererii lichidatorului va fi făcută tot de judecătorul-sindic, în Cameră de consiliu, cu citarea administratorului judiciar sau a lichidatorului, după caz. 

O altă noutate în materie de sentinţa de deschidere a procedurii insolvenţei se referă la faptul că judecătorul-sindic, la cererea mai multor creditori care se opun deschiderii procedurii, poate conform art.32), alin.(2), să pronunţe o hotărâre de revocare a deschiderii procedurii de insolvenţă, soluţionând astfel toate cererile creditorilor.

Art.73), alin.(3) din lege, prevede că :
„(3) La termenul stabilit prin sentinţa de deschidere a procedurii pentru definitivarea tabelului de creanţe, judecătorul-sindic va soluţiona deodată, printr-o singură sentinţă, toate contestaţiile, chiar dacă pentru soluţionarea unora ar fi nevoie de administrare de probe; în acest din urmă caz judecătorul-sindic poate să admită în tot sau în parte, înscrierea creanţelor respective în mod provizoriu în  tabelul definitiv al tuturor creditorilor împotriva averii debitorului.”

Acestarticol nou din lege, arată că judecătorul-sindic va soluţiona printr-o singură sentinţă toate contestaţiile referitoare la tabelul creditorilor, ceea ce înseamnă o accelerare a procedurii. 

După aprobarea Raportului final de către judecătorul-sindic, acesta, conform art.130),
va trebui să: 

”După ce judecătorul-sindic aprobă raportul final al lichidatorului, acesta va trebui să facă distribuirea finală a tuturor fondurilor din averea debitorului. Fondurile nereclamate în termen de 30 de zile de către cei îndreptăţiţi la acestea vor fi depuse în contul prevăzut de art. 4 alin. (4).”

Desigur că şi acest atribut aparţine tot judecătorului-sindic şi se înscrie în categoria atribuţiilor jurisdicţionale ale acestuia. 

Atribuţiile de gestiune şi lichidare ale judecătorului-sindic, sunt cele legate de gestionarea şi lichidarea averii debitorului şi se referă la controlul legalităţii operaţiunilor de aplicare a sigiliilor de către lichidator, inventarierea bunurilor din averea debitorului, urmărirea încasării creanţelor debitorului, primirea plăţii cuvenite debitorului, transformarea bunurilor în numerar, în vederea plăţii creanţelor, asumarea sau denunţarea unor contracte încheiate de debitor, anterior deschiderii procedurii. 

Degrevat de o serie de atribuţii care nu aveau nici o legătură în vechea Lege nr.64/1995, privind reorganizarea şi lichidarea, cu competenţele profesionale ale judecătorului-sindic şi nici nu puteau fi puse în seama acestuia, judecătorul-sindic devine, conform modificărilor legislative ulterioare, ceea ce trebuia să fie de la bun început, adică în conformitate cu art.717, C. com.
nu proprietarul bunurilor debitorului, care până la lichidare aparțin debitorului, ci rămâne cu exercițiul drepturilor de proprietate asupra acestor bunuri, administrate de lichidator. Aceste bunuri sunt cele ce fac parte din patrimoniul de afectațiune ce reprezintă masa activă supusă lichidării, a căror proprietar în această perioadă rămâne debitorul, până la lichidarea, îndestularea creditorilor și închiderea procedurii de faliment.

Instanţa de judecată nu poate fi investită cu alte atribuţii decât cele pe care le poate susţine, conform menirii sale. 

Adunarea creditorilor şi Comitetul creditorilor a preluat multe din atributele judecătorului-sindic, devenind practic cei îndreptăţiţi de a supraveghea procedura condusă managerial de lichidatorul desemnat şi nu de către judecătorul-sindic. 

Rolul de arbitru al judecătorului-sindic, putem spune acum, după toate modificările legislaţiei, că i se potriveşte mult mai mult decât rolul celui care decidea întrutotul în legătură cu procedura, dar mai ales cu averea debitorului în sensul cine o va gestiona şi cum se vor împărţi creanţele obţinute din vânzarea averii debitorului. 

Prin noile modificări legislative, judecătorului-sindic îi sunt reconsiderate poziţiile în ceea ce reprezintă el, adică instanţa de judecată, mai precis tribunalul din raza Curţii de apel unde vor fi judecate, conform noilor prevederi legale, dosarele de insolvenţă.

Incompatibilitatea, abţinerea recuzarea. Conflicte de interese.
Incompatibilitatea judecătorului-sindic
                        Îmbunătăţirea cadrului legislativ este un fenomen care are loc în mod continuu în cadrul legilor organice sau anorganice şi trebuie avut în vedere după ce o lege nouă îşi face efectele o perioadă de timp. După cum este bine ştiut, în cadrul legilor insolvenţei, Legea nr.64/1995, privind reorganizarea şi lichidarea societăţilor comerciale, după o bună perioadă de timp în care a fost completată de alte legi de modificare şi ordonanţe de urgenţă, în care aceasta a fost verificată timp de circa 10 ani, s-a constatat că ar fi necesară modificarea ei şi în acest mod a apărut Legea nr.85/2006, privind procedura insolvenţei, care relativ recentă fiind a fost modificată şi ea printr-o ordonanţă de urgenţă, mai precis O.U.G. nr.173/2008, aprobată de Legea nr.277/2009,  însă nu au fost clarificate în nici una din ele problema legată de instituţia incompatibilităţii, abținerii sau recuzării judecătorului-sindic, în cadrul procedurii insolvenţei, o cerinţă a unei legislaţii elastice şi eficiente, ce ține de statutul juridic al judecătorului în general, aplicabil în cea mai mare măsură judecătorului-sindic, menită să corespundă condiţiilor impuse de Uniunea Europeană în această materie deosebit de complexă.

Școala românească ne-a dovedit că şi în materie de drept, suntem consideraţi cu o bună evoluţie la nivel european, ceea ce s-a simţit foarte mult în ceea ce priveşte rapiditatea schimbărilor de concept de viaţă şi rapiditatea cu care s-a adaptat populaţia la acest nou mod de a trăi în Europa, iar acest lucru depinde mult de legislație.

                        Desigur că problema supusă analizei nu este una nouă şi se referă la modul cum se soluţionează şi aplică dispoziţiile art. 24) şi 25) coroborate cu art.27) pct.7) din Codul de procedură civilă, având în vedere că: ”judecătorul care a pronunţat o hotărâre într-o pricină nu poate lua parte la judecarea aceleiaşi pricini în apel sau în recurs şi nici în caz de rejudecare după casare”.

În conformitate cu art.24), alin(1), ”de asemenea nu poate lua parte la judecată cel care a fost martor, expert sau arbitru în aceeaşi pricină” – art.24), alin.(2) şi conform art.27), din Codul de procedură civilă, 

”Judecătorul-sindic poate fi recuzat: 

1. când el, soţul său, ascendenţii ori descendenţii lor au vreun interes în judecarea pricinii sau când este soţ, rudă sau afin, până la al patrulea grad inclusiv, cu vreuna din părţi;

2. când el este soţ, rudă sau afin în linie directă ori în linie colaterală, până la al patrulea grad inclusiv, cu avocatul sau mandatarul unei părţi sau dacă este căsătorit cu fratele ori sora soţului nueia din aceste persoane;
3. când soţul în viaţă şi nedespărţit este rudă sau afin a uneia din părţi până la al patrulea grad inclusiv, sau dacă, fiind încetat din viaţă ori despărţit, au rămas copii;
4. dacă el, soţul sau rudele lor până la al patrulea grad inclusiv, au o pricină asemănătoare cu aceea care se judecă sau dacă au o judecată la instanţa unde una din părţi este judecător;
5. dacă între aceleaşi persoane şi una din părţi a fost judecată penală în timp de 5 ani înaintea recuzării;
6. dacă este tutore sau curator al uneia dintre părţi;
7. dacă şi-a spus părerea la pricina care se judecă;
8. dacă a primit de la una din părţi daruri sau făgăduieli de daruri ori altfel de îndatoriri;
9. dacă este vrăjmăşie între el, soţul sau una din rudele sale până la al patrulea grad inclusiv şi una dintre părţi, soţii sau rudele acestora până la gradul al treilea inclusiv”                

                        Aşadar, se pune problema modului de soluţionare a aplicării dispoziţiilor art.24) şi 25),
 coroborate cu art.27) din Codul de procedură civilă, în raport cu faptul că judecătorul-sindic este nominalizat, în fiecare caz de preşedintele tribunalului, dintre judecătorii desemnaţi a fijudecători-sindici.

                        Soluţiile sunt oferite de textele art. 24) şi 25), coroborate cu art. 27) din Codul de procedură civilă, dar şi cu art.13) din vechea Lege 64/1995, care prevede că: 

”în orice stadiu al procedurii tribunalul poate înlocui un judecător-sindic cu altul, printr-o încheiere motivată dată în şedinţă de consiliu” . 

Din acest punct de vedere însă, practica judiciară nu este constantă, existând modalităţi diferite de abordare de la o instanţă specializată la alta şi nu numai în această problemă, ci şi în altele. Astfel că, există instanţe care apreciază că se impune păstrarea judecătorului-sindic pe mai departe în procedură şi numai problema supusă judecăţii şi casată cu rejudecare să fie soluţionată de un alt judecător-sindic, iar alte instanţe apreciază că se impune ca soluţia să fie dată în rejudecare către acelaşi judecător-sindic, fără a mai interveni un alt judecător pe traseul derulării cauzei.

                        Dacă am discutat aceste soluţii s-ar impune şi discutarea unei alte posibilităţi, având ca temei tot dispoziţiile legale, textele invocate anterior, în sensul numirii unui alt judecător-sindic doar temporar, pentru problema litigioasă existentă în rejudecare, după care mandatul său încetează, cauza revenind judecătorului-sindic iniţial. 

                        Dacă analizăm toate soluţiile s-ar putea spune la o primă vedere că toate ar putea fi valabile, însă în ceea ce priveşte competenţa materială a judecătorului-sindic, instanţa va trebui să aleagă doar una din variantele prezentate anterior. 

                        Această problemă prezintă o importanţă practică deosebită, deoarece dacă ne raportăm la dispoziţiile art. 105), din Codul de procedură civilă,
 în care se arată că: 

”actele de procedură îndeplinite de un judecător necompetent sunt nule”, înseamnă că procedura reorganizării judiciare are de suferit, iar în procedura falimentului pot fi prejudiciaţi creditorii înscrişi la masa credală, care oricum sunt într-o situaţie în care au suferit prejudicii materiale. 

După cum bine este cunoscut, în conformitate cu prevederile art.108), alin.(1), din Codul de procedură civilă, nulităţile de ordine publică pot fi invocate de parte sau de judecător în orice stare a pricinii, iar normele procedurale privitoare la incompatibilitate sunt de natură imperativă. S-a făcut astfel o distincţie între normele care reglementează abţinerea, care sunt imperative, pe când cele care reglementează recuzarea sunt norme dispozitive. Aşadar, situaţiile de mai sus sunt reglementate de norme imperative, iar în spiritul acestor susţineri s-ar fi putut formula cererea de abţinere de către judecătorul-sindic desemnat iniţial şi s-a formulat cerere de recuzare de către parte. 

Motivarea judecătorului-sindic, aceeaşi motivare fiind formulată şi de partea care a recuzat judecătorul, ar consta în faptul că el  şi-a exprimat părerea printr-o hotărâre judecătorească asupra cauzei şi va fi tentat să-şi menţină aceeaşi opinie şi în cazul în care este chemat să se pronunţe la rejudecare după casare, în sensul că dispoziţiile obligatorii din decizia de casare ar putea fi nerespectate de acesta, deşi sunt obligatorii pentru insatnţa de rejudecare. Literatura de specialitate a susţinut în mod unanim că am fi într-o situaţie de lipsă de obiectivitate a judecătorului-sindic.

                        Aşadar toate cazurile de incompatibilitate se întemeiază pe o prezumţie iuris et de iure de parţialitate a judecătorului. 

                        Toate aceste argumente ar pleda pentru acceptarea unanimă a soluţiei de înlocuire a judecătorului investit cu sarcina de judecător-sindic, în dosarul de faliment înregistrat la instanţa de judecată. 

                        Pe de altă parte, înlocuirtea permanentă a judecătorului-sindic, mai ales în situaţia unui dosar de faliment, pronunţată în mai multe hotărâri ar conduce către o oarecare dezordine şi delăsare din partea administratorului judiciar sau a lichidatorului desemmnat în dosar, iar toate acestea vor putea duce foarte uşor la schimbarea administratorului judiciar, iar consecinţele negative ar fi simţite mai mult de către debitori ceea ce ar crea un avantaj pentru persoana juridică aflată în procedura insolvenţei.  

                        După opinia unor specialişti în materie de insolvenţă, dar şi după opinia personală, varianta optimă ar fi cea prin care nu ar avea incidenţă dispoziţiile art. 24)-32), din Codul de procedură civilă privind incompatibilitatea judecătorului-sindic, astfel ca dosarul să rămână în continuare la judecătorul-sindic investit iniţial, inclusiv cel care cunoaşte problematica dedusă judecăţii ca urmare a casării cu trimitere spre rejudecare a cauzei, deşi o altă opinie
se conturează din partea altor autori, care susţin că, judecătorul-sindic devine inapt să continue procedura atunci când este casată una din hotărârile sale, deoarece devine incompatibil şi în situaţia în care a fost doar modificată hotărârea de recurs, pentru că este recuzabil. Acelaşi autor susţine că, după modificarea hotărârii, judecătorul-sindic devine recuzabil şi este obligat să se abţină, conform art.25) şi art.27), pct.7) din Codul de procedură civilă, după ce în recurs i s-a modificat o hotărâre, iar abţinerea se referă la întreg dosarul
 şi nu doar la un episod al soluţionării lui. 

                        Din acest impas se poate ieşi ţinând cont de prevederile art.149) din Legea nr.85/2006, privind procedura insolvenţei, menit să soluţioneze raportul dintre Legea nr.85/2006, privind procedura insolvenţei, ca lege specială şi Codul de procedură civilă şi alte acte normative pe de altă parte, situaţie în care judecătorul-sindic va continua să instrumenteze dosarul cu excepţia cazului în care este casată hotărârea, conform art.12), alin.(2). Această soluţie ar avea următorul suport juridic, bazat şi pe experienţa unor speţe anterioare are are în vedere faptul că procedura ionsolvenţei este o procedură specială de soluţionare a litigiilor comerciale, iar Codul de procedură civilă completează această lege specială,
 cuprinzând reguli ce sunt destinate a asigura o judecată rapidă şi eficientă aşa cum o cere unul din principiile procedurii de insolvenţă, principiul celerităţii.

                        O dispoziţie semnificativă în acest sens este tocmai cea prevăzută de art. 720), alin.(1)
 din Codul de procedură civilă, potrivit căruia procesele şi cererile în materie comercială se judecă cu precădere, instanţa fiind datoare să asigure, potrivit legii, realizarea drepturilor şi obligaţiilor procesuale ale părţilor, precum şi desfăşurarea cu celeritate a procesului. Această dispoziţie se aplică şi în materia falimentului, iar aceasta nu presupune superficialitate şi uşurinţă în tratamentul juridic al acestor dosare, ba chiar dimpotrivă, inclusiv cerinţele Uniunii Europene în materie de faliment presupune o soluţionare în termeni rezonabili a cauzelor. 

Derularea procedurilor civile în termeni lungi, nu constituie temeiuri de a susţine şi temeinicia şi legalitatea soluţiilor pronunţate de către instanţele de judecată. În cazul acestor litigii, judecătorul-sindic pronunţă mai multe hotărâri până la închiderea procedurii , însă judecătorul-sindic nu pronunţă hotărâri de fond în prezentele cauze, ci el nu face altceva decât să se pronunţe cu hotărâri ce pregătesc soluţionarea definitivă a dosarului, printr-o hotărâre de închidere a procedurii de faliment. 

                        Se apreciază deasemenea că nu ne situăm într-o situaţie de partaj, unde printr-o hotărâre se rezolvă o problemă litigioasă a cauzei, care prejudecă fondul, cum este cazul încheierii de admitere în principiu, când judecătorul devine incompatibil a mai judeca acea cauză, în caz de rejudecare după casare. 

                        Considerăm că ideea avansată deja de literatura de specialitate în care legea a atribuit judecătorului-sindic dosarul în plenitudinea jurisdicţiei şi exclusivitatea competenţei sale pentru absolut toate procedurile prevăzute de lege, este una corectă. 

Judecătorul-sindic desemnat iniţial de preşedintele instanţei, iar apoi în conformitate cu prevederile legale, în mod aleatoriu, stabilit de calculator, are aceeaşi obligaţie prevăzută de art.315) din Codul de procedură civilă: ”în caz de casare, hotărârile instanţei de recurs asupra problemelor de drept dezlegate, precum şi asupra necesităţii administrării unor probe sunt obligatorii pentru judecarea fondului” în caz de rejudecare. 

Orice orgolii sau ambiţii de ordin profesional, de a-şi menţine opinia exprimată anterior prin hotărârea casată, sunt nejustificate mai cu seamă că acel judecător a fost investit a fi judecător-sindic, iar menirea sa este de a asana mediul de afaceri, de a contribui la diminuarea pe cât posibil a prejudiciilor încercate de către creditori, ca urmare a unui management defectuos. 

Abţinerea şi recuzarea

O altă problemă conflictuală care s-ar putea ivi cu ocazia derulării procesului ar fi cea generată de admiterea cererii de abţinere sau de recuzare de către tribunal. 

În ce măsură această hotărâre este obligatorie pentru preşedintele insatnţei şi cât de obiectivă este ea pentru a justifica  precum motiv de înlocuire a judecătorului-sindic, specificul acestei proceduri obligând judecătorul-sindic să soluţioneze toate problemele litigioase care apar în derularea procedurii, fără a dezinvesti în dosar prin pronunţarea hotărârilor. 

Refuzul preşedintelui instanţei ar conduce la un impas, la o blocare a derulării procedurii, care ar fi dăunătoare pentru creditori. Ca urmare a admiterii cererii de abţinere, judecătorul ar fi dezinvestit , iar lipsa unei alte dispoziţii din partea preşedintelui de tribunal de numire a unui alt judecător-sindic ar conduce la lipsirea pentru moment de supraveghere asupra legalităţii procedurilor din partea instanţei. Judecătorul-sindic nu poate fi înlocuit, la cererea debitorului, dacă nu sunt invocate motive temeinice.

                        În literatura de specialitate, prin motiv temeinic se înţelege încălcarea vădită a atribuţiilor prevăzute de lege. A proceda la rejudecarea unei probleme litigioase din procedura falimentului nu poate fi echivalată cu o încălcare a atribuţiilor prevăzute de lege. 

                        În atingerea obiectivelor sale, judecătorul-sindic va trebui să urmărească în mod permanent obiectivele de pragmatism în derularea procedurii de faliment, astfel că un judecător-sindic va trebui ca să stabilească o anumită strategie  de dosar, după deschiderea procedurii de faliment împreună cu lichidatorul desemnat a conduce din punct de vedere managerial această procedură. 

                        În afara aspectelor de incompatibilitate legate de Codul de procedură civilă şi de păstrarea demnităţii funcţiei sale, în practică, datorită unui vid de legislaţie, creat prin apariţia legii speciale, Legea nr.64/1995, cu toate imperfecţiunile îndreptate oarecum prin Legea nr.85/2006, privind procedura insolvenţei şi mai recent prin O.U.G.nr.173/2008, aprobată prin Legea nr.277/2009
, au fost cazuri în care judecători-sindici aveau în familie practicieni în insolvenţă, care depuneau oferte la instanţa la care aceştia funcţionau ca judecători-sindici, în condiţiile în care aceştia numeau lichidatorul judiciar. Desigur că, această practică a creat în România un sistem ”mafiot” care nu putea fi rupt decât prin lege, deşi unii dintre ei nu intrau în instanţă în cauzele care erau judecate de soţ, fiu sau soţia acestuia.

                        Problema care s-a pus în acest caz a fost legată de prevederile Codului de procedură civilă,
 care prevede că în această situaţie judecătorul-sindic ar fi trebuit să se abţină din dosar, însă legea specială nu făcea nici o referire la acest gen de incompatibilităţi, rezolvate parţial de noua lege privind procedura falimentului, Legea nr.85/2006, care a schimbat în totalitate conceptul, cum era şi normal, adică lichidatorul să fie numit de creditorii care deţin majoritatea creanţelor şi care sunt îndreptăţiţi să-şi numească lichidatorul atâta timp cât este vorba de gestionarea averii şi patrimoniului propriu, ce era gestionat într-un mod incorect de către alte persoane.  

                        Dealtfel o altă trăsătură a legislaţiei în general, dar în mod special a legislaţiei privind insolvenţa, chiar la ora actuală este cea că în cazul stabilirii unor incompatibilităţi, de multe ori încălcată fiind chiar aceasta, nu se stabileşte sancţiunea în cazul săvârşirii aceteia.

                        Consider necesară revizuirea întregii legi privind procedura insolvenţei în ceea ce priveşte incompatibilităţile,
 stabilirea de sancţiuni severe în cazul încălcării ei care să ducă până la excluderea din profesia de practician în insolvenţă, care ar duce implicit la o îmbunătăţire a calităţii lucrărilor întocmite de aceştia. 

� Legea nr.304/2004, privind organizarea judiciară, publicată în M.Of. al României, partea I, nr.827 din 13 sept. 2005


� Conform Art.702) şi Art.866) din C. com.


�  Un exemplu de intrare în faliment prin procedura generală - Art.16), şi art.107), alin.(1), par.D), din Legea nr.85/2006, privind procedura insolvenţei este încheierea de şedinţă nr. 6091 /C din data de 28 nov. 2006 – Tribunalul Cluj.�


                        În dosarul cu nr. de mai sus, prin sentinţa nr.180/C/2006, pronunţată în data de 14 febr. 2006, a fost admisă cererea formulată de creditoarea SC „P.R” SRL şi s-a dispus deschiderea procedurii judiciare prevăzute de Legea nr. 85/2006, privind procedura insolvenţei, faţă de debitoarea SC „F 28” SRL, fiind desemnată în calitate de administrator judiciar Societatea profesională „B.R.G” SPRL din Cluj Napoca. Prin încheierea nr.4773/C/2006, pronunţată în data de 24 oct. 2006, judecătorul-sindic a aprobat raportul administratorului judiciar şi, în consecinţă, a încuviinţat tabelul definitiv al creanţelor debitoarei, după cum urmează: 


AFPG – creanţă bugetară de 28.189 lei;


I.T.M. Cluj – creanţă bugetară de 61 lei;


SC „P.R” SRL – creanţă chirografară de 26.211,8 lei;


SC „W.R” SRL – creanţă chirografară de 4.401,95 lei;


SC „G” SRL – creanţă chirografară în cuantum de 11.362,29 lei;


SC „P.P” SA – creanţă chirografară de 1.217,88 lei;


SC „C” SRL – creanţă chirografară de 2.551 lei. 


Prin raportul depus la dosar la data de 27 nov. 2006, administratorul judiciar a arătat că, raportat la intenţia de reorganizare a activităţii debitoarei, exprimată de asociatul unic A.A. a fost analizată evoluţia financiar patrimonială a societăţii pe perioada martie-iunie 2006, societatea realizând profit în cuantum de 24.231,12 lei, acoperind pierderile de 4.410,52 lei înregistrate în ianuarie – februarie 2006, astfel încât la data de 30 iun. 2006, profitul la sold era de 19.820,60 lei. Se observă o creştere a dotoriilor, iar profitul înregistrat nu este suficient pentru acoperirea datoriilor societăţii pe baza unui plan de reorganizare. 


De asemenea, administratorul judiciar desemnat învedereayă instanţa că pentru data de 28 nov. 2006, orele 10,00 este convocată adunarea creditorilor debitoarei, cu următoarea ordine de zi:  Desemnarea comitetului creditorilor,  alegerea preşedintelui comitetului creditorilor şi votarea propunerii de intrare în procedura de faliment a debitoarei.  În consecinţă, administratorul judiciar solicită desemnarea comitetului creditorilor şi a preşedintelui acestuia, precum şi încuviinţarea propunerii de intrare în faliment în procedură generală, având în vedere că debitoarea nu se încadrează în criteriile prevăzute la art.1), alin.(2), din Legea nr.85/2006, pentru a fi supusă procedurii simplificate.  Judecătorul-sindic, constată că raportul administratorului judiciar de intrare î procedură generală  nu a fost contestat, dispunând în conformitate cu prevederile art.107), alin.(1), par.D), din Legea nr.85/2006, privind procedura insolvenţei, intrarea în procedură generală.  În temeiul dispoziţiilor art. 107), alin.(2), legea privind din procedura insolvenţei, va fi numit în calitate de lichidator judiciar aceeaşi societate profesională, care şi-a îndeplinit atribuţiile de administrator judiciar, urmând a-şi îndeplini atribuţiile prevăzute de art25) din lege. În temeiul aceleloraşi dispoziţii legale se va dispune dizolvarea debitoarei şi ridicarea dreptului de administrare al acesteia. Se vor dispune notificarea intrării în faliment, creditorilor – prin comitetul creditorilor, debitoarei şi Oficiului registrului comerţului, de pe lângă Tribunalul Cluj, în vederea efectuării de menţiuni şi într-un ziar de circulaţie aţională, precum şi publicarea în Buletinul procedurilor de insolvenţă, în sarcina lichidatorului judiciar desemnat. Se vor dispune sigilarea bunurilor din averea debitoarei şi îndeplinirea celorlalte operaţiuni de lichidare. În baza art.48), din acelaşi act normativ, judecătorul-sindic va da dispoziţie tuturor băncilor la care debitoarea are disponibil în cont să nu dispună de acesta fără un ordin al său, sau al lichidatorului judiciar, obligaţia de notificare a băncilor revenindu-i lichidatorului. În baza prevederilor art.16), din Legea nr.85/2006, privind procedura insolvenţei, judecătorul-sindic va desemna comitetul creditorilor compus din 3 membri, AFPG, SC „P:R” SRL şi SC „G” SRL şi va desemna ca preşedinte al comitetului creditorilor, reprezentantul AFPG.  Se va stabili termen în vederea examinării stadiului procedurii data de 21 ian. 2007, orele 10, termen la care se va cita debitoarea prin intermediul Buletinului procedurilor de insolvenţă.





� Un exemplu de intrare în faliment în procedura simplificată datorită insuficienţei bunurilor pentru a acoperi datoriile debitoarei, este Sentinţa comercială nr.1406 din 4 dec. 2006 – Tribunalul Teleorman


                        Debitoarea SC „T” SA, cu sediul în Turnu Măgurele, a solicitat intrarea în faliment în procedura simplificată, în conformitate cu prevederile art.32), alin.(2), şi art.1), alin.(2), lit.e) şi f), din Legea nr.85/2006 şi desemnarea ca lichidator judiciar provizoriu a societăţii profesionale „T.C” SPRL. În motivarea cererii, debitoarea a arătat că SC „T” SA, a fost dizolvată ca urmare a hotărârii adunării generale a acţionarilor şi s-a trecut la lichidarea voluntară a societăţii conform Legii nr.31/1990. Întrucât bunurile identificate în patrimoniul societăţii şi creanţele pe care societatea le are de recuperat nu sunt suficiente pentru a acoperi datoriile acesteia, iar lichidarea voluntară nu se poate încheia conform Legii nr.31/1990, debitoarea a solicitat intrarea în faliment prin procedura simplificată. În dovedirea cererii, debitoarea a depus la dosar raportul întocmit de comisia de cenzori a SC „T” SA, bilanţul la data de 31 aug. 2006, balanţe din perioada 1 ian. 2006 – 31 aug. 2006, situaţia bunurilor existente în patrimoniul debitoarei la data de 29 sept. 2006, lista conturilor debitoarei în perioada 1 ian. 2006 – 30 sept. 2006, lista numelor şi adreselor creditorilor situaţia plăţilor şi transferurilor patrimoniale efectuate de SC „T” SA în perioada 1 iun. 2006 – 29 sept. 2006, bilanţul la data de 31 dec. 2005, contul de profit şi pierderi la 31 dec. 2005, Hotărârea nr.1 din 27 sept. 2006 a AGA, Certificat constatator emis de ORC de pe lângă Tribunalul Teleorman, certificat de înregistrare menţiuni, încheierea nr.1066 din 28 apr. 2006. Verificând actele depuse de către debitoare, instanţa constată că cererea formulată de SC „T” SA este însoţită de actele prevăzute de art.28), alin.(1), din Legea nr.85/2006, mai puţin cele prevăzute de lit.h), f), şi k), respectiv declaraţia prin care debitoarea îşi arată intenţia de intrare în procedura simplificată, declaraţia pe proprie răspundere din care să rezultedacă a mai fost supusă procedurii de faliment, prevăzută de legea insolvenţei, în intervalul ultimilor 5 ani anteriori formulării cererii şi declaraţia pe proprie răspundere din care să rezulte că nu a fost condamnată pentru fals, sau pentru infracţiuni prevăzute de Legea nr.21/1996, şi că administratorii, directorii sau asociaţii nu au fost condamnaţi definitiv pentru bancrută frauduloasă, gestiune frauduloasă înşelăciune, delapidare, infracţiuni de fals şi uz de fals, ori infracţiuni prevăzute în Legea nr.21/1996, în ultimii 5 ani înaintea deschiderii procedurii. Intenţia debitoarei de intrare în procedura simplificată rezultă din însăşi cererea formulată de aceasta, iar pentru lipsa actelor prevăzute la art.28), alin.(1), lit.j) şi k), părţile prezente au solicitat trecerea debitoarei la procedura simplificată, conform art.1), alin.(2), lit.d), din Legea nr. 85/2006. La aceste acte se face, de altfel, referire în certificatul constatator nr.27369 din 11 oct. 2006, eliberat de Oficiul registrului comerţului de pe lângă Tribunalul Teleorman şi – apreciind că cererea debitoarei este însoţită de actele prevăzute la art.28), alin.(1), din Legea nr.85/2006, pe de altă parte, societatea este dizolvată anterior formulării cererii introductive, cu reiese din încheierea nr 1066 din 28 apr. 2006, a judecătorului delegat la ORC – urmează ca în temeiul art.1), alin.(2), lit.e) şi f), din Legea nr.85/2006, coroborat cu art.107), alin.(1), par.A), lit.a), să se dispună intrarea în faliment a debitoarei prin procedura simplificată. În conformitate cu prevederile art.107), alin.(1), par.A, lit.a), să se dispună intrarea în faliment a debitoarei în procedura simplificată. În conformitate cu prevederile art.107), alin.(2), lit.c), din Legea nr. 85/2006, va fi desemnat lichidator judiciar, societatea profesională „T.C” SPRL cu o remuneraţie de 500 lei lunar, în sarcina căruia vor fi stabilite atribuţiile în conformitate cu prevderile art. 25) din lege. În conformitate cu prevederile art.108), alin.(2) din lege, se vor fixa termenele limită de judecare a cauzei. 





Începerea procedurii simplificate a falimentului prin Raportul administratorului judiciar.  În aplicarea art.107, alin.(1), par.D, din Legea nr.85/2006, privind procedura insolvenţei, Sentinţa comercială nr.4878 din 30 nov. 2006 – Tribunalul Maramureş constată că prin sentinţa comercială nr. 1894 din 6 iul 2006, Tribunalul Maramureş dispune deschiderea procedurii insolvenţei, prevăzută de Legea nr.85/2006, împotriva debitoarei SC “S” SRL la cererea creditoarei SC “T” SRL Baia Mare. Prin Raportul administratorului judiciar, înregistrat la Tribunalul Maramureş în data de 6 oct. 2006, acesta propune instanţei intrarea în procedura simplificată de faliment a debitoarei, având în vedere faptul că aceasta nu şi-a declarat intenţia de reorganizare, conform prevederilor art.107), alin.(1) şi deasemenea niciunul dintre creditori nu a propus un plan de reorganizare a activităţii debitoarei şi nici administratorul judiciar desemnat în dosar nu are intenţia de a propune judecătorului-sindic o asemenea măsură. Întrucât administratorul statutar al debitoarei, deşi notificat oficial nu a pus la dispoziţia administratorului judiciar desemnat actele şi informaţiile solicitate, conform art.28), alin.(1), din Legea nr.85/2006, privind procedura insolvenţei, nu s-au putut identifica alţi creditori decât cei care au depus în termenul legal prevăzut de lege, declaraţii de creanţă în dosarul cauzei.  Instanţa constată că sunt îndeplinite prevederile art.107), alin.(1), par.D), din Legea nr.85/2006, privind procedura insolvenţei şi dispune intrarea debitoarei în procedura falimentului, forma simplificată, cu toate consecinţele legale care decurg din această hotărâre. 





Un alt exemplu de deschidere a procedurii insolvenţei societăţilor comerciale aflate în stare de dizolvare, prin proba insolvenţei şi consecinţele respective, conform Art.2701) din Legea nr. 31/1990, Art.3), pct. 25) din Legea nr. 85/2006. C.A. Bucureşti, Secţia a VI-a comercială, decizia nr.1452 din 11 octombrie 2007. Astfel, potrivit art.3), pct.25) din Legea nr.85/2006, procedura simplificată reprezintă procedura prevăzută de prezenta lege, prin care debitorul care îndeplineşte condiţiile prevăzute la art. 1 alin. (2) intră direct în procedura falimentului, fie odată cu deschiderea procedurii insolvenţei, fie după o perioadă de observaţie de maxim 60 de zile, perioadă în care vor fi analizate elementele arătate la art.1 alin. (2) lit. c) şi d). În speţă, potrivit înscrisurilor depuse de recurenta debitoare SC T.I. SRL, prin încheierea nr. 8431 din 21 februarie 2005, judecătorul delegat la Oficiul Registrului Comerţului- SC T.I. SRL, a fost dizolvată în baza hotărârii judecătoreşti, societatea intrând în lichidare, potrivit 252 şi urm. din Legea nr. 31/1990 şi art.31 alin. (4) din Legea nr.359/2004, fiind astfel desemnat lichidatorul în persoana d-lui M.G. prin încheierea nr. 38999 din 29 august 2005, urmând ca lichidarea să fie realizată în condiţiile reglementate de Legea nr.31/1990, Titlul VII, intitulat „Lichidarea societăţilor comerciale”. Diferenţa specifică între procedura de lichidare prevăzută de Legea nr. 31/1990 şi cea reglementată de Legea nr. 85/20206 este aceea că, dacă sub auspiciile legii insolvenţei debitorul, ocietate comercială se află în stare de insolvenţă, aşa cum aceasta este definită de art.3 pct.1 din Legea nr. 85/2006, pe când lichidarea reglementată de legea societăţilor comerciale are ca premisă o societate dizolvată pentru situaţiile reglementate de 227-237 din Legea nr.31/1990, republicată, fără a fi necesară îndeplinirea condiţiei stării de insolvenţă în privinţa debitorului. Prin urmare, numai o societate aflată în insolvenţă poate fi integrată domeniului de aplicare al Legii nr. 85/2006, concluzie care nu reprezintă, după susţinerea recurentei, un act lăsat la aprecierea de oportunitate a instanţei, ci presupune aplicarea unei dispoziţii legale exprese. Astfel art.2701 din Legea nr.31/1990 arată că în cazul în care societatea aflată în lichidare este în stare de insolvenţă, lichidatorul este obligat să ceară deschiderea procedurii insolvenţei, iar judecătorul-sindic va dispune în aceste condiţii efectuarea procedurii în formă simplificată, aşa cum aceasta este definită în art. 3 pct. 25 din Legea nr. 85/2006. Art.1), alin.(2), lit. e) din Legea nr.85/2006 presupune intrarea societăţii în procedura reglementată de această lege în formă simplificată numai dacă, după dizolvare se constată că societatea se află şi în situaţia de insolvenţă. Prin urmare, fără a fi suficientă constatarea dizolvării societăţii, indiferent de cauza sa, este nevoie ca titularul cererii de deschidere a procedurii insolvenţei în formă simplificată să realizeze, în justiţie, proba insolvenţei debitorului, societate comercială aflată în stare de dizolvare şi intrată în lichidare de drept, în condiţiile legii nr. 31/1990, constând în dovedirea existenţei condiţiilor impuse de art. 3) din Legea nr 85/2006. Examinând condiţiile insolvenţei privitoare la creanţă, Curtea a subliniat că este lipsită de relevanţă directă împrejurarea că după mai bine de doi ani de la desemnarea lichidatorului, aceasta nu a finalizat demersurile de lichidare deşi la masa credală nu s-a înscris decât un creditor, în măsura în care debitorul afirmă, în baza documentelor că se află în insolvenţă, sens în care a şi depus la dosar cererea de admitere a creanţei A.V.A.S. însoţită de titlul pe care se întemeiază (contractul de credit bancar nr. 6 din 15 martie 1995 şi contractul de cesiune al creanţei nr. 720009 din 17 decembrie 1999), analiza asupra stării de insolvenţă afirmate de debitor cade în sarcina instanţei. În acest sens, Curtea a considerat ca faţă de natura creanţei şi dispoziţiile legale aplicabile, art. 1 şi 13  alin. (5) din O.U.G. nr. 51/1998, creanţă preluată de A.V.A.S. şi cerută la plata în procedura executării silite este necertă. Asfel, dreptul A.V.A.S. de a cere executarea creanţei preluate se prescrie înăuntrul unui termen de 7 ani, calculaţi de la data naşterii dreptului de a pretinde plata. Or, potrivit art. 2.3 din contractul de credit nr.6 din 15 martie 1995, dreptul de a cere executarea contractului de credit se naşte în favoara împrumutătorului Banca A., căruia i se substituie A.V.A.S. prin efectul cesiunii încheiate la 17 decembrie 1999, a început să curgă la 30 septembrie 1995, fiind stins prin prescripţia specială la 30 septembrie 2002. prin efectul împlinirii prescripţiei dreptului de a cere executarea silită obligaţia perfectă de executare a debitorului SC. T.I. SRL se transformă într-o obligaţie imperfectă, naturală, iar creanţa A.V.A.S. nu se mai poate întemeia în acest caz pe titlu, contractul de credit bancar, ale cărui efecte nu se mai produc în privinţa obligaţiei de plată a debitorului. Or, în măsura în care creanţa unicului creditor înscris la masa credală nu este decât una imperfectă, naturală şi nu mai poate fi opusă debitorului în condiţiile cerute de art. 379 C.proc.civ, ea nu se caracterizează prin certitudine, aşa încât condiţia insolvenţei care trebuia să existe în privinţa patrimoniului SC T.I. SRL, potrivit afirmaţiilor lichidatorului, nu este îndeplinită. 


În această măsură, de vreme ce nicio creanţă nu este solicitată în mod valabil spre plată împotriva debitorului aflat în lichidare, faţă de aceasta starea de insolvenţă nu poate fi constatată, situaţie în care, admiterea cererii de deschidere a procedurii în formă simplificată este lipsită de temei.


În consecinţă, Curtea a apreciat recursul nefondat şi, potrivit art. 312 C.proc.civ., l-a respins în consecinţă.








� În vederea derulării cu celeritate a procedurii de faliment


� În conformitate cu prevederile Art.11) din Legea nr.85/2006, privind procedura insolvenţei, cu modificările ulterioare.





� Conform Legii nr. 503/2004, a OG nr. 10/2004, aprobată prin Legea nr. 278/2004, din 23 iun. 2004, publicată în M.O. partea I nr.84 din 30 ian. 2004.


� Conform Legii nr. 503/2004, a OG nr. 10/2004, aprobată prin Legea nr. 278/2004, din 23 iun. 2004, publicată în M.O. partea I nr.84 din 30 ian. 2004.





� Referitor la  Legea nr. 503/2004, privind redresarea financiară şi falimentul societăţilor de asigurare a fost publicată în M.O. al României, partea I, nr. 1193/14 dec. 2004 şi a intrat în vigoare la data de 13 ian. 2005


� publicată în M.Of. al României partea I, nr.579/30 iun. 2004


� conform O.G. nr.10/2004, din 22 ian. 2004, privind instituţiile de credit, aprobată prin Legea nr. 278/2004, din 23 iun. 2004, publicată în M.Of. partea I, nr.579/30 iun. 2004 şi Legea nr.503/2004, privind redresarea financiară şi falimentul societăţilor de asigurare a fost publicată în M.Of. al României, partea I, nr. 1193/14 dec. 2004 şi a intrat în vigoare la data de 13 ian. 2005. 





� Conform Legii nr. 503/2004, privind redresarea financiară şi falimentul societăţilor de asigurare , publicată în M.O. nr. 1193 din 14 dec. 2004


� Conform Legii nr.85/2006, privind procedura insolvenţei, modificată şi completată de OUG nr.173/2008, aprobată prin Legea nr.277/2009.


�  publicată în M.Of.al României, partea I, nr.1193 din 14 dec. 2004


�  Legea nr. 503/2004, privind redresarea financiară şi falimentul societăţilor de asigurare , publicată în M.O. nr. 1193 din 14 dec. 2004, a intrat în vigoare la data de 31 ian. 2005.


� Legea nr. 85/2006, privind procedura insolvenţei, cu modificările şi completările ulterioare ale Legii nr.277/2009, de aprobare a OUG nr. 173/2008, pentru modificarea şi completarea Legii nr. 85/2006 privind procedura insolvenţei şi pentru modificarea lit. c) a art. 6) din Legea nr. 146/1997 privind taxele judiciare de timbru a fost publicată în Monitorul Oficial, Partea I, nr. 486, din 14 iulie 2009


� De exemplu, prin cererea înregistrată pe rolul Tribunalului Bucureşti, Secţia a VII-a comercială cerere de deschidere a procedurii de faliment simplificate, ridicarea dreptului de administrare al debitorului şi dizolvarea debitorului din Legea nr.85/2006, art.1), alin.(2), lit.c), pct.4), art.107), alin.(1), rap. la art.33), alin.(6), art.107), alin.(2), potrivit art.31), raportat la art.3), alin.(1), lit.a), pct.6 şi pct.12, din legea nr.85/2006, privind procedura insolvenţei, orice creditor îndreptăţit să deschidă procedura insolvenţei împotriva unui debitor prezumat în insolvenţă, a cărui creanţă certă lichidă şi exigibilă depăşeşte 45.000 lei, poate introduce la tribunal o cerere introductivă, la care va anexa documentele justificative ale creanţei şi ale actelor de constituire de garanţii. În cazul în care debitorul se încadrează în una din categoriile prevăzute la art.1), alin.92), lit. a) – h), din lege, judecătorul-sindic va pronunţa o sentinţă de deschidere a procedurii simplificate. Potrivit art.107), alin.(2), din Legea nr.85/2006, cu modificările ulterioare, prin hotărârea prin care se decide intrarea în faliment, judecătorul-sindic va pronunţa dezolvarea societăţii debitoare şi va dispune:


ridicarea dreptului de administrare a debitorului(...) Creditorul SC ”L.E.I” Bucureşti, a solicitat, în baza legii nr.85/2006, deschiderea procedurii insolvenţei împotriva debitorului SC ”S.C.M” SRL Bucureşti, care se află în stare de insolvenţă şi faţă de care deţine o creanţă certă, lichidă şi exigibilă în sumă de 48.015,72 lei, reprezentând debit neachitat, aşa cum rezultă din titlul executoriu – biletul la ordin emis de către debitor în data de 8 dec. şi scadent în 12 dec.  În susţinerea cererii, a depus înscrisuri în copie.  În conformitate cu prevederile art.33), alin.(1), din lege, cererea creditorului a fost comunicată debitorului, acesta necontestând că ar fi în încetare de plăţi.  Prin sentinţa comercială din data de 21 nov. Tribunalul Bucureşti, secţia a VII-a comercială, prin judecătorul-sindic, a admis cererea creditorului; în temeiul art.107), alin.(1), raportat la art.33), alin.(6), din Legea nr.85/2006, privind procedura insolvenţei, cu modificările ulterioare, a dispus intrarea în faliment prin procedura simplificată a debitorului. În temeiul art.107), alin.(2), din Legea nr.85/2006, privind procedura insolvenţei, a ridicat dreptul de administrare a debitorului şi a dispus dizolvarea societăţii debitoare; a desemnat lichidator, cu atribuţiile prevăzute de art.25) din lege. Pentru a hotărî astfel, judecătorul a reţinut următoarele: Conform titlului executoriu-biletul la ordin emis de debitor în data de 8 dec. şi scadent în 12 dec. debitorul SC ”S.C.M.” SRL Bucureşti, datorează creditorului SC ”L.E.I.” SRL Bucureşti suma de 48.015,72 lei, reprezentând c-valoare marfă. 


Creanţa este certă, fiind constatată din înscrisurile de la dosar, este lichidă, câtimea ei fiind determinată prin însuşi actul de creanţă, este exigibilă, deoarece termenul de plată este expirat, iar pentru plata acesteia creditorul poate obţine intervenţia coercitivă a forţei publice şi are un cuantum superior valorii prag, termen actualmente schimbat în cuantumul creanţei, conform noilor dispoziţii legale, de 30.000 lei, în conformitate cu prevederile art.3), alin.(1), pct.12, din lege. Cerinţa comercialităţii creanţei, prevăzută la art.1), alin.(1), pct.(1) şi (2), din lege este satisfăcută, întrucât pentru debitor izvorăşte din acte de comerţ. Neplata la scadenţă a creanţei este efectul incapacităţii debitoarei de a plăti datoria cu fondurile băneşti disponibile, cerinţa de încetare a plăţilor de către debitoarefiind îndeplinită deoarece durează de cel puţin 30 de zile. Astfel, sunt îndeplinite cerinţele art.33), alin.(6), raportat la art.(3), alin.(1), pct.1), lit.a), şi pct.12, din Legea nr.85/2006, cu modificările şi completările ulterioare, art.379, Cod proc. civ., art.1169, Cod civil şi art.46), Cod comercial. Sediul debitorului fiind expirat de la data de 1 apr., acesta se încadrează în una din categoriile prevăzute la art.1), alin.(2),, lit.a)-h), din lege respectiv art.1), alin.(2), lit.c), pct.4), astfel că s-a pronunţat o sentinţă de deschidere a procedurii simplificate, iar în temeiul art.107), alin.(2), din Legea nr.85/2006, privind procedura insolvenţei, cu modificările şi completările ulterioare, a fost ridicat dreptul de administrare a debitorului şi s-a dispus dizolvarea societăţii de la Oficiul registrului comerţului. 





� Conform Legii nr.85/2006, privind procedura insolvenţei, modificată şi completată de OUG nr.173/2008, aprobată prin Legea nr.277/2009.


� Conform noilor reglementări ale Legii nr.85/2006, privind procedura insolvenţei, modificată şi completată de OUG nr.173/2008, aprobată prin Legea nr.277/2009.


� Conform noului text al Legii nr.85/2006, privind procedura insolvenţei, modificată şi completată de OUG nr.173/2008, aprobată prin Legea nr.277/2009.


� De exemplu, contestaţia debitorului, modificarea tabelului definitiv al creanţelor, modificarea cererii de creanţă conform art.11) alin.(1), lit.i), şi art.75), din Legea nr.85/2006, privind procedura insolvenţei, cu modificările ulterioare. Sentinţa civilă nr.2856 din 11 dec. 2006, Tribunalul Sălaj. Prin contestaţia înregistrată în data de 13 nov. 2006, debitoarea SC “W.I.C” SRL Zimbor, prin lichidatorul “O.E.M” SPRL – Societate profesională, a solicitat modificarea tabelului definitive al creanţelor debitoarei, în sensul diminuării creanţei creditoarei SC “T.C.L” SRL de la suma de 19.191,09 lei la suma de 9.408,85 lei.  În motivarea contestaţiei se arată că, după înscrierea creanţei în tabelul definitive, lichidatorul a contestat că o parte din această sumă a fost plătită, de debitoare. Creditoarea, deşi legal citată, nu a depus întâmpinare. Asupra contestaţiei de faţă, instanţa reţine următoarele:


Prin sentinţa civilă nr.1088 din 17 iul. 2006, pronunţată de Tribunalul Sălaj, în dosarul nr. 1992/84/2006, a fost deschisă procedura insolvenţei împotriva debitoarei SC “W.I.C” SRL Zimbor. În tabelul definitiv al creanţelor, creditoarea a fost înscrisă cu suma de 19.191,09 lei. Din O.P. nr. 19, 20 şi 22 din anul 2005, rezultă că debitoarea a achitat creditoarei suma de 9.000 lei. Astfel, datoria de bază nu este de 16.550 lei ci numai de 7.550 lei. Ulterior creditoarea şi-a modificat cererea de creanţă, iar dobânzile aferente acestei sume sunt de 822,05 lei, conform fişei de calcul anexată.  Celelalte sume solicitate de creditoare nu au fost dovedite. În consecinţă, în baza art.11), alin.(1), lit.i) şi a art.75) din Legea nr. 85/2006, privind procedura insolvenţei, modificată şi completată ulterior, urmeayă a se admite cererea debitoarei SC “W.I.C” SRL Zimbor, prin administratorul judiciar “O.E.M” SPRL – Societate profesională, dispunându-se modificarea tabelului definitive al creanţelor debitoarei, în sensul că SC “T.C.L” SRL va fi înscrisă cu o creanţă în valoare de 9.408,95 lei, creanţă chirografară. 





În ceea ce priveşte depăşirea termenului de formulare a declaraţiei de creanţă, decădere din drepturi conform art. 62), 76) din Legea nr. 85/2006, potrivit art. 76) din Legea nr. 85/2006, titularul de creanţe anterioare deschiderii procedurii care nu depune cererea de admitere a creanţelor până la expirarea termenului prevăzut la art.62) alin.(1), lit. b), este decăzut, cât priveşte creanţele respective, din mai multe drepturi, printre care şi cel de a-şi realiza creanţele împotriva debitorului. Tribunalul Bucureşti, Secţia a VII-a comercială,  încheiere din 19 decembrie 2006, prin cererea înregistrată pe rolul Tribunalului Bucureşti, secţia a VII-a comercială sub nr. 23911/3/2006, creditorul A.F.P. sector 3 a solicitat deschiderea procedurii împotriva debitorului SC “Z” SRL Bucureşti, care se află în stare de insolvenţă şi faţă de care deţine o creanţă bugetară certă, lichidă şi exigibilă în sumă de 27.895 lei. În susţinerea cererii, a depus înscrisuri, în copie. Prin sentinţa comercială nr. 1945 din 5 septembrie 2006, Tribunalul Bucureşti secţia a VII-a comercială, prin judecătorul-sindic, a admis cererea creditorului; în temeiul art. 107) alin.(1) raportat la art. 33) alin. (6), în referire la art. 1) alin. (2) lit. e) din Legea nr. 85/2006, a dispus intrarea în faliment prin procedura simplificată a debitorului; în temeiul art. 107 alin. (2) din Legea nr. 85/2006 privind procedura insolvenţei a ridicat dreptul de administrare al debitorului şi a constatat că debitorul este dizolvat de drept, conform art. 30 din Legea nr. 359/2004. Faţă de conţinutul ofertelor de la dosar, a desemnat lichidator judiciar pe dl. P.D.C., care va îndeplini atribuţiile prevăzute de art. 25) din lege, cu o remuneraţie de 1.500 lei din averea debitorului şi 8 % din valoarea bunurilor lichidate. A fixat următoarele termene limită: b) termenul limită pentru inregistrarea cererii de admitere a creanţelor asupra averii debitorului- 24 octombrie 2006; c) termenul de verificare a creanţelor, de întocmire, afişare şi comunicare a tabelului preliminar de creanţe- 7 noiembrie 2006; d) termenul de definitivare a tabelului creanţelor- 21 noiembrie 2006; e) data primei şedinţe a adunării generale a creditorilor -10 noiembrie 2006. În termenul stabilit, creditorul A. F. P. Sector 3 a depus la dosar cerere de admitere a creanţei, solictând înscrierea în tabelul obligaţiilor debitorului cu suma de 28.909 lei, dobânzile şi penalităţile fiind calculate până la data de 5 septembrie 2006, data deschiderii procedurii.  Cu această sumă, creditorul a fost înscris în tabelul definitiv al obligaţiilor debitorului, afişat la uşa instanţei la 21 noiembrie 2006. Potrivit art.76) din Legea 85/2006, cu excepţia cazului în care notificarea deschiderii procedurii s-a făcut cu încălcarea dispoziţiilor art.7), titularul de creanţe anterioare deschiderii procedurii, care nu depune cererea de admitere a creanţelor până la expirarea termenului prevăzut la art. 62), alin. (1) lit. b), este decăzut, cât priveşte creanţele respective, din următoarele drepturi: dreptul de a participa şi de a vota în cadrul adunării generale a creditorilor; dreptul de a participa la distribuirile de sume în cadrul reorganizării şi falimentului; dreptul de a-şi realiza creanţele împotriva debitorului sau a membrilor ori asociaţilor cu răspundere nelimitată ai persoanei juridice debitoare, ulterior închiderii procedurii, sub rezerva ca debitorul să nu fi fost condamnat pentru bancrută simplă sau frauduloasă ori să nu i se fi stabilit răspunderea pentru efectuarea de plăţi ori transferuri frauduloase(...). în cauză, nu numai că notificarea deschiderii procedurii nu s-a făcut cu încălcarea dispoziţiilor art.7), dar creditorul A. F. P. sector 3, autorul cererii introductive, a formulat în termenul stabilit declaraţie de creanţă, prin care a solicitat majorarea creanţei stabilită iniţial cu accesoriile calculate până la deschiderea procedurii. Întrucât pentru diferenţa dintre suma solicitată, prin precizarea la declaraţia de creanţă depusă la 5 decembrie 2006 - 649.684 lei – şi suma solicitată prin cererea de admitere a creanţei formulată la 24 octombrie 2006 - 28.909 lei - sumă cu care creditorul figurează în tabelul definitiv al obligaţiilor debitorului, creditorul A. F. P.sector 3 a formulat declaraţie de creanţă după expirarea termenului prevăzut la art. 62) alin. (1) lit. b) din lege, va decădea creditorul din drepturile prevăzute de art.76) pct.1)-3) din Legea nr. 85/2006.


�Conform Legii nr.85/2006, privind procedura insolvenţei, modificată şi completată de OUG nr.173/2008, aprobată prin Legea nr.277/2009, publicată în M.O. al României, partea I, din 14 iul. 2009.





�Regulamentul privind modul de desfăşurare a cursurilor de formare profesională continuă a judecătorilor şi atestare a rezultatelor obţinute a fost publicat în M. Of. al României, partea I nr.816 din 8 sept. 2005.


�Regulamentul privind modul de desfăşurare a cursurilor de formare profesională continuă a judecătorilor şi atestare a rezultatelor obţinute a fost publicat în M. Of. al României, partea I nr.816 din 8 sept. 2005 iar cursurile sunt organizate de cître Institutul Naţional al Magistraturii.





� Legea nr. 303/2004 privind statutul judecătorilor, cu modificările şi completările ulterioare


� publicat în M. Of. al României, partea I, nr.816 din 8 sept. 2005.


� Cursurile de formare profesională continuă se organizează de Institutul Naţional al Magistraturii în baza unui program anual, aprobat de Consiliul Superior al Magistraturii, la propunerea Consiliului ştiinţific al Institutului Naţional al Magistraturii. Programul de formare profesională continuă cuprinde domeniile şi temele de formare.


� Prin Regulamentul privind modul de desfăşurare a cursurilor de formare profesională continuă a judecătorilor şi atestare a rezultatelor obţinute , publicat în M. Of. al României, partea I nr.816 din 8 sept. 2005.


� În acest sens, Institutul Naţional al Magistraturii coordonează activitatea de pregătire profesională continuă descentralizată, conform prevederilor regulamentului.


� Legea nr.381/2010, privind introducerea concordatului preventiv şi a mandatului ad-hoc.


� M. Of. al României, partea I, din data de 14 iul. 2009


� În conformitate cu  Art. 1541) - Legea nr.277/2009, de aprobare a O.U.G. nr.173/2008, aintrat în vigoare după publicarea ei în M. Of. al României, partea I, din data de 14 iul. 2009. 


� În conformitate cu  Art. 1542) - Legea nr.277/2009, de aprobare a O.U.G. nr.173/2008, aintrat în vigoare după publicarea ei în Monitorul Oficial al României, partea I, din data de 14 iul. 2009. 





� Modificată de OUG nr. 173/2008 şi aprobată prin Legea nr. 277/2009.


� În conformitate cu prevederile Art.17), lit.b), din Legea nr.85/2006, privind procedura insolvenţei, cu modificările şi completările ulterioare ale OUG nr.173/2008, aprobată de Legea nr.277/2009.


� Art.13) şi 14) din Legea nr.85/2006, privind procedura insolvenţei, cu modificările şi completările ulterioare ale OUG nr.173/2008, aprobată de Legea nr.277/2009.


� Legea nr.85/2006, privind procedura insolvenţei, cu modificările şi completările ulterioare ale OUG nr.173/2008, aprobată de Legea nr.277/2009.


� Legea nr.85/2006, privind procedura insolvenţei, cu modificările şi completările ulterioare ale O.U.G. nr.173/2008, aprobată de Legea nr.277/2009





� În cazul cererii de deschidere a procedurii formulată de debitor–procedura simplificată conform art.27), art.107), alin.(2), din Legea nr.85/2006, Tribunalul Bucureşti, secţia a VII-a comercială a decis astfel: Potrivit art.27) în Legea nr.85/2006, privind procedura insolvenţei, 


Debitorul aflat în stare de insolvenţă este obligat să adreseze tribunalului o cerere pentru a fi supus dispoziţiilor prezentei legi, în termen de maxim 30 de zile de la apariţia stării de insolvenţă;


Va putea să adreseze tribunalului o cerere pentru a fi supus dispoziţiilor prezentei legi şi debitorul în cazul căruia apariţia stării de insolvenţă este iminentă; Cererea debitorului va fi însoţită de actele prevăzute la art.28), alin.(1), lit. a) – l) din lege. Nu pot formula cerere de reorganizare judiciară debitorii, persoane juridice care în ultimii 5 ani, precedenţi hotărârii de deschidere a procedurii, au mai fost supuşi unei asemenea proceduri. 


Dacă debitorul este în stare de insolvenţă, cereera este însoţită de o parte din actele prevăzute la art.28), alin.(1) din Legea nr.85/2006, prin declaraţia prevăzută la art.28), alin.(1), lit.h), acesta îşi arată intenţia de a intra în procedura de faliment, iar dacă într-un interval de 5 ani, anterior formulării cererii introductive nu a mai fost supus procedurii insolvenţei, judecătorul-sindic va admite cererea şi va pronunţa o hotărâre de deschidere a procedurii simplificate. Potrivit art.107), alin.(2) din Legea nr.85/2006, prin hotărârea prin care se decide intrarea în faliment, judecătorul-sindic va pronunţa o hotărâre de dizolvare a societăţii debitoare şi va dispune:ridicarea dreptului de administrare a debitorului.


Astfel, tribunalul Bucureşti, secţia a VII-a comercială, admite cererea de dizolvare a debitoarei SC ” E-E” SRL În temeiul art. 1) alin. (2) lit. e) şi art 107) alin (1) rap. la art. 32) alin. (1) din Legea nr 85/2006 privind procedura insolvenţei, dispune intrarea în faliment prin procedura simplificată a debitorului. În temeiul art 107), alin. (2) Legea nr 85/2006 privind procedura insolvenţei, ridică dreptul de administrare al debitorului. Constată dizolvarea debitoarei anterior formulării cererii. Interzice administratorilor societăţii debitoare înstrăinarea acţiunilor ori părţilor sociale sau de interes deţinute la aceasta şi dispune indisponibilizarea acestora în registrele speciale de evidenţă sau în conturile înregistrate electronic. 


Dă dispoziţie tuturor băncilor la care debitorul are disponibil în conturi să nu dispună de acestea fară un ordin al judecatorului-sindic sau al lichidatorului judiciar, obligaţia de înştiinţare a băncilor revenindu-i lichidatorului judiciar. 


Dispune sigilarea bunurilor din averea debitorului şi trimiterea de notificări tribunalelor din alte judeţe în care debitoarea are bunuri în vederea sigilării, în sarcina lichidatorului judiciar. Stabileşte termen de maxim 10 zile de la data notificării deschiderii procedurii falimentului de predare a gestiunii averii de la debitor către lichidator, împreună cu lista actelor şi operaţiunilor efectuate până la deschiderea procedurii. Dispune întocmirea şi predarea către lichidatorul judiciar, în termen de maxim 10 zile de la intrarea în faliment, a unei liste cuprinzand numele şi adresele creditorilor şi toate creanţele acestora, cu indicarea celor născute după data introducerii cererii de deschidere a procedurii. Fixează următoarele termene limită: a) termenul limită pentru înregistrarea cererii de admitere a creanţelor asupra averii debitorului-4 nov. 2008; b) termenul de verificare a creanţelor, de întocmire, afişare şi comunicare a tabelului preliminar de creanţe: 17 nov. 2008; c) termenul de definitivare a tabelului creanţelor: 2 dec. 2008; d) data primei şedinţe a adunării generale a creditorilor: 24.11.2008. Numeşte lichidator judiciar pe “E – I” SPRL care va îndeplini atribuţiile prevăzute de art. 25) din lege. Pune în vedere lichidatorului judiciar prevederile art 252) din Legea nr. 31/1990, republicată şi dispune îndeplinirea formalităţilor privind menţionarea la registrul comerţului a reprezentanţilor permanenţi ai săi. În temeiul art 109) alin. (1) rap la art 32), alin. (2) din Legea nr.85/2006 privind procedura insolvenţei, dispune ca lichidatorul judiciar să trimită o notificare, în condiţiile art 61), alin (3) din lege, privind intrarea debitorului în procedura falimentului prin procedura simplificată, ridicarea dreptului de administrare şi dizolvarea acestuia, tuturor creditorilor menţionaţi în lista depusă de debitor în conformitate cu art 35) rap. la art 28) alin 1 lit c), debitorului şi oficiului registrului comerţului sau, după caz, registrului societăţilor agricole ori registrului asociaţiilor şi fundaţiilor în care debitorul este înmatriculat, pentru efectuarea menţiunii, instanţelor judecătoreşti în a căror jurisdicţie se află sediul declarat la registrul comerţului, şi tuturor băncilor unde debitorul are deschise conturi, în vederea aplicării prevederilor art 36) din lege. Pune în vedere lichidatorului judiciar judiciar să întocmească un raport de activitate amănunţit , în sensul art 59), alin (1) din lege şi să-l depună la dosarul cauzei până la următorul termen de judecată. În temeiul art 4) din Legea nr.85/2006, privind procedura de insolvenţă, dispune deschiderea de către debitor a unui cont la o unitate bancară din care vor fi suportate cheltuielile aferente procedurii, în termen de 2 zile de la notificarea deschiderii procedurii; în caz de neîndeplinire a atribuţiei, contul va fi deschis de către lichidatorul judiciar. Eventualele disponibilităţi băneşti vor fi păstrate într-un cont special de depozit bancar. Fixează termen pentru continuarea procedurii la 13 ian. 2009, C.3, ora 9,00. Definitivă. Cu recurs, în termen de 10 zile de la comunicare.


                        Comentariu:


                        Cazul se referă la deschiderea procedurii simplificate de faliment a unei societăţi, care a solicitat dizolvarea, lichidarea şi radierea de la Oficiul Registrului Comerţului. Dacă cererea este legal timbrată, soluţia este simplă, respectiv, judecătorul-sindic va pronunţa o hotărâre de dizolvare, de deschidere a procedurii simplificate de faliment, urmată de lichidarea sociatăţii şi radierea de la O.R.C. din raza tribunalului unde este înregistrată societatea.


Hotărârea este definitivă şi executorie, putând fi atacată cu recurs în timp de 10 zile de la comunicar. Din practica judiciară în materie de faliment, în asemenea situaţii hotărârea de deschidere a procedurii este rar atacată cu recurs, aşadar, odată deschisă procedura simplificată, procedura îşi va urma cursul firesc până la lichidare şi radiere de la ORC.


Nu este aceeaşi situaţie cu deschiderea procedurii simplificate de faliment împotriva unei societăţi în baza Legii nr.359/2004, care presupune deschiderea procedurii în baza art. 271, ind.(1) din Legea nr. 31/1990, cu modificările şi completările ulterioare, raportată la art.1), alin.(2), lit.d), din Legea nr.85/2006, şi art.1), alin.(2), lit.e), din Legea nr. 85/2006, privind procedura insolvenţei, în care instanţa reţine cauza în pronunţare, pe procedura simplificată, întrucât, în conformitate cu prevederile art. 271) din Legea nr. 31/1990, lichidatorul judiciar desemnat de judecătorul delegat de la ORC, are obligaţia să solicite deschiderea procedurii prevăzute de Legea nr. 85/2006, dacă debitoarea este în stare de insolvenţă. Pentru că debitorul nu a putut fi identificat, la sediul declarat al societăţii, care a fost dizolvată prin încheierea judecătorului delegat la ORC, instanţa reţine cauza în pronunţare pe deschiderea procedurii simplificate de faliment. Aceasta ar fi soluţia firească, însă nu toate instanţele de judecată procedează în acest mod, întrucât unele instanţe consideră neîndeplinită condiţia de intrare în faliment,  neputând fi dovedită starea de insolvenţă a debitoarei. Dacă ar fi să ne referim însă la Art.58), alin (2) din Legea nr.31/1990, privind societăţile comerciale, ”(2) Prin hotărârea judecătorească de declarare a nulităţii se vor numi şi lichidatorii societăţii.” se înţelege că odată dizolvată, societatea va trebui lichidată, fiind un punct de vedere corect şi eficient pentru acele societăţi dizolvate de drept. Poate că o reglementare suplimentară ar face să dispară controversele şi să se aplice imediat după radiere şi lichidarea societăţilor de acest gen.





� În conformitate cu prevederile art.81), alin.(1) din Legea nr. 85/2006, cu modificările şi completările ulterioare. 


� Dacă debitorul a fost dizolvat anterior formulării cererii introductive, se va deschide procedura simplificată precum în sentinţa civilă din 21 dec. a Tribunalului Maramureş. Creditoarea D.G.F.P. Maramureş a solicitat deschiderea procedurii de faliment împotriva debitoarei SC ”H.T.T.S.R.” SRL Baia Mare. În motivarea cereri se arată că societatea datorează Bugetului de stat suma de 31.045 lei, creanţa fiind certă lichidă şi exigibilă. Se menţionează deasemenea că societatea a fost dizolvată conform Legii nr.359/2004 şi se susţine că art.260) din Legea nr. 31/1990, republicată, republicată, prevede faptul că lichidarea societăţii trebuie terminată în cel mult 3 ani de la data dizolvării, iar potrivit alin.(4), ”lichidarea nu liberează pe asociaţi şi nu împiedică deschiderea procedurii de falimenta societăţii.”Examinând cererea, judecătorul-sindic constată următoarele:debitoarea nu a contestat starea de insolvenţă potrivit art.33), alin.(2), din Legea nr. 85/2006; din înscrisurile depuse la dosar de către creditoare, respectiv titluri executorii şi note de constatare, reiese că debitoarea datorează creditoarei suma de 31.045 lei, reprezentând debite către Bugetul de stat, societatea debitoare nemaifăcând plăţi în ultimele 30 de zile;  neplata la scadenţă a creanţei este efectul incapacităţii de plată a datoriilor cu fonduri băneşti disponibile, cerinţa de încetare a plăţilor de către debitoare fiind îndeplinită, deoarece durează de cel puţin 30 de zile. Debitoatrea a fost dizolvată în baza art.30) din Legea nr.259/2004.Potrivit art.260), alin.(4), din Legea nr.31/1990, republicată, privind societăţile comerciale, lichidarea nu împiedică deschiderea procedurii de faliment a societăţii. Astfel, dizolvarea unei societăţi nu împietează asupra posibilităţii judecătorului-sindic de a dispune deschiderea procedurii falimentului, ca procedură concursuală şi colectivă la care participă toşi creditorii. Potrivit art.1), alin.(2), din Legea nr.85/2006, privind procedura insolvenţei, cu modificările şi completările ulterioare, procedura simplificată se aplică debitorilor aflaţi în insolvenţă, care se încadrează în una dintre categoriile înscrise la lit.e) şi f). În condiţiile în care debitoarea din prezenta cauză a fost dizolvată anterior formulării cererii introductive, potrivit Legii nr.359/2004, aceasta se înscrie în prevederile art.1), alin.(2), lit.e), din Legea nr.85/2006. Potrivit art.3), pct.25), din aceeaşi lege, procedura simplificată reprezintă procedura în care debitorul îşi îndeplineşte una din condiţiile prevăzute la art.1), alin.(2) adică intră direct în procedura falimentului, fie odată cu deschiderea procedurii insolvenţei, fie după o perioadă de observaţie de max. 60 de zile. În cazul de faţă ne aflăm în prima situaţie prevăzută de textul de lege sus-menţionat, astfel încât se va dispune deschiderea procedurii insolvenţei în formă simplificată, trecerea debitoarei la procedura falimentului şi numirea lichidatorului judiciar. Comentariu:  Dacă debitoarea a fost dizolvată anterior deschiderii procedurii de insolvenţă, judecătorul-sindic va dispune deschiderea procedurii în forma simplificată, trecerea directă la procedura falimentului şi numirea lichidatorului judiciar. 


� Recursurile se vor judeca de către Curţile de apel


� Cerere de  deschidere a procedurii, verificarea condiţiilor, contestaţiile şi ridicarea dreptului debitorului de administrare, se judecă printr-o singură sentinţă. Legea nr.85/2006, art.31, art.33, alin.(2) şi (4), art. 47 alin.(1). Tribunalul Bucureşti, Scţia a VII-a comercială, sentinţa din 5 decembrie 2007, potrivit art.31) raportat la art.3) alin. (1) pct. 1) lit.a), pct.6) şi pct.12) din Legea nr.85/2006, orice creditor îndreptăţit să solicite deschiderea procedurii împotriva unui debitor în insolvenţă, a cărui creanţă, de cel puţin 10.000, este certă, lichidă şi exigibilă, poate introduce la tribunal o cerere introductivă, la care va anexa documentele justificative ale creanţei şi ale actelor de constituire de garanţii.Potrivit art.33) alin.(2) şi (4) din Legea nr.85/2006:  ”În termen de 10 zile de la primirea copiei, debitorul trebuie fie să conteste, fie să recunoască existenţa stării de insolvenţă. Dacă debitorul contestă starea de insolvenţă, iar contestaţia sa este ulterior respinsă, el nu va mai avea dreptul să solicite reorganizarea judiciară. (4) Dacă judecătorul-sindic stabileşte că debitorul este în stare în stare de insolvenţă, îi va respinge contestaţia şi va deschide, printr-o sentinţă, procedura generală, situaţie în care un plan de reorganizare poate fi formulat numai de către administratorul judiciar sau de către creditorii deţinând împreună sau separat minimum 20% din valoarea masei credale şi numai dacă aceştia işi exprimă intenţia de a depune un plan în termenul prevăzut la art.59) alin. (1), respectiv la art. 60) alin.(2).


Potrivit art.47), alin.(1) din Legea nr.85/2006: ”Deschiderea procedurii ridică debitorului dreptul de administrare- constând în dreptul de a-şi conduce activitatea, de a-şi administra bunurile din avere şi de a dispune de acestea, dacă acesta nu şi-a declarat, în condiţiile art.28) alin. (1) lit. h) sau, dupa caz, art.33) alin. (6), intenţia de reorganizare”. 


prin cererea înregistrată pe rolul tribunalului Bucureşti, Secţia a VII-a comercială, creditorul SC ”V.S.R.” SRL a solicitat, în temeiul Legii nr.85/2006, deschiderea procedurii insolvenţei debitorului SC ”W.R.” SRL, care se află în stare de insolvenţă şi faţă de care deţine o creanţă certă, lichidă şi eligibilă în sumă de 40.613,34 lei.Conform art.33 alin.(1) din Legea nr.85/2006, cererea creditorului a fost comunicată debitorului, acesta contestând starea de insolvenţă. Asfel, prin contestaţia depusă la data de 27 octombrie, debitorul a solicitat respingerea cererii ca nefondată, nefiind în stare de insolvenţă, litigiul dintre părţi fiind urmarea înţelesului contradictoriu al contractului încheiat, pe care a refuzat să-l execute în forma în care se găseşte. Prin sentinţa comercială din 28 noiembrie, Tribunalul Bucureşti, secţia a VII-a comercială, prin judecătorul-sindic, a respins, ca nefondată, contestaţia debitorului; în temeiul art.33) alin.(4) din Legea nr.85/2006 privind procedura insolvenţei, a deschis procedura generală împotriva debitorului; în temeiul art.47) din lege, a ridicat debitorului, dreptul de administrare- constând în dreptul de a-şi conduce activitatea, de a-şi administra bunurile din avere şi de a dispune de acestea; a desemnat un administrator judiciar cu atribuţiile art.20) din lege, a dispus luarea primelor măsuri. Pentru a hotărî astfel, judecătorul-sindic a reţinut următoarele:  În baza contractului nr.121 din 15 iulie, creditorul a închiriat debitorului echipament Xerox şi a emis facturile nr. 1245969 din 30 noiembrie, reprezentând rata 5 echipament DC12 plus copii adiţionale, factura nr. 1246173 din 6 ianuarie, reprezentând rata 6 echipament DC12 plus copii adiţionale, factura nr. 1246213 din 30 ianuarie, reprezentând rata 7 echipament DC12 plus copii adiţionale, factura nr. 326892 din 2 martie, reprezentând rata 8 echipament DC12 plus copii adiţionale şi factura nr. 3269346 din 5 aprilie, reprezentând rata 9 echipament DC12 plus copii adiţionale. Valoarea totală a celor 5 facturi este de 19.272,45 lei, însă factura nr. 1245969 din 30 noiembrie a fost achitată parţial, rămânând un rest de plată de 3.836,79 lei, debitul principal fiind astfel de 16.436,40 lei. Contractul a fost semnat de către reprezentantul debitorului, având aplicată ştampila acestuia, iar cele 5 facturi fiscale au fost acceptate la plată de către debitor, astfel că nu poate fi reţinută apărarea debitorului cu privire la refuzul plăţii datorită inţelesului contradictoriu al contractului. Potrivit art. d.1 din convenţia părţilor, în cazul nerespectării termenului de plată, creditorul va factura penalităţi în valoare de 0,4% pentru fiecare zi de întârziere, calculate la valoarea neachitată la termenul convenit. Creditorul nu a indicat modul de calcul a penalităţilor solicitate, astfel că suma de 21.306,67 lei nu poate fi reţinută. Din înscrisurile de la dosar şi din contestaţia debitorului rezultă însă că debitorul arecunoscut, prin pricesul verbal din 26 iunie, debitul restant ca fiind 18.856,36 lei, mai mare decât suma de 16.436,40 rezultată din cele cinci facturi fiscale. Încetarea de plăţi faţă de creditorul care a formulat cererea introductivă se prezintă ca o prezumţie legală, ce poate fi răsturnatădoar de debitorul care face dovada că are sume de bani disponibile în patrimoniu, ceea ce nu s-a probat în speţă.  Mai mult, starea de insolvenţă a debitorului a fost recunoscută de către acesta prin adresa trimisă creditorului la 13 iulie, în care a arătat că nu este în măsură să achite, din fonduri proprii, debitul.Creanţa în sumă de 18.856,36 lei este certă, fiind constatată prin înscrisurile de la dosar, este lichidă, câtimea ei fiind actul de creanţă, este exigibilă, deoarece termenul de plată a expirat, iar pentru plata acesteia creditorul poate obţine intervenţia coercitivă a forţei publice  şi are un cuantum superior valorii prag de 10.000 lei prevăzută la art.3) alin. (1) pct. 12 din lege. Cerinţa comercialităţii creanţei prevăzută de art. 1) alin.(1) pct. 1 şi alin.(2) din lege este satisfăcută, întrucât pentru debitor izvorăşte din acte de comerţ. Neplata la scadenţă a creanţei este efectul incapacităţii debitoarei de a plăti datoria cu fondurile băneşti disponibile, cerinţa de încetare a plăţilor de către debitoare fiind îndeplinită deoarece durează de cel puţin 30 de zile.Asfel sunt îndeplinite dispoziţiile art. 33) alin. (4) raportat la art. 3) alin.(1) pct.1 lit.a), pct.6) şi pct.12) din Legea nr.85/2006, art. 379) Cod proc. civ., art.1169) Cod civ. şi art. 46) Cod com.Debitorul nu şi-a declarat intenţia de reorganizare în condiţiile art.33) alin.(6) din lege, astfel că nu mai are dreptul, potrivit art.33) alin.(2) teza a II-a din Legea nr.85/2006, să solicite reorganizarea judiciară, considerent în raport cu care, în temeiul art.47) din lege, a fost ridicat debitorului dreptul de administrare-constând în dreptul de a-şi conduce activitatea, de a-şi administra bunurile din avere şi de a dipune de acestea. 


                         Întrucât creanţa izvorăşte din acte de comerţ, este certă lichidă şi exigibilă, având o vechime mai mare de 30 de zile, fiind recunoscută de debitoarea care nu şi-a declarat în termenul legal intenţia de reorganizare, judecătorul-sindic va pronunţa o hotărâre de deschidere a procedurii de insolvenţă, urmând ca ulterior, după depunerea de către administratorul judiciar desemnat a Raportului de activitate, să decidă asupra formei în care va fi continuată procedura.   


determinată prin însuşi 





� În contestaţia stării de insolvenţă, insuficienţa disponibilităţilor financiare pentru a face faţă datoriilor conform sentinţei civile din 13 decembrie – Tribunalul Maramureş, judecătorul-sindic,  constată că Banca “E.I.R.E” SA Bucureşti, prin cererea înregistrată în data de 6 oct. a solicitat să se constate insolvenţa debitoarei SC ”K.L.T.” SRL baia mare, pentru neplata la scadenţă a sumei de 212.534,01 euro datorată la data de 31 aug. În motivarea cererii, creditoarea a arătat că a acordat un credit de 240.000 euro pârâtei prin Contractul nr.11DRS/ 5oct. care a fost reziliat în data de 14 iun anul următor. Împrumutul a fost declarat scadent şi exigibil. Cererea de mai sus a fost comunicată debitoarei la data de 12 oct. În termen legal de 10 zile de la comunicare, prevăzut de art.33), alin.(2), din Legea nr.85/2006, privind procedura insolvenţei, debitoarea a formulat contestaţie, înregistrată în 19 oct. Prin încheiere de şedinţă s-a dispus conexarea contestaţiei la dosarul de insolvenţă. Debitoarea contestatoare a susţinut că cererea creditoarei a fost prematur introdusă, deoarece nu au expirat cele 30 de zile de la data scadenţei de plată a primei rate la care debitoarea s-a obligat prin convenţia de plată, încheiată în data de 30 aug. Cele 30 dezile ar fi expirat în data de 7 oct. dar acţiunea a fost formulată înainte de această dată.   Începând cu data de 29 sept. şi până la sfârşitul formulării contestaţiei s-a achitat echivalentul în lei a sumei de 30.634 euro. Debitoarea a mai susţinut că are o cifră de afaceri, potrivit bilanţului din 30 iun. de peste 28 miliarde, şi un profit net de peste 18 miliarde, situaţie în cere nu poate fi considerată a fi în insolvenţă. În altă ordine de idei s-a mai susţinut că creditoarea nu a depus diligenţele necesare scoaterii din C.R.B. (centrala riscurilor bancare) a societăţii, făcând imposibilă contractarea de noi credite. Creditoarea s-a opus admiterii contestaţiei, susţinând, în esenţă că debitoarea a interpretat eronat clauzele convenţiei de plată încheiate între părţi.Contestaţia debitoarei nu este întemeiată. Este de neconceput faptul că banca petentă, a acordat contestatoarei un împrumut pe care aceasta nu l-a rambursat în condiţiile prevăzute în contract, motiv pentru care contractul de credit a fost reziliat. Rezilierea nu face obiectul litigiului, chiar dacă debitoarea a criticat demersul creditoarei de a rezilia contractul de credit, aceasta din urmă acceptând o eşalonare a rambursării sumei de 213.983,57 euro prin convenţia de plată din data de 30 aug. Din convenţia de mai sus rezultă textual că prima rată de 111.ooo euro trebuia ”plătită imediat ce se semnează convenţia.”  Termenul ”imediat” a fost şi el precizat ca fiind data de 7 sept. Neplata primei rate de 110.000 euro la data de 7 sept. potrivit art.3.5 din convenţie, atrage rezilierea de drept a acesteia fără punere în întârziere şi fără intervenţia instanţei judecătoreşti. Rezultă din cele de mai sus că efectele eşalonării rambursării creanţei convenite de părţi nu se mai produc în urma neplăţii primei rate, cu alte cuvinte toată suma de 213.983,57 euro, minus plăţile făcute ulterior datei închiderii convenţiei, a devenit scadentă. ştergerea debitului din evidenţele centralei riscurilor bancare, nu este o condiţie pentru plata primei rate, o asemenea obligaţie fiind asumată de către creditoare. La punctul 3.3 din convenţie, banca s-a obligat să depună toate diligenţele în vederea ştergerii debitului, dar a apreciat că o va face potrivit Regulamentului B.N.R. nr.4/2004, la care contestatoarea nu face nici o referire în sensul că nu ar fi respectate.


Din folosirea cuvântului ”diligenţe” rezultă fără echivoc că această obligaţie nu este una de rezultat. Nu este prevăzut în textul convenţiei că aceasta ar intra în vigoare numai după scoaterea debitoarei din evidenţele C.R.B. Debitoarea nu are disponibilităţi financiare ca să facă faţă plăţii datoriei de mai sus, faptul că desfăşoară o activitate profitabilă neavând relevanţă în ceea ce priveşte insolvenţa.  Fiind îndeplinite condiţiile legale, se va respinge contestaţia debitoarei, se va admite cererea creditoarei şi, în temeiul art.33), alin.(4), din Legea nr.85/2006, privind procedura insolvenţei, cu modificările şi completările ulterioare, se va constata că debitoarea este în stare de insolvenţă şi se va deschide procedura insolvenţei împotriva ei. În consecinţă se vor dispune măsurile imediate prevăzute de lege. 


                        Comentariu: Insuficienţa lichidităţilor şi îndeplinirea celorlalte condiţii în vederea deschiderii procedurii de insolvenţă, conduce la constatarea că trebuie pronunţată hotărârea deschiderii procedurii de insolvenţă de către judecătorul-sindic, cu toate consecinţele ulterioare stabilite de legislaţia în vigoare. 





� În conformitate cu noile modificări ale legii şi conf. art.21, alin(1) din Legea nr. 277/2009, de aprobare a O.U.G. nr. 173/2008


� Legea nr.85/2006, privind procedura insolvenţei, cu modificările şi completările ulterioare ale OUG nr.173/2008, aprobată de Legea nr.277/2009.





� În conformitate cu noile modificări ale legii şi conf. Art.54, alin(1) din Legea nr. 277/2009, de aprobare a O.U.G. nr. 173/2008


� Nedepunerea informaţiilor prevăzute de art.44) din Legea nr.85/2006. Art.54) şi art.107), alin.(1), par.D) din Legea nr.85/2006, privind procedura insolvenţei, conduc la intrarea debitorului în faliment prin procedura simplificată, precum în sentinţa comercială din 15 dec. a Tribunalului Gorj, secţia comercială. Astfel, prin sentinţa din 8 sept. a Tribunalului Gorj, secţia comercială, devenită irevocabilă, s-a deschis procedura insolvenţei debitoarei SC ”G.A.G.” SRL Târgu Jiu, fiind numit administrator judiciar Societatea profesională ”B.V.C.” SPRL Târgu Jiu. Prin raportul depus de administratorul judiciar s-a propus, în conformitate cu prevederile art.54), din Legea nr.85/2006, privind pracedura insolvenţei, intrarea debitoarei în faliment prin procedura simplificată, întrucât ea se încadrează în criteriile prevăzute la art.1), alin.(2), lit.b), c), e), şi h) din Legea nr.85/2006, în sensul că actele constitutive sau documentele contabile nu pot fi găsite şi nici administratorul societăţii debitoare nu poate fi găsit. Astfel, demersul efectuat de administratorul judiciar în vederea depunerii informaţiilor prevăzute de art.44) din lege a eşuat, administratorul debitoarei neconformându-se acestor prevederi legale. S-a concluzionat de către administratorul judiciar că administratorul debitoarei nu a prezentat actele contabile prevăzute de art.28), alin.(1), lit.b), c), e), şi h) în termenul prevăzut de lege, deşi avea obligaţia de a pune la dispoziţia acestuia toate informaţiile cerute, toate informaţiile apreciate ca necesare, cu privire la activitatea şi averea sa, precum şi lista cuprinzând plăţile şi transferurile patrimoniale făcute de el în cele 120 de zile anterioare deschiderii procedurii.S-au anexat în acest sens la Raport, notificările privind propunerea de intrare în faliment prin procedura simplificată, transmisă creditoarei A.F.P. Târgu Jiu şi debitoarei SC ”G.A.G.” SRL Târgu Jiu. Concret, s-a concluzionat că sunt îndeplinite prevederile art.1), alin(2), din legea nr.85/2006, privind procedura insolvenţei, cu modificările şi completările ulteruioare, ca urmare s-a propus intrarea în faliment prin procedura simplificată a debitoarei SC ”G.A.G.” SRL. Propunerea de intrare în procedura simplificată, cu consecinţa intrării în faliment, a fost notificată creditoarei A.F.P. Gorj, care a depus cererea introductivă, deasemenea şi debitoarei, propunere care a fost supusă dezbaterii părţilor, creditoarea A.F.P. Gorj fiind de acord cu aceasta. Administratorul debitoarei nu s-a prezentat, nu şi-a manifestat în nici un mod poziţia faţă de această propunere şi nu a depus informaţiile solicitate de administratorul judiciar. Astfel, se constată că sunt întrunite cerinţeleart.54), din lege, urmând a se aproba raportul administratorului judiciar şi de a decide intrarea în faliment a debitoarei, în condiţiile art.107), alin.(1), par.D), cu toate consecinţele pe care le implică această procedură. Se constată că sunt îndeplinite condiţiile deschiderii procedurii falimentului, potrivit art.107), alin.(1), par.D), ca unică soluţie pentru satisfacerea creanţelor creditorilor.


                        Comentariu: Administratorul debitoarei nu s-a prezentat, nu şi-a manifestat în nici un mod poziţia faţă de această propunere şi nu a depus informaţiile solicitate de administratorul judiciar cu toate că legea dispune altfel. Judecătorul-sindic va dispune în acest sens intrarea în procedura simplificată şi va decide asupra propunerii lichidatorului de antrenare a răspunderii materiale a fostului administrator al debitoarei.





� În conformitate cu noile modificări ale legii şi conf. Art.21, alin(1) din Legea nr. 277/2009, de aprobare a O.U.G. nr. 173/2008


� Cererea creditorului de deschidere a procedurii insolvenţei, începerea procedurii insolvenţei în formă simplificată, conform art.33) alin.(6), din Legea nr.85/2006, privind procedura insolvenţei, modificată şi completată de Sentinţa comercială din 13 dec. a tribunalului comercial Cluj, judecătorul-sindic, constată că cererea formulată în data de 30 oct. de creditoarea A.F.P. Cluj, având ca obiect deschiderea procedurii insolvenţei, a fost comunicată debitoarei SC ”F.T.R.” SRL în data de 23 nov. şi că nu s-a formulat contestaţie, potrivit art.33), alin.(6), din Legea nr.85/2006. Constată că debitoarea se află în încetare de plăţi, stare de fapt dovedită cu titlurile executorii prezentate. Constată deasemenea că debitoarea are o creanţă certă, lichidă şi exigibilă în cuantum de 54.546 lei şi că firma este în dizolvare judiciară, conform art.237) din Legea nr.31/1990. În temeiul art.1), alin.(2), lit.c), pct.4), art1), alin92), lit.e), din Legea privind procedura insolvenţei, dispune începerea procedurii insolvenţei în formă simplificată a debitoarei SC ”F.T.R.” SRL, numeşte administrator provizoriu Societatea profesională ”E.C.T.” SPRL, stabilind în sarcina sa de a depune la dosar un raport asupra cauzelor şi împrejurărilor care au dus la apariţia insolvenţei debitoarei, cu menţionarea persoanelor cărora le-ar fi imputabilă, conform art.54) din lege, dispune efectuarea notificărilor conform art.61) şi 109), din Legea nr.85/2006, privind procedura insolvenţei. În baza art.18), alin.(1), din Legea nr.85/2006, dispune deasemenea, de către adunarea generală a asociaţilor debitoarei, a administratorului special în vederea reprezentării intereselor asociaţilor. Stabileşte în sarcina administratorului special obligaţia de a pune la dispoziţia lichidatorului toate informaţiile cerute cu privire la activitatea debitoarei, precum şi lista cuprinzând plăţile şi transferurile patrimoniale făcute cu 120 de zile anterior deschiderii procedurii. 


Dă dispoziţie tuturor băncilor la care debitoarea are disponibil în conturi să nu dispună de acestea fără ordinul lichidatorului, sub sancţiunea prevăzută de Legea nr.85/2006,. În baza art.61) din Legea nr.85/2006, dispune notificarea de către lichidator a intrării în procedura simplificată debitoarei, asociaţilor, creditorilor, Oficiului Registrului Comerţului, pentru efectuarea de menţiuni, precum şi publicarea în Buletinul procedurilor de insolvenţă. În temeiul art.113) din Legea privind procedura insolvenţei, dispune sigilarea bunurilor din averea debitoarei şi îndeplinirea celorlalte operaţiuni de lichidare.  În baza art.62), alin.(1), lit.b), din Legea nr.85/2006, fixează termenul limită pentru depunerea creanţelor la data de 19 ian. În baza art.62), alin.(1), lit.c), din Legea nr.85/2006, fixează termenul limită pentru depunerea creanţelor, data de 9 febr. În baza art.62), alin.(1), lit.d), din Legea nr. 85/2006, privind procedura insolvenţei, fixează termenul pentru soluţionarea eventualelor contestaţii şi pentru afişarea tabelului definitiv consolidat al creanţelor la data de 2 mart. În baza art.62), alin.(1), lit.e), din Legea nr.85/2006, fixează data şedinţei adunării creditorilor la data de 13 febr. Dispune în sarcina lichidatorului obligaţia de a depune rapoarte lunare privind modul de îndeplinire a atribuţiilor sale, cu justificarea cheltuielilor, la data de 20 a lunii. Stabileşte termen pentru examinarea stadiului procedurii la data de 24 ian. orele 11,00.  


                        Comentariu: Judecătorul-sindic constată că debitoarea se află în încetare de plăţi, stare de fapt dovedită cu titlurile executorii prezentate. Constată deasemenea că debitoarea are o creanţă certă, lichidă şi exigibilă, situaţie în care dispune deschiderea procedurii de insolvenţă, numind administratorul judiciar în vederea întocmirii unui raport amănunţit privind cauzele şi împrejurările care au condus la starea de insolvenţă şi arătând deasemenea persoanele cărora le-ar fi imputabilă această stare.


� Cererea lichidatorului de radiere a ipotecilor, reprezintă o măsură premergătoare lichidării fiind eliberarea de sarcini ope legis conform art.53), din Legea nr.85/2006, privind procedura insolvenţei, cu modificările şi completările ulterioare. În încheierea comercială din 29 nov. a Trbunalului Cluj – secţia comercială se prevede că la data de 29 apr. în dosarul de insolvenţă deschis la tribunalul Cluj, secţia comercială, a fost deschisă procedura insolvenţei împotriva debitoarei SC ”P.E.P.” SRL Petroşani, fiind desemnat administrator judiciar Societatea profesională ”E.C.M.” SPRL Deva. Ulterior, prin încheierea Tribunalului Hunedoara, s-a dispus deschiderea procedurii de faliment faţă de debitoare, fiind desemnat lichidator judiciar Societatea profesională ”E.C.M.” SPRL Deva. În urma admiterii cererii de strămutare formulate de către asociatul majoritar al debitoarei, SC ”G.T.T.” SRL, dosarul de faliment a fost strămutat la tribunalul comercial Cluj, cu păstrarea actelor îndeplinite de instanţă înainte de strămutare. Prin raportul de activitate înregistrat la dosar, lichidatorul judiciar a învederat judecătorul-sindic faptul că a urmat procedura prevăzută de art.118) din Legea nr.85/2006, privind procedura insolvenţei, în ceea ce priveşte activul imobiliar ”Abator situat în Haţeg” aflat în patrimoniul debitoarei, acesta fiind vândut către SC ”S.V.S.” SRL Haţeg pentru suma de 1.345.000 lei plus TVA, în această sumă fiind inclus şi preţul bunurilor mobile aflate în incinta abatorului. S-a învederat şi faptul că, Contractul de vânzare – cumpărare pentru imobilul constând în construcţii şi teren a fost autentificat la data de 22 nov., solicitându-se ca, în conformitate cu prevederile art.53) din Legea nr.85/2006, privind procedura insolvenţei, cu modificările şi completările ulterioare, să se dispună radierea din C.F. nr.359 Sântămărie Orlea, aferent activului valorificat al sarcinilor înscrise sub C5,6,7 şi B9, cumpărătorul neputându-şi înscrie dreptul dobândit decât în urma unei dispoziţii exprese a judecătorului-sindic, în sensul radierii acestor sarcini. Analizând cererea formulată, judecătorul-sindic urmează a o admite în conformitate cu prevederile art.53) din Legea nr.85/2006, privind procedura insolvenţei, cu modificările şi completările ulterioare, dispunându-se radierea din C.F. 395 Sântămărie Orlea a următoarelor sarcini instituite asupra imobilelor cu nr. topografic 333/b/1/1a/1, 333/b/1/1a/2 şi 333/b/1/1a/3, respectiv ce au făcut obiectul Contractului de vânzare – cumpărare încheiat cu SC ”S.V.S.” SRL Haţeg. 


-C5- BCR Sucursala Judeţeană Hunedoara – Deva – ipotecă pentru suma de 400.000 euro, plus dobânzi şi comisioane şi interdicţie de înstrăinare şi grevare;


-C6- Primăria oraşului Haţeg – ipotecă pentru suma de 32.871,4.758 lei;


-C7- A.F.P. Petroşani – sechestru pentru suma de 119.7862,3.098 lei plus dobânzi în valoare de 3.891.969.969 lei plus penalităţi în cuantul de 86.218,8.426 lei;-B9 – notarea începerii procedurii de faliment.


Comentariu: Radierea ipotecilor este măsura corectă luată de judecătorul-sindic în această situaţie, având în vedere prevederile art.53) din lege. 





� Legea nr.85/2006, privind procedura insolvenţei, cu modificările şi completările ulterioare ale OUG nr.173/2008, aprobată de Legea nr.277/2009.


� În conformitate cu noile modificări ale legii şi conf. Art. 59) şi 60) din Legea nr. 277/2009, de aprobare a O.U.G. nr. 173/2008


� Cererea reprezentantului acţionarilor de înlocuire a lichidatorului judiciar, conform art. 16) şi art.22) alin.(3), din Legea nr.85/2006, privind procedura insolvenţei, cu modificările şi completările ulterioare. În încheierea comercială din 30 nov. a tribunalului Cluj – secţia comercială, prin cererea formulată de către H.G. în calitate de reprezentant al acţionarilor SC ”C.M.I.” SA Brăila, s-a solicitat în temeiul art.26), alin.(3), din Legea nr.85/2006, înlocuirea lichidatorului judiciar Societatea profesională ”E.L.M.”SPRL, întrucât aceasta nu îşi exercită sau îşi exercită cu rea-credinţă atribuţiile stabilite de lege în sarcina sa. În concret, a fost invocată lipsa de profesionalism a lichidatorului, întrucât, ca urmare a formulării unei plângeri penale din partea debitoarei, a schimbat evaluatorul iniţial cu un al doilea evaluator, în condiţiile în care primul stabilise ca preţ de vânzare a activelor debitoarei suma de aproximativ 300 USD, apreciindu-se că această desemnare a celui de-al doilea evaluator nu a fost decât un pretext pentru a scăpa de primul raport de evaluare, care subevaluase în mod grosolan şi abuziv activele SC ”C.M.I.” SA Brăila. S-a arătat că este incorectă atitudinea lichidatorului de a solicita cu orice preţ instituirea răspunderii personale a administratorilor, atâta vreme cât până la această dată nu s-a srtabilit pasivul societăţii rămas neacoperit după închiderea procedurii de lichidare judiciară. De asemenea s-a apreciat ca incorectă, abuzivă şi nelegală solicitarea lichidatorului de instituire a răspunderii personale a administratorilor SC ”C.M.I.” SA Brăila, atâta vreme cât la dosarul cauzei este depusă decizia penală nr.90/R/17 febr. a Curţii de apel Cluj, prin care se stabileşte cu autoritate de lucru judecat, că administratorii debitoarei nu se fac vinovaţi de niciuna din faptele încriminate de art.137), alin.(1), lit.a), din Legea nr.64/1995, republicată. În conformitate cu dispoziţiile art.22), alin.(3), din Legea nr.85/2006, act normativ care abrogă Legea nr.64/1995, republicată, cu modificările şi completările ulterioare, în orice stadiu al procedurii, judecătorul-sindic, din oficiu sau la cererea comitetului creditorilor,  pentru motive temeinice, poate înlocui lichidatorul judiciar printr-o încheiere motivată, încheierea de înlocuire pronunţându-se în Camera de consiliu, de urgenţă,


cu citarea lichidatorului judiciar şi a Comitetului creditorilor. Cu respectarea dispoziţiilor legale mai sus citate, judecătorul-sindic a dispus citarea lichidatorului şi a Comitetului creditorilor, comitet constituit din SC ”A.T.” SA, A.V.A.S. Bucureşti, şi C.M. Brăila, în conformitate cu prevederile art.16) din Legea nr. 85/2006. Faţă de actuala reglementare a legii în vigoare, la data soluţionării cererii se impune a se face precizarea că, în conformitate cu prevederile art.26), alin.(3), şi (4), din Legea nr.64/1995, republicată, cu modificările şi completările ulterioare, în orice stadiu al procedurii, pentru motive temeinice, judecătorul-sindic avea posibilitatea să dispună, prin încheiere, înlocuirea administratorului judiciar sau a lichidatorului, iar în vederea adoptării acestei măsuri menţionate la alin.(3), urmau să fie citaţi în Cameră de consiliu, lichidatorul şi comitetul creditorilor. Actuala reglementare nu conferă calitate procesuală activă reprezentantului acţionarilor de a formula o astfel de cerere de înlocuire a lichidatorului, însă faţă de împrejurarea că cererea a fost formulată sub imperiul vechii legi, şi aceasta nu distingea între persoanele îndreptîţite să formuleze o astfel de cerere, judecătorul-sindic apreciază că se impune soluţionarea pe fond a cererii. Din dispoziţiile art.22), din actuala reglementare a legii rezultă că înlocuirea lichidatorului poate fi făcută numai din motive temeinice. Analizând motivele invocate de către reprezentantul acţionarilor, judecătorul-sindic urmează să le respingă şi să respingă şi cererea de înlocuire a lichidatorului, raportat la următoarele considerente: Referitor la lipsa de profesionalism a Societăţii profesionale ”E.L.” SPRL, desemnată să îndeplinească atribuţiile lichidatorului judiciar în cadrul procedurii insolvenţei, privind debitoarea SC ”C.M.I.” SA Brăila, lipsa de profesionalism care s-ar concretiza în solicitarea lichidatorului de a seefectua un nou raport de evaluare, în vederea înlăturării raportului iniţial, efectuat de SC ”E” SRL, judecătorul-sindic apreciază că această solicitare nu denotă lipsa de profesionalism, ci dimpotrivă, solicitarea s-a făcut în scopul maximizării averei debitoarei, pentru a fi respectate dispoziţiile legele în vigoare, referitoare la evaluarea imobilelor, şi valorificarea acestora. Considerentele care au stat la baza efectuării unei noi lucrări de evaluare au constat în aceea că de la prima evaluare a imobilului ce se află în patrimoniul debitoarei, a trecut un interval de aproximativ 10 luni, astfel încât, cu luarea în considerare a tendinţei generale existente la nivel naţional de creştere a preţului imobilelor, s-a apreciat că noua evaluare este oportună, fiind respectată întru totul dispoziţiile art.114) din lege. De altfel, şi creditorii, care sunt direct interesaţi în acoperirea pasivului debitoarei, au apreciat că o nouă reevaluare se impune. Legalitatea deciziei lichidatorului nu mai poate fi pusă la îndoială, întrucât judecătorul-sindic s-a pronunţat în sensul luării în considerare a celui de-al doilea raport de evaluare, dispunând ca efectuarea valorificării bunurilor debitoarei să se facă pornind de la preţul de strigare stabilit în conformitate cu acest raport de evaluare, iar încheierea pronunţată de judecătorul-sindic a fost recurată şi menţinută prin decizia Curţii de apel Cluj, pronunţată în data de 7 nov. În ceea ce priveşte cel de-al doilea motiv de înlocuire a lichidatorului, invocat de către reprezentantul acţionarilor, se impune a se preciza că formularea cererii de angajare a răspunderii de către lichidator şi analizarea incidenţei dispoziţiilor art.138 din Legea nr.85/2006, respectiv art.137), din Legea nr.64/1995, republicată, cu modificările şi completările ulterioare, erau unele dintre obligaţiile stabilite în sarcina lichidatorului ori a administratorului judiciar de lege, acesta având printre atribuţii şi aceea de a analiza cauzele şi împrejurările care au dus la starea de insolvenţă şi a identifica persoanele care se fac vinovate de ajungerea în această stare a debitoarei. Împrejurarea că lichidatorul a formulat un raport şi şi-a exprimat punctul de vedere cu privire la eventuala angajare a răspunderii personale a organelor de conducere ale societăţii debitoare, nu reprezintă un abuz şi nu denotă rea-credinţă, din contră, fiind o obligaţie pe care legea o stabileşte în sarcina sa. De altfel, judecătorul-sindic a stabilit că soluţionarea unor eventuale cereri de angajare a răspunderii personale, urmează să se facă doar după ce va fi cunoscut cu certitudine pasivul debitoarei rămas nerecuperat, apreciindu-se că în această modalitate vor fi respectate dispoziţiile legale.  Referitor la susţinerea exprimată în cuprinsul cererii de înlocuire a lichidatorului, în sensul că atitudinea lichidatorului este incorectă, abuzivă şi nelegală, întrucât s-a solicitat instituirea răspunderii personale a administratorilor debitoarei în condiţiile în care există o hotărâre penală care stabileşte cu autoritate de lucru judecat că aceştia nu se fac vinovaţi de niciuna din faptele incriminate de art.137), alin.(1), lit.a), din Legea nr.64/1995, republicată, trebuie precizat faptul că formularea unei cereri de angajare a răspunderii nu presupune şi admiterea acesteia în mod obligatoriu de către judecătorul-sindic, soluţionarea acesteia urmând a se face îbn contradictoriu, părţile având posibilitatea să-şi exprime poziţia procesuală şi să invoce excepţii ori să propună probe în dovedirea celor susţinute. Faţă de cele reţinute mai sus, judecătorul-sindic apreciază că nu există motive temeinice de înlocuire a lichidatorului, astfel încât cererea formulată de reprezentantul acţionarilor urmează să fie respinsă ca nefondată. 


Comentariu: Referitor la susţinerea exprimată în cuprinsul cererii de înlocuire a lichidatorului, în sensul că atitudinea lichidatorului este incorectă, abuzivă şi nelegală, întrucât s-a solicitat instituirea răspunderii personale a administratorilor debitoarei în condiţiile în care există o hotărâre penală care stabileşte cu autoritate de lucru judecat că aceştia nu se fac vinovaţi de niciuna din faptele incriminate, faţă de cele reţinute, judecătorul-sindic apreciază că nu există motive temeinice de înlocuire a lichidatorului, astfel încât cererea formulată de reprezentantul acţionarilor urmează să fie respinsă ca nefondată.  Hotărârea judecătorului-sindic este justă.  





� Vezi site-ul www.anevar.ro


� Legea nr.85/2006, privind procedura insolvenţei, cu modificările şi completările ulterioare ale OUG nr.173/2008, aprobată de Legea nr.277/2009


� Ref. la deschiderea procedurii insolvenţei, condiţii şi numirea lichidatorului judiciar, conform art.1), alin.(2), lit.c), pct.4 din Legea nr.85/2006, judecătorul-sindic va dispune, prin sentinţă, intrarea în faliment în formă simplificată, dacă este dizolvată, potrivit relaţiilor comunicate de Registrul Comerţului. Prin această sentinţă se mai dispune şi numirea lichidatorului judiciar. Lichidatorul judiciar se numeşte provizoriu de judecătorul-sindic, în condiţiile dispoziţiilor art.11) alin.(1) lit.c) raportat la art.19) alin.(1) din Legea nr.85/2006, până la confirmarea ori, după caz, înlocuirea sa de către adunarea creditorilor. Totodată i se stabileşte şi un onorariu provizoriu, care poate fi însă negociat în adunarea creditorilor. Dizolvarea unei societăţi nu impietează asupra posibilităţii judecătorului-sindic de a dispune deschiderea procedurii falimentului, ca procedură concursuală şi colectivă la care participă toţi creditorii. Tribunalul Bucureşti, Secţia comercială, Sentinţa nr.2005 din 8 septembrie 2006. Astfel, prin cererea înregistrată la Tribunalul Bucureşti - Secţia a VII-a comercială, sub nr.23419/3/2006, la data de 19 iulie 2006, creditorul A.F.P. sector 4, a solicitat deschiderea procedurii prevăzută de legea nr.64/1995 împotriva debitoarei SC ”C” SRL. În motivarea cererii, s-a arătat că instituţia-creditoare are împotriva debitoarei o creanţă certă, lichidă şi exigibilă în sumă de 13.506 lei, potrivit notei de constatare nr. 20766669 din 19 iunie 2006. În drept, au fost invocate dispoziţiile Legii nr.64/1995. s-au depus la dosarul cauzei următoarele acte: nota de constatare nr. 20766669 din 19 iunie 2006, somaţia nr.2055029 din 1 iulie 2002 eliberată de creditoare, titlul executoriu nr.2096/2002, somaţia nr.2069287/2003, titlul executoriu nr.1865/2005, titlul executoriu nr 1864/2005, titlul executoriu nr. 1863/2005, somaţie nr.207123/2005, somaţie nr.2069287/2003, titlul executoriu nr.3898/2003, adresa de înfiinţare a popririi nr.2027789/2003 către B.C.R., proces-verbal nr.2082161/2002 privind comunicarea somaţiei, relaţii eliberate de O.R.C.B. de pe lângă tribunalul Bucureşti privitoare la sediul şi asociaţii debitoarei.Analizând actele şi lucrările dosarului, instanţa reţine următoarele:Potrivit notei de constatare nr.20766669 din 19 iunie 2006, debitoarea datorează creditoarei suma de 13.506 lei impozit pe profit, impozit pe salarii, TVA, dobânzi şi penalităţi de întîrziere. Au fost întocmite titluri executorii nr.1865/2005, nr.1864/2005, nr.1863/2005, nr.2096/2002, iar debitoarea a fost somată pentru achitarea creanţei conform somaţiilor nr. 2055029 din 1 iulie 2002, nr.2069287/2003, nr.207123/2005, nr.2069287/2003, şi a procesului-verbal nr.2082161/2002 privind comunicarea somaţiei.Pe calea executării silite, creditoarea nu a reuşit să-şi recupereze creanţa, iar prin nota de constatare menţionată au fost actualizate accesoriile creanţei, în sensul că au fost calculate şi dobânzi şi penalităţi de întârziere.Prin urmare, creditoarea are împotriva debitoarei o creanţă certă, lichidă şi exigibilă, în sensul art.379) Cod proc.civ. al cărei cuantum exact urmează a se stabili în urma analizei creanţei pe care urmează a o efectua administratorul judiciar.Din relaţii eliberate de O.R.C.B. de pe lângă Tribunalul Bucureşti rezultă ca debitoarea a fost dizolvată în baza art.30), din Legea nr.359/2004. Potrivit art.260) alin.(4) din Legea nr.31/1990 privind societăţile comerciale, dizolvarea nu împiedică deschiderea procedurii de faliment a societăţii. Prin urmare, dizolvarea unei societăţi nu impietează asupra posibilităţii judecătorului-sindic de a dispune deschiderea procedurii falimentului, ca procedură concursuală şi colectivă la care participă toţi creditorii.Potrivit art.1) alin. (2) din legea nr. 85/2006 privind procedura insolvenţei, procedura simplificată se aplică debitorilor aflaţi în insolvenţă, care se încadrează în una din categoriile înscrise la lit. a)-f). Or, debitoarea din prezenta cauză se înscrie în prevederile de la lit.e), în sensul că societatea a fost dizolvată anterior formulării cererii introductive.Potrivit art.3) alin.(1) pct.25) din aceeaşi lege, procedura simplificată reprezintă procedura în care debitorul care îndeplineşte una din condiţiile prevăzute la art.1) alin. (2) intră direct în procedura falimentului, fie odată cu deschiderea procedurii insolvenţei, fie după o perioadă de observaţie de maximum 60 de zile. Se va numi lichidatorul judiciar Societatea profesională  ”I.G.C”  cu ofertă la dosarul cauzei în raport de prevederile art.19) din Legea nr.85/2006 şi ale art.11), alin (1) lit.c) din aceeaşi lege, potrivit cu care judecătorul-sindic trebuie să ţină seama de ofertele depuse la dosar de către practicienii în insolvenţă; acest lichidator judiciar a depus la dosarul cauzei atât dovada calităţii de practică în insolvenţă, cât şi dovada asigurării de răspundere profesională şi, în plus, a arătat că disponibilitatea sa de timp şi resurse umane şi faptul că posedă suport logistic pentru a-şi îndeplini sarcinile ce-i revin în calitate de administrator judiciar în cauza de faţă.Totodată, se vor fixa termenele limită pentru depunerea declaraţiilor de creanţă, întomirea tabelului preliminar şi a tabelului definitiv.Se va fixa termen pentru continuarea procedurii la 10 noiembrie 2006. 


Comentariu: Judecătorul-sindic constată că lichidatorul judiciar a depus la dosarul cauzei atât dovada calităţii de practică în insolvenţă, cât şi dovada asigurării de răspundere profesională şi, în plus, a arătat că disponibilitatea sa de timp şi resurse umane şi faptul că posedă suport logistic pentru a-şi îndeplini sarcinile ce-i revin în calitate de administrator judiciar în cauza de faţă, urmând a numi administratorul judiciar î vederea continuării procedurii. 





desemnarea unui lichidator judiciar de către creditorii care deţin cel puţin 50% din valoarea totală a creanţelor şi înlocuirea lichidatorului judiciar provizoriu, conform art.19), alin. (2) şi art.22) din Legea nr.85/2006. La tribunalul Bucureşti, Secţia a VII-a comercială, prin încheierea din 8 noiembrie 2006 şi potrivit dispoziţiilor art.19), alin.(2) din Legea nr.85/2006 la recomandarea comitetului creditorilor, în cadrul primei şedinţe a adunării creditorilor sau ulterior, creditorii care deţin cel puţin 50 % din valoarea totală a creanţelor pot decide desemnarea unui administrator/lichidator judiciar, stabilindu-i remuneraţia. Înlocuirea lichidatorului judiciar poate fi dispusă numai de către judecătorul-sindic, din oficiu, sau la cererea comitetului creditorilor pentru motive temeinice, potrivit art. 22 din legea insolvenţei. Asupra cererii de înlocuire a lichidatorului judiciar, judecătorul-sindic reţine următoarele: La termenul de judecată din 20 septembrie 2006, creditoarea SC “O” SA a solicitat instanţei sa depună în sarcina lichidatorului judiciar convocarea adunării creditorilor în vederea confirmării sau nu în funcţie a lichidatorului judiciar desemnat de judecătorul-sindic. La data de 3 noiembrie 2006 a avut loc adunarea creditorilor, având ca ordine de zi confirmarea lichidatorului judiciar desemnat de judecătorul-sindic. Creditoarea SC “O” SA a prezentat o cerere de schimbare a lichidatorului judiciar SC “R.R.A.L” SRL cu lichidatorul SC “B.E” SRL. În cadrul adunării creditorilor legal constituită, fiind prezenţi creditori ale căror creanţe însumate reprezentau 59,3% din valoarea totală a creanţelor s-a votat pentru schimbarea lichidatorului judiciar de către creditorii deţinând 54,63% din totalul creanţelor, restul creditorilor prezenţi votând împotrivă. În consecinţă, lichidatorul judiciar desemnat de judecătorul-sindic, în condiţiile art. 11din Legea nr.64/1995 republicată a apreciat că s-a hotărât schimbarea sa, solicitând instanţei sa ia act de hotârârea adunării creditorilor din data de 3 noiembrie 2006. Judecătorul-sindic a reţinut că potrivit dispoziţiilor art. 19), alin.(2) din Legea nr. 85/2006 la recomandarea comitetului creditorilor, în cadrul primei şedinţe a adunării creditorilor sau ulterior, creditorii care deţin cel puţin 50% din valoarea totală a creanţelor pot decide desemnarea unui administrator/lichidator judiciar, stabilindu-i şi remuneraţia. Creditorii pot decide să confirme administratorul judiciar sau lichidatorul desemnat provizoriu de către judecătorul-sindic. Raportat la dispoziţiile menţionate, creditorii care deţin cel puţin 50% din valoarea totală a creanţelor pot decide desemnarea unui lichidator judiaciar şi nu înlocuirea lichidatorului judiciar desemnat de către judecătorul-sindic, anterior intrării în vigoare a legii nr. 85/2006. Înlocuirea lichidatorului judiciar poate fi dispusă numai de către judecătorul-sindic, din oficiu, sau la cererea comitetului creditorilor pentru motive temeinice, potrivit art.22) din legea insolvenţei, în speţă dedusă judecăţii nefiind incidente aceste dispoziţii legale. Pentru aceste considerente, judecătorul sindic a respins cererea de schimbare a lichidatorului judiciar SC “R.R.A.L” SRL, creditorii care deţin cel puţin 50% din valoarea totală a creanţelor neavând legitimare să voteze pentru schimbarea lichidatorului judiciar, ci pentru desemnarea unui lichidator judiciar. În aceste condiţii, instanţa a pus în vedere lichidatorului judiciar SC “R.R.A.L” SRL să convoace adunarea creditorilor pentru discutarea menţinerii actualului lichidator judiciar sau desemnarea ca lichidator judiciar în cauză a SC B.E. SRL, creditorii urmând să facă propuneri şi pentru desemnarea preşedintelui comitetului creditorilor.





Atribuţiile lichidatorului judiciar şi înlocuirea lichidatorului judiciar, conform art.22), alin. (2), art. 25) din Legea nr.85/2006, şi O.U.G. nr. 86/2006. Tribunalul Bucureşti, Secţia VII-a comercială, în încheiere din 20 decembrie 2006, a decis că: 


“Întârzierile cauzate prin atitudinea culpabilă a lichidatorului judiciar care a lipsit nejustificat la termenele de judecată şi nu a procedat la valorificarea bunurilor societăţii debitoare au avut drept consecinţă blocarea procedurii insolvenţei şi împiedicarea relizării creanţelor.” Sistemul procesual reglementat prin Legea nr. 85/2006 cuprinde dispoziţii ce asigură desfăşurarea cu celeritate a procedurii, nerespectarea termenelor acordate şi a obligaţiilor stabilite de către instanţă constituie o încălcare gravă a principiului celerităţii, fapt ce impune aplicarea măsurii înlocuirii lichidatorului judiciar. Asupra cererii creditorilor de înlocuire a lichidatorului judiciar G.I. judecătorul-sindic reţine următoarele: La termenul de judecată din 27 septembrie 2006, lichidatorul judiciar desemnat pentru administrarea procedurii de insolvenţă a debitoarei SC “B.W” SRL a lipsit, depunând cerere pentru imposibilitate de prezentare, fără însă a face dovada în acest sens şi fără a depune la dosar raportul de activitate cuprinzând descrierea modalităţii în care şi-a îndeplinit atribuţiile, potrivit art. 21 din Legea nr. 85/2006. La termenul de judecată din 15 noiembrie 2006, la strigarea cauzei, lichidatorul judiciar a lipsit din nou fără a depune raportul de activitate menţionat anterior, situaţie faţă de care creditorii A.F.P. sector 3 şi G.F., secţia Suceava au solicitat instanţei înlocuirea lichidatorului judiciar, motivată şi de împrejurarea încălcării principiului celerităţii şi neîndeplinirea obligaţiilor stabilite de lege şi de judecătorul-sindic. După strigarea cauzei, s-a prezentat lichidatorul judiciar care a depus un raport de activitate, totuşi, analizând raportul întocmit judecătorul-sindic constată că lichidatorul judiciar nu a dat curs niciunei dispoziţii din cele fixate la termenul precedent în sarcina sa, împrejurare faţă de care instanţa apreciază ca prin menţinerea acestui lichidator judiciar se încalcă principiul celerităţii impus de legea insolvenţei, prin prejudicierea interesol creditorilor. Astfel, instanţa reţine că deşi începând cu termenul de judecată din 17 mai 2006, i s-a pus în vedere lichidatorului judiciar să procedeze la identificarea, inventarierea şi sigilarea tuturor bunurilor din averea debitoarei, inclusiv autovehiculele, să completeze raportul asupra cauzelor care au dus la apariţia stării de insolvenţă a societăţii debitoare cu analiza principalilor indicatori economici, aşa cum rezultă din bilanţurile contabile, să întreprindă demersuri pentru valorificarea imobilului din comuna C., judeţul Neamţ, instanţa reţine că nici până în prezent lichidatorul nu a dat curs acestor dispoziţii (doar pentru termenul de judecată de astăzi a făcut dovada efectuării publicităţii pentru valorificarea imobilului) limitându-se să propună în cuprinsul rapoartelor de activitate activităţile pe care urma să le întreprindă în sensul arătat, astfel încât propunerile formulate în concluziile raportului de activitate nr.7 (întocmit pentru termenul de judecată din 21 iunie 2006) se regăsesc şi în raportul de activitate nr. 9 întocmit pentru termenul de judecată din 15 noiembrie 2006. Pentru considerentele expuse, reţinând că lichidatorul judiciar nu şi-a dus la îndeplinire atribuţiile conferite de legea insolvenţei prin art.25), cu trimitere la dispoziţiile O.U.G. nr. 86/2006, precum şi cele stabilite în sarcina sa de către judecătorul-sindic, fiind astfel încălcat principiul celerităţii prevăzut la art 5 din lege, instanţa, urmează să admită cererea creditorilor şi în temeiul art. 22 alin. (2) din legea insolvenţei, să dispună înlocuirea lichidatorului judiciar G.I. cu un alt practician în insolvenţă ales în mod aleatoriu din Tabloul U.N.P.I.R., respectiv SC “B.F.J.C.G” SRL. În motivare, în fapt, a arătat în esenţă, că acesta nu şi-a îndeplinit atribuţiile prevăzute în sentiţa de deschidere a procedurii, nu a întocmit raportul de activitate conform art.56 din Legea nr.64/1995, nu a nodificat deschiderea procedurii către toţi creditorii, nu a convocat adunarea creditorilor şi nici nu a prezentat dovada că ar fi solicitat relaţii de la Primărie, Biroul de Carte funciară şi Administraţia Financiară cu privire la debitor şi administratorul acestuia.În drept, a invocat dispoziţiile art.26), alin.(3) şi 26), alin.(5) din Legea nr. 64/1995.Pentru soluţionarea cererii de înlocuire a administratorului judiciar, judecătorul-sindic a acordat termen la 14 februarie 2006, în Camera de Consiliu. Administratorul judiciar a solicitat respingerea cererii, ca neîntemeiată, întrucât a îndeplinit atribuţiile prevăzute în sentinţa de deschidere a procedurii, a făcut investigaţii la Administraţia Financiară în vederea obţinerii relaţiilor cu privire la activitatea societăţii debitoare şi i s-au comunicat două bilanţuri contabile, iar menţiunea cu privire la deschiderea procedurii împotriva debitorului s-a făcut la data de 5 decembrie 2005. Prin încheierea de şedinţă din Camera de Consiliu din 14 februarie 2006, Tribunalul Bucureşti, secţia a VII-a comercială, a admis cererea şi a dispus înlocuirea administratorului judiciar D.I. cu SC “A.&A.C.” SRL.Pentru a pronunţa această hotărâre, judecătorul-sindic a reţinut următoarele: Prin sentinţa comercială nr.1144 din 7 iunie 2005, Tribunalul Bucureşti, secţia a VII-a comercială a deschis procedura reorganizării judiciare şi falimentului împotriva debitorului SC “C.A.I.” SRL Bucureşti; a numit administrator judiciar pe dl. D. i. cu atribuţiile prevăzute de art.24) din lege şi conducerea în tot a activităţii debitorului; a dat dispoziţie tuturor băncilor la care debitorul are disponibil în conturi să nu dispună de acestea fără un ordin al judecătorului-sindic sau al administratorului/lichidatorului judiciar, obligaţia de înştiinţare a băncilor revenindu-i administratorului/lichidatorului judiciar; a pus în vedere administratorului judiciar să întocmească un raport de activitate amănunţit, în sensul art.56) din lege şi să-l depună la dosarul cauzei până la următorul termen de judecată, iar în situaţia în care nu îi sunt furnizate informaţiile prevăzute de art. 33) alin.(1) lit b), c), d), e) şi h) din lege să procedeze conform art.40) din lege. A stabilit următoarele termene limită: pentru înregistrarea cererii de admitere a creanţelor la 7 august 2005, pentru verificarea creanţelor, întocmirea, comunicarea şi afişarea tabelului preliminar al creanţelor la 6 septembrie 2005, pentru definitivarea tabelului creanţelor la 4 octombrie 2005 şi prima adunare a creditorilor la 11 octombrie 2005; a atras atenţia administratorului judiciar asupra dispoziţiilor art.76) şi 77) din Legea nr.64/1995 republicată şi a dispus ca acesta să le ducă la îndeplinire; în baza art.19 alin.(4) şi art.38 alin.(1), raportat la art.75) şi 76) din lege, a dispus notificarea deschiderii procedurii către toţi creditorii din lista depusă de debitoare în condiţiile art.33 sau 39 din lege sau întocmită în condiţiile art.40) din lege, către debitor, ORC Bucureşti, asociaţi sau reprezentantul acestora, notificare ce se va efectua de către administratorul judiciar; în baza art.75), alin.(3) din Legea nr.64/1995, republicată, a dispus publicarea notificării într-un ziar de largă circulaţie, pe cheltuiala averii debitorului, în sarcina administratorului judiciar.Potrivit dispoziţiilor art.11), lit. c) cu aplicarea art.26), alin.(3) din Legea nr.64/1995, republicată, în orice stadiu al procedurii, în sensul că nu a întocmit, în termenul prevăzut de art.56) din lege, un raport de activitate amănunţit asupra cauzelor şi împrejurărilor care au dus la apriţia insolvenţei debitoarei, nu a notificat creditorul SC “O.D.” SRL deschiderea procedurii, iar la ORC menţiunea s-a făcut abia la 5 decembrie 2005.Pentru aceste considerente, a emis cererea creditorului şi a dispus înlocuirea administratorului judiciar D.I. cu SC “A&A.C” SRL, desemnat conform ordinii prevăzută în secţiunea a II-a a Tabelului al UNPIR.�


Comentariu: Neîndeplinirea obligaţiilor prevăzute de lege, în sensul că nu a întocmit, în termenul prevăzut de art.56) din lege, un raport de activitate amănunţit asupra cauzelor şi împrejurărilor care au dus la apriţia insolvenţei debitoarei, dar nici nu a notificat creditoarea privind deschiderea procedurii insolvenţei, a dus la schimbarea justificată a lichidatorului. 





� Calitatea de creditor în procedură şi contractul de cesiune de creanţă. Prin decizia C.A. Bucureşti, Secţia a VI-a comercială, decizia nr. 423 R din 19 martie 2009, în conformitate cu prevederile art.33) al convenţiei de credit s-a modificat contractul nr.4 din 15 aprilie 2004, modificare înţeleasă ca având în vedere conduita asumată de părţi în executarea acestuia, adică drepturile şi obligaţiile asumate de părţi. Or, nu intră în sfera conţinutului contractului, deci a modificărilor acestuia, cesiunea creanţei de la creditor la terţul SC ”M„ SRL, care de altfel, nu este un mod de transformare a obligaţiei (între care se identifică novaţia de delegaţia), ci doar un mod de transmitere a acesteia, operaţiune care lasă neatinsă substanţa raportului juridic obligaţionare care a făcut obiectul cesiunii. În ce priveşte cauza ilicită şi imorală a actului de cesiune cu nr.192 din 14 octombrie 2008, plecând de la prezumţia simplă a existenţei şi liceităţii cauzei, statuată prin art. 967, C.civ., Curtea a arătat că „RLJ” IPURL a făcut doar simple afirmaţii asupra intenţiei SC „M” SRL de a angaja operaţiuni care nu sunt conforme scopului lichidării SC „S” SA Nanov, rămase nedovedite, în condiţiile exigenţei probatorii impuse reclamantului, potrivit art. 1169 C.civ. Astfel, având în vedere, că toate contestaţiile de nulitate a actului de cesiune sunt nefondate, Curtea a apreciat că în mod corect prima instanţă a considerat că a operat o transmisiune de calitate procesuală şi procedurală între Banca Comercială SA şi SC „M” SRL şi a dat efect acesteia prin substituirea cedentului cu cesionarul creanţei împotriva SC „S” SA. Astfel, potrivit art.312, alin.(1), C.proc. civ., acest recurs declarat de „RLJ” IPURL în numele debitoarei SC „S” SA împotriva sentinţei comerciale nr. 447 din 3 noiembrie 2008 pronunţată de tribunalul care a luat act că între creditoarea societăţii aflată în insolvenţă SC „S” SA, BCR SA şi SC „M” SRL a intervenit contractul de cesiune de creanţă nr. 192/2008, prin care a fost cesionată creanţa BCR SA deţinută faţă de debitoare, astfel încât a dispus, la cererea BCR, scoaterea sa din cauză, din calitatea de creditor al societăţii în insolvenţă şi introducerea în această calitate a cesionarului SC „M” SRL, va fi respins ca nefondat.





� Legea nr.85/2006, privind procedura insolvenţei, completată de Legea nr. 277/2009,  de aprobare a O.U.G. nr. 173/2008


� Legea nr.85/2006, privind procedura insolvenţei, cu modificările şi completările ulterioare ale O.U.G. nr.173/2008, aprobată de Legea nr.277/2009





� Legea nr.85/2006, privind procedura insolvenţei, cu modificările şi completările ulterioare ale Legii nr.277/2009, de aprobare a O.U.G. nr. 173/2008, pentru modificarea şi completarea Legii nr. 85/2006 privind procedura insolvenţei şi pentru modificarea lit. c) a art. 6) din Legea nr. 146/1997 privind taxele judiciare de timbru a fost publicată în M. Of. al României, partea I, nr. 486, din 14 iulie 2009.


� Legea nr.85/2006, privind procedura insolvenţei, cu modificările şi completările ulterioare ale OUG nr.173/2008, aprobată de Legea nr.277/2009.


� Legea nr.85/2006, privind procedura insolvenţei, cu modificările şi completările ulterioare ale OUG nr.173/2008, aprobată de Legea nr.277/2009.


� Legea nr.85/2006, privind procedura insolvenţei, cu modificările şi completările ulterioare ale OUG nr.173/2008, aprobată de Legea nr.277/2009


� Art.22 alin.2) din Legea nr.85/2006, privind procedura insolvenţei, cu modificările şi completările ulterioare ale OUG nr.173/2008, aprobată de Legea nr.277/2009.





� Legea nr. 85/2006, privind procedura insolvenţei, cu modificările şi completările ulterioare ale Legii nr.277/2009, de aprobare a O.U.G. nr. 173/2008, pentru modificarea şi completarea Legii nr. 85/2006 privind procedura insolvenţei şi pentru modificarea lit. c) a art. 6) din Legea nr.146/1997 privind taxele judiciare de timbru a fost publicată în M. Of. al României, partea I, nr. 486, din 14 iulie 2009.


� Art.13) şi art.14) din Legea nr.85/2006, privind procedura insolvenţei, cu modificările şi completările ulterioare ale OUG nr.173/2008, aprobată de Legea nr.277/2009.


� Av. Diana Deleanu–Revista “Phoenix” nr. 25/2008 - Dubla calitate a Ministerului Finanţelor– Bucureşti 2008.


� Revista “Phoenix” nr. 25/2008 - Dubla calitate a Ministerului Economiei şi Finanţelor– Bucureşti 2008.


� Legea nr. 85/2006, privind procedura insolvenţei, cu modificările şi completările ulterioare ale Legii nr.277/2009, de aprobare a O.U.G. nr. 173/2008, pentru modificarea şi completarea Legii nr. 85/2006 privind procedura insolvenţei şi pentru modificarea lit. c) a art. 6) din Legea nr. 146/1997 privind taxele judiciare de timbru a fost publicată în Monitorul Oficial, Partea I, nr. 486, din 14 iulie 2009.


� După modificările Legii nr.85/2006, cu siguranţă că va fi modificată şi O.G. nr.86/2006, aprobată prin Legea nr.254/2007.


� Vezi Ordinul 1009/2007 al ANAF.


� Legea nr. 85/2006, privind procedura insolvenţei, cu modificările şi completările ulterioare ale Legii nr.277/2009, de aprobare a O.U.G. nr. 173/2008, pentru modificarea şi completarea Legii nr. 85/2006 privind procedura insolvenţei şi pentru modificarea lit. c) a art. 6) din Legea nr. 146/1997 privind taxele judiciare de timbru a fost publicată în Monitorul Oficial, Partea I, nr. 486, din 14 iulie 2009.


� Legea nr. 85/2006, privind procedura insolvenţei, cu modificările şi completările ulterioare ale Legii nr.277/2009, de aprobare a O.U.G. nr. 173/2008, pentru modificarea şi completarea Legii nr. 85/2006 privind procedura insolvenţei şi pentru modificarea lit. c) a art. 6) din Legea nr. 146/1997 privind taxele judiciare de timbru a fost publicată în Monitorul Oficial, Partea I, nr. 486, din 14 iulie 2009.


� Legea nr. 85/2006, privind procedura insolvenţei, cu modificările şi completările ulterioare ale Legii nr.277/2009, de aprobare a O.U.G. nr. 173/2008, pentru modificarea şi completarea Legii nr. 85/2006 privind procedura insolvenţei şi pentru modificarea lit. c) a art. 6) din Legea nr. 146/1997 privind taxele judiciare de timbru a fost publicată în Monitorul Oficial, Partea I, nr. 486, din 14 iulie 2009.


� Legea nr. 85/2006, privind procedura insolvenţei, cu modificările şi completările ulterioare ale Legii nr.277/2009, de aprobare a O.U.G. nr. 173/2008, pentru modificarea şi completarea Legii nr. 85/2006 privind procedura insolvenţei şi pentru modificarea lit. c) a art. 6) din Legea nr. 146/1997 privind taxele judiciare de timbru a fost publicată în Monitorul Oficial, Partea I, nr. 486, din 14 iulie 2009.


� Legea nr. 85/2006, privind procedura insolvenţei, cu modificările şi completările ulterioare ale Legii nr.277/2009, de aprobare a O.U.G. nr. 173/2008, pentru modificarea şi completarea Legii nr. 85/2006 privind procedura insolvenţei şi pentru modificarea lit. c) a art. 6) din Legea nr. 146/1997 privind taxele judiciare de timbru a fost publicată în Monitorul Oficial, Partea I, nr. 486, din 14 iulie 2009.


�  pag. 460, C. com. adnotat


� Legea nr.85/2006, privind procedura insolvenţei, cu modificările şi completările ulterioare ale OUG nr.173/2008, aprobată de Legea nr.277/2009.


� În conformitate cu prevederile art. 105, Cod proc. civilă, actele de procedură îndeplinite de un judecător necompetent sunt nule.


� Prof. Ion Turcu, Legea procedurii insolvenţei, Comentarii pe articole, ediţia a 2-a, pag. 143, teza 29, 30.


� Prof. Ion Turcu, Legea procedurii insolvenţei, Comentarii pe articole, ediţia a 2-a, pag. 143, teza  31.


� În conformitate cu art. 24)-32), din Codul de procedură civilă


� Art. 720-6, alin.(1) Procesele şi cererile în materie comercială se judecă cu precădere. Instanţa este datoare să asigure, potrivit legii, realizarea drepturilor şi obligaţiilor procesuale ale părţilor, precum şi desfăşurarea cu celeritate a procesului.


� publicată în M. Of. al României nr.486, partea I, din 14 iul. 2009, privind aprobarea O.U.G. nr. 173/2008 pentru modificarea și completarea Legii nr. 85/2006 privind procedura insolvenței și pentru modificarea lit. c) a art. 6 din Legea nr. 146/1997 privind taxele judiciare de timbru.


� Art.27) din Codul de procedură civilă prevede că: 


Judecătorul poate fi recuzat: 


1. când el, soţul sau, ascendenţii ori descendenţii lor, au vreun interes în judecarea pricinii sau când este soţ, rudă sau afin, până la al patrulea grad inclusiv, cu vreuna din părţi; 


2. când el este soţ, rudă sau afin în linie directă ori în linie colaterală, până la al patrulea grad inclusiv, cu avocatul sau mandatarul unei părți sau dacă este căsătorit cu fratele ori sora soţului uneia din aceste persoane; 


3. când soţul în viaţă şi nedesparţit este ruda sau afin a uneia din părţi până la al patrulea grad inclusiv, sau dacă, fiind încetat din viaţă ori despărţit, au rămas copii; 


4. dacă el, soţul sau rudele lor până la al patrulea grad inclusiv, au o pricină asemănătoare cu aceea care se judecă sau dacă au o judecată la instanţa unde una din părţi este judecător; 


5. dacă între aceleaşi persoane şi una din părţi a fost o judecată penală în timp de 5 ani înaintea recuzării; 


6. dacă este tutore sau curator al uneia dintre părţi; 


7. dacă şi-a spus părerea cu privire la pricina ce se judecă; 


8. dacă a primit de la una din părţi daruri sau făgăduieli de daruri ori altfel de îndatoriri; 


9. dacă este vrăjmăşie între el, soţul sau una din rudele sale până la al patrulea grad inclusiv şi una din părţi, soţii sau rudele acestora până la gradul al treilea inclusiv.


� Codul de etică profesională şi Regulamentul UNPIR privind procedura disciplinară, completează Ordonanţa de urgenţă a Guvernului nr.86/2006, privind organizarea activităţii practicienilor în insolvenţă.

